ރަމަޟާންމަހުގެ ރޯދަ ޤަޟާކުރުން – ދިވެހި ނޫސް\nHome ⁄ ދީން ⁄ ރަމަޟާންމަހުގެ ރޯދަ ޤަޟާކުރުން\nރަމަޟާންމަހުގައި ރޯދަވީއްލުން ހުއްދަކުރާ ޢުޒުރުތަކުގެ ތެރެއިން ޢުޒުރެއް މެދުވެރިވެގެން ނުވަތަ ރޯދަގެއްލޭ ކަންތައްތަކުގެ ތެރެއިން ކަމެއް މެދުވެރިވެގެން ރޯދަ ގެއްލުމުން ނުވަތަ ތިމާގެ ރޯދަ ވީއްލުމުން ނުވަތަ ގަސްތުގައި އެފަދަ ކަމެއް ކޮށް ރޯދަ ނަގައިލުމުން ފާއިތުވެގެންދާ ރޯދަ ޤަޟާކުރުމަށް އަވަސްވެގަތުމީ މުސްތަޙައްބު ސުންނަތެކެވެ. ގިނަ ރޯދަތަކެއް ޤަޟާކުރަންވެފައި ވާނަމަ ވިދިވިދިގެން އެރޯދަތައް ހިފުން ވެސް އެފަދައެވެ. އަނެއް އަހަރު ރަމަޟާންމަހާއި ދެމެދު އެރޯދަތައް ކިރިޔާ ހިފޭހައި ދުވަސް ނޫނީ ނެތިއްޖެ ނަމަ، ޤަޟާކުރުމަށް އަވަސްވެގަތުން ވާޖިބުވެދެއެވެ. އަނެއް އަހަރުގެ ރަމަޟާންމަސް އަތުވެއްޖައުމަށް ދާންދެން ފަސްކޮށްފައި ނަމަ ޤަޟާކުރުމާ އެކު ފިދުޔަދިނުން ލާޒިމުވާނެއެވެ. ތަކުރާރުވަމުންދާ ކޮންމެ އަހަރަކަށް މިބުނި ފިދުޔަ ތަކުރާރުކުރަންޖެހޭނެއެވެ.\nފާއިތުވީ ރޯދަ ޤަޟާކުރާން ކަމުދާނީ ސުންނަތް ރޯދަހިފާން ކަމުދާ ދުވަސް ދުވަހެވެ. ރޯދަހިފުން ޙަރާމްވެފައިވާ ދުވަސް ދުވަހާއި ފަރުޟު ރޯދައަކަށް ޢައްޔަންވެގެންވާ ދުވަސް ދުވަހު އެފަދަ ރޯދަހިފުން ހުއްދައެއްނޫނެވެ. ފަރުޟު ރޯދައަކަށް ޢައްޔަންވެގެންވާ ދުވަހަކީ އެހެން އަހަރެއްގެ ރަމަޟާންމަހުގެ ދުވަސްތަކެވެ. ނުވަތަ ވަކި މިވެނި ދުވަހަކު ރޯދަހިފާން ނަދުރުގެންފައިވާ ދުވަހެވެ.\nފާއިތުވީ ރޯދައެއް ނުވަތަ ރޯދަތަކެއް ޤަޟާންކުރާންވެފައި އޮތުމާ އެކު ޤަޟާނުކުރެވިގެން އުޅެނިކޮށް މަރުވެއްޖެ ނަމަ އެއިން ކޮންމެ ރޯދައަކަށް މުއްދެއް ބެހުމީ އެމީހާގެ ވަލީވެރިޔާގެ މައްޗަަށް ވާޖިބުވެގެންވާ ކަމެކެވެ. މުއްދުބެހުމަކާ ނުލައި އެރޯދަތައް އެމީހާގެ މަތީން ވަލީވެރިޔާ ހިފުން ވެސް ހުއްދައެވެ.\nފާއިތުވި ރޯދައިގެ ނިޔަތް:\nދުލުން ކިޔާނީ نَوَيْتُ صَوْم غَدٍ عَنْ قَضَاءِ مَافَاتَ مِنْ شَهْرِ رَمَضَانَ لِلَّهِ تَعَالى މިފަދައިންނެވެ. ހިތުން ނިޔަތް ގަންނާނީ ރަމަޟާންމަހުން ފާއިތުވި ފަރުޟުރޯދަ ޤަޟާކުރުމަށްޓަކައި މާތްކަލާނގެ ކިބަޔަށް މާދަމާ ރޯދަހިފުމަށް ނިޔަތްގަތީމެވެ. މިފަދައިންނެވެ. އެހެން މީހަކުގެ ކިބައިން ޤަޟާކުރާ ރޯދައެއް ނަމަ لِلَّهِ تَعَالى ކިޔުމުގެ ކުރިއަށް عَنْ އިތުރުކޮށް އެމީހެއްގެ ނަންގެންނާނީއެވެ. مَثَلاً: عَنْ أَبِى (ތިމަންގެ ބަފައިގެ ކިބައިން) ނުވަތަ عَنْ فُلاَنٍ بِنْ فُلاَنٍ (އެވެނިމީހާގެ ދަރި އެވެނި މީހާގެ ކިބައިން) لِلَّهِ تَعَالى މިފަދައިންެނެވެ.\nސަރުކާރު ހުއްޓުމަކަށް ނައިސް މުވައްޒަފުން ގޭގައި މަސައްކަތް ކުރާނެ ގޮތް ކަނޑައަޅަނީ


Covid ge natheejaa 15 minute in libeygoi vanee!\nއެބޮޓުން އަލަށް ތައާރަފްކުރި ކޮވިޑް ޓެސްޓް.\nއެބޮޓްގެ "ބައިނެކްސްނައު" ޓެސްޓް މެޑްޓެކުން ރާއްޖެ އަށް ތައާރަފް ކުރަނީ، 15 މިނިޓުން ނަތީޖާ ލިބޭނެ!\n04 ސެޕްޓެމްބަރ 2020 - 14:49:34\nސިއްހީ ދާއިރާގެ ސާމާނު އުފެއްދުމުގެ އެންމެ ކުރީގައި އުޅޭ ކުންފުނިތަކުގެ ތެރޭގައި ހިމެނޭ އެމެރިކާގެ އެބޮޓުން އުފައްދާފައިވާ ކޮވިޑް-19 ޕޯޓަބަލް އެންޓިޖެން ޓެސްޓް، މެޑްޓެކުން ރާއްޖެ އަށް ތައާރަފް ކުރަން ތައްޔާރުވެއްޖެ އެވެ.\nމިއީ ކޮވިޑް ޓެސްޓްގެ ނަތީޖާ 15 މިނިޓުގެ ތެރޭގައި ލިބޭ ގޮތަށް، އެންމެ ފަހުގެ ޓެކްނޮލޮޖީއާ އެކު އެބޮޓުން އުފައްދާފައިވާ ޓެސްޓެކެވެ. އަލަށް ތައާރަފްކުރި މި ޓެސްޓަކީ ކްރެޑިޓް ކާޑެއްހާ ކުޑަ، އަދި އިތުރު އިކުއިޕްމަންޓެއްގެ އެހީއާ ނުލައި ނަތީޖާ ލިބޭ ގޮތަށް އުފައްދާފައިވާ އެއްޗެކެވެ.\nނަތީޖާ އަވަސް ވުމުގެ އިތުރުން، އެބޮޓުން ބުނީ އަލަށް ތައާރަފްކުރި ޓެސްޓަށް ނޭފަތުން ސާންޕަލް ނަގާއިރު، މިހާރު ޓެސްޓް ކުރާއިރު އެކަން ކުރާ ވަރަށް ވުރެ ވަރަށް ބޮޑުތަން ފަސޭހަވާނެ ކަމަށެވެ. އަދި މި އާ ޓެސްޓާއި އެކު، ކޮވިޑް-19 އަށް ޓެސްޓް ކުރުން ފަސޭހަވެގެން ދާނެ މިންވަރަށް ބަލާއިރު، މިސާލެއްގެ ގޮތުން މިއީ ހޯމް ކިޓެއް ބޭނުން ކޮށްގެން ޕްރެގްނަންސީ އަށް ޓެސްޓް ކުރުން ފަދަ ކަމެކެވެ.\nއެބޮޓުން އަލަށް ތައާރަފްކުރި ޓެސްޓް މިހާރު އެމެރިކާ އާއި ޔޫރަޕްގެ ގައުމުތަކުގައި ބޭނުން ކުރަމުން އަންނަ އިރު، އިތުރު ގައުމުތަކަށް، މީގެ އެތައް މިލިޔަން ޓެސްޓް ފޮނުވަން ފަށާނެ ކަމަށް އެ ކުންފުނިން ވަނީ ބުނެފަ އެވެ. އެގޮތުން އެ ކުންފުނީގެ ރާއްޖޭގެ އޮތޮރައިޒްޑް ޑިސްޓްރިބިއުޓާ ކަމަށްވާ މެޑްޓެކުން ވަނީ ވަރަށް އަވަހަށް، އެމެރިކާގެ އެފްޑީއޭ އިން ވެސް އެޕްރޫމް ކޮށްފައިވާ އެ ޓެސްޓް ރާއްޖެ އަށް ތައާރަފް ކުރާނެ ކަމަށް ބުނެފަ އެވެ.\n"ބައިނެކްސްނައު ކޮވިޑް-19 އޭޖީ ކާޑު"ގެ ނަން ދީފައިވާ މި ޓެސްޓަކީ ވީހާވެސް އަވަހަށް އަދި ހެޔޮ އަގެއްގައި ކޮވިޑް-19 އަށް ވީހާވެސް ގިނަ ބަޔަކަށް ޓެސްޓް ކުރެވޭނެ މަގު ފަހިކޮށްދިނުމަށް ތައާރަފްކުރާ ޓެސްޓެއް ކަމަށް އެބޮޓުން ބުނެ އެވެ. އެގޮތުން އެ ކުންފުނީގެ އަމާޒަކީ މި އާ ޓެސްޓާއި އެކު، އަންނަ މަހުން ފެށިގެން ކޮންމެ މަހަކު ވެސް މަދުވެގެން 50 މިލިޔަން ޓެސްޓް ހެދުމެވެ.\nއެބޮޓުން ބުނީ ޔަގީންކަން ހޯދާފައިވާ "ލެޓަރަލް ފްލޯ ޓެކްނޮލޮޖީ" ބޭނުން ކޮށްގެން އުފައްދާފައިވާ މި ޓެސްޓުގެ ސެންސިޓިވިޓީ 97.1 ޕަސެންޓް ކަމަށެވެ. އަދި ސްޕެސިފިސިޓީ އަކީ 98.5 ޕަސެންޓް ކަމަށް ކްލިނިކަލް ސްޓަޑީތަކުން ޔަގީންކޮށްދޭ ކަމަށެވެ.\nއަލަށް ތައާރަފްކުރާ މި ޓެސްޓަކީ ބޮޑެތި އެއްވުންތައް ނުވަތަ ސްކޫލާއި، އޮފީސް ތަކަށް ދާ މީހުންނަށް ފަސޭހަ ކަމާއި އެކު ކޮވިޑް-19 އަށް ޓެސްޓް ކުރެވޭނެ ގޮތެކެވެ. އަދި އެބޮޓުން ވަނީ މި ޓެސްޓާއި ގުޅޭ ހާއްސަ އެޕެއް ތައާރަފްކޮށް، ފޯނުން އެ މީހުންގެ ޓެސްޓުގެ ނަތީޖާ ފެންނާގެ ގޮތް ފަހިކޮށްދީފަ އެވެ.


Ooredoo super net fixed broadaband ge khidumaih Fiyoaree ah - vNews.mv\nއުރީދޫ ސުޕަރނެޓް ފިކްސްޑް ބްރޯޑްބޭންޑުގެ ޚިދުމަތް ފިޔޯރީއަށް\nމުހައްމަދު ހަފީޒް 16 June 2022, 15:05\n100 އެމްބީޕީއެސް އާއި ހަމައަށް ހަލުވި ސްޕީޑްތަކާއި އެކު، އުރީދޫ ސުޕަރނެޓް ފިކްސްޑް ބްރޯޑްބޭންޑުގެ ހިދުމަތް ގދ. ފިޔޯރީއަށް ތައާރަފްކޮށްފިއެވެ.\nއުރީދޫއިން ބުނީ ފެންވަރު ރަނގަޅު އަދި އަގުހެޔޮ ހިދުމަތްތަކެއް ކަސްޓަމަރުންނަށް ފޯރުކޮށްދިނުމަށް އުރީދޫއިން ކުރާ މަސައްކަތުގެ ތެރެއިން، ދާދި ފަހުން ވަނީ އުރީދޫ ސުޕަރނެޓް ޕެކޭޖްތަކަށް ބޮޑެތި ބަދަލުތަކެއް ގެނެސް އަޕްގްރޭޑްކޮށްފަ ވާނެކަމަށެވެ.\nމި ބަދަލުގެ ދަށުން ސުޕަރނެޓް ކަސްޓަމަރުންނަށް5ގުނަ އިތުރު ސްޕީޑާއެކު 100 އިންސައްތަ އާއި ހަމައަށް އިތުރު ޑޭޓާ އަދި ކުރިއަށްވުރެ ހަލުވި ތްރޮޓްލް އިންޓަނެޓް ސްޕީޑްވެސް ލިބޭނެއެވެ. މީގެއިތުރުން ސުޕަރނެޓް ގެންގުޅުއްވާ ހުރިހާ ކަސްޓަމަރުންނަށްވެސް ޑޭޓާ ރޯލް އޯވަރގެ ހިދުމަތާއެކު މަސް ނިމޭއިރު ބާކީ ހުންނަ ޑޭޓާ އަނެއް މަހުގެ ޕެކޭޖް އިންކްލޫސިވް ޑޭޓާއަށް އިތުރުވެގެންދާނެ ކަމަށް އުރީދޫއިން މައުލޫމާތުދެއެެވެ.\nމި ހިދުމަތާއި ގުޅިގެން ވާހަކަދަށްކަވަމުން އުރީދޫ މޯލްޑިވްސްގެ ޗީފް ކޮމާޝަލް އޮފިސަރ ހުސައިން ނިޔާޒް ވިދާޅުވީ އުރީދޫގެ އަމާޒަކީ ރާއްޖޭގެ ހުރިހާ ހިސާބަކައްވެސް ފެންވަރު ރަނގަޅު ފިކްސްޑް ބްރޯޑްބޭންޑް ހިދުމަތް ފޯރުކޮށްދިނުން ކަމަށެވެ. އަދި މިހާރު އުރީދޫ އިންވަނީ އާބަދީގެ 75 އިންސަތައަށް ސުޕަރނެޓްގގެ ޙިދުމަތް ފޯރުކޮށްދީފައި ކަމަށްވެސް ނިޔާޒް ވިދާޅުވިއެވެ.\n"އަޅުގަނޑުމެންގެ ފިކްސްޑް ބްރޯޑްބޭންޑް، ސުޕަނެޓް ޕްލޭންތަކަކީ ބޮޑެތި ޑޭޓާ އެލަވަންސްތަކާއި، ހަލުވި ސްޕީޑްތަކާއި، ޑޭޓާ ރޯލްއޯވަރ ޚިދުމަތާއެކު މިވަގުތު މާކެޓްގައި އެންމެ ފުރިހަމަ ޕްލޭންތައް. ވަރުގަދަ ނެޓްވޯކް ކަވަރޭޖެއްގައި ހަލުވި ސްޕީޑާއެކު ފެންވަރު ރަނގަޅު ޙިދުމަތެއް ފިޔޯރީގެ ރައްޔިތުންނަށް ފޯރުކޮށްދެވުމަކީ އަޅުގަނޑުމެންނަށް ލިބޭ ވަރަށްް ބޮޑު އުފަލެއް. މި ޙިދުމަތާއެކު ފިޔޯރީގެ ރައްޔިތުންނަށް އިތުރު ފުރުސަތުތަށް ހުޅުވިގެންދާނެ. ހަމަ މިފަދައިން މުޖުތަމަޢުގެ އިޖްތިމާޢީ އަދި އިގްތިސާދީ ތަރައްގީ ކުރިއެރުވުމުގައި އަޅުގަނޑުމެން ދެމި ތިބޭނެ ކަމުގެ ޔަޤީންކަން އަރުވަން."\nއުރީދޫއިން ބުނީ ފިޔޯރީގެ ރައްޔިތުންނަށް، އެންމެ ހެޔޮއަގުގައި އިންޓަނެޓްގެ ހިދުމަތް، ސުޕަރނެޓް ފިކްސްޑް ބްރޯޑްބޭންޑް މެދުވެރިކޮށް މިހާރު ލިބިގެންދާނާ ކަމަށެވެ.


Dhuvva Ehchihige Zamaany Headlight Thakuge Sababun Meehunge Loathah Dhany Andhirivamun - Vaguthu\nދުއްވާ އެއްޗިހީގެ ޒަމާނީ ހެޑްލައިޓުތަކުގެ ސަބަބުން މީހުންގެ ލޯ ދަނީ އަނދިރިވަމުން\nޒަމާނީ ދުއްވާ އެއްޗިއްސާއި އުޅަނދުތަކުގެ ހެޑްލައިޓްތަކުގެ ސަބަބުން މީހުންގެ ލޯ އަނދިރިވުމަށް މަގުފަހިވަމުންދާކަމަށް އިނގިރޭސިވިލާތުގެ ރޯޔަލް އޮޓޯމޯބައިލް ކްލަބް ނުވަތަ އާރް.އޭ.ސީއިން ކުރި ދިރާސާއަކުން ދައްކުވައިދީފިއެވެ. އާރް.އޭ.ސީއިން 2000 އަށްވުރެ ގިނަ މީހުން ބައިވެރިކޮށްގެން ކުރި ދިރާސާއަކުން ވަނީ ޒަމާނީ ދުއްވާ އެއްޗިހީގައި ހުންނަ ވަރުގަދަ ހެޑްލައިޓްތަކުގެ ސަބަބުން ބައިވެރިންނަށް ބައެއް ފަހަރު ތަންދޮރު ނުފެންނަވަރަށްވެސް ލޮލަށް އުނދަގޫވެ އަނދިރިވާކަމަށް ދައްކުވައިދީފައެވެ.\nއެގޮތަށް އަލި އެޅިއްޖެ ހިނދެއްގައި އަލުން އަބުރާ ފެނުމުގެ ހިއްސުތައް ރަނގަޅުވުމަށް5ވަރަކަށް ސިކުންތު ނަގާކަމަށް އެ ދިރާސާގައި ބައިވެރިވި މީހުންގެ %67 ވަނީ ބުނެފައެވެ. އަދި ދިރާސާގެ %10 މީހުން ވަނީ އެ ފަރާތްތަކުގެ ލޮލުގެ ފެނުން އަބުރާ އައުމަށް 10 ވަރަކަށް ސިކުންތު ނަގާކަމަށް ބުނެފައެވެ. އާރް.އޭ.ސީއިން ބުނާގޮތުގައި ހެޑްލައިޓްތަކުގެ ޓެކްނޮލޮޖީއަށް ލިބެމުންދާ ކުރިއެރުންތަކުގެ ސަބަބުން މިފަދަ ހާލަތްތަކާއި މީހުން ކުރިމަތިލާންޖެހޭ މިންވަރު ދަނީ އިތުރުވަމުންނެވެ.\nދިރާސާގެ ބައިވެރިންގެ ތެރެއިން %15 މީހުން ވަނީ މާ އަލިގަދަ ހެޑްލައިޓެއްގެ ސަބަބުން އެކްސިޑެންޓްއެއް ވުމާއި ކައިރިވާ ފަހަރު ފަހަރުވެސް ދެއެވެ. އެގޮތަށް ދިމާވާ ސަބަބަކީ ކުރިމަތިން އަންނަ ކާރު ނުވަތަ ދުއްވާ އެއްޗިހީގެ ހެޑްލައިޓް، ހައި ބީމް ނުވަތަ ފުލް ބީމްއަށް ލައިފައި ހުރުމުންނެވެ. އަދި ބައެއް ފަހަރު އަލިގަދަ ހެޑްލައިޓެއްގެ ސަބަބުން ލޯ ބީމްގައި ހުއްޓަސް އެހެން މެދުވެރިވުމުގެ ފުރުސަތެއް އެބަ އޮތެވެ. މިއީ ބައެއް މީހުންނަށް ވަރަށް އާދައިގެ ކަމަކަށްވިޔަސް އެއީ ފުރާނައެއް ސަލާމަތްވުމުގެ ފުރުސަތެއް އޮތް ކަމެކެވެ. މަގުމަތީގެ އަދަބުތަކަށް ކަމޭހިތައި ފަރުވާތެރިވާށެވެ.


"Raajje TV" Ge Noosveriyaku Hayyaru Kohfi - Vaguthu\n"ރާއްޖެ ޓީވީ" ގެ ނޫސްވެރިޔަކު ހައްޔަރުކޮށްފި\nމުރުޝިދު ފުލުހުންގެ ބެލުމުގެ ދަށުގައި – ފޮޓޯ: ރާއްޖެޓީވީ\n"ރާއްޖެ ޓީވީ" ގެ ނޫސްވެރިޔާ މުރުޝިދު ޢަބްދުލް ހަކީމް، ހައްޔަރުކޮށްފިއެވެ.\nއޭނާ ހައްޔަރުކޮށްފައި ވަނީ އިދިކޮޅު ފަރާތްތަކުން މިރޭ ކުރަމުންދާ މުޒާހަރާ ކަވަރު ކުރަން މަސައްކަތް ކުރަމުން ދަނިކޮށް ކަމަށް "ރާއްޖެ ޓީވީ" އިން ބުނެއެވެ.\n"ރާއްޖެ ޓީވީ" އިން ބުނީ މުރުޝިދު ހައްޔަރުކުރީ ފަސް ފުލުހަކު ވެގެން ވަރަށް އަނިޔާވެރި ކޮށެވެ. ފުލުހުން ވަނީ މުރުޝިދަށް ފުރައްސާރަކޮށް އޭނާ މުޒާހަރާ ރިޕޯޓް ކުރުމަށް ހުރަސް އަޅާފައި ކަމަށް ވެސް "ރާއްޖެ ޓީވީ" އިން ބުނެއެވެ.\nނަމަވެސް "ވަގުތަށް" މައުލޫމާތު ދިން މީހަކު ބުނީ މުރުޝިދު ހައްޔަރުކުރީ ފުލުހުންގެ ދައުރު އަދާކުރުމަށް ހުރަސް އަޅާ ފުލުހުންގެ އަމުރަށް ނުކިޔަމަންތެރިވުމުންނެވެ.\nމުރުޝިދު ހައްޔަރު ކުރުމާއި ގުޅޭ ގޮތުން އަދި ފުލުހުންގެ ބަހެއް ނުލިބެއެވެ.\nފާއިޒާ ވެކްސިން މިއަދު ގެންނަ ކަމަށް ބުނެ ރާއްޖެ.އެމްވީ އިން ދޮގު ހަދައިފި\nރާއްޖެޓީވީ ދެ މިލިއަން ރުފިޔާއިން ކުރި ޖޫރިމަނާ ބާތިލްކޮށްފި\nކަދުރޭ... ކޮބާ ނޫސްވެރިންނަށް ފުރައްސާރަކުރަނީ ކޮންބައެއްކަން ފެނޭތަ...\nމާޗް 3, 2018 23:47\nނޫސްވެރިންގެ ޓެގް އަޅުވައިގެން ނުކުމެ މުޅި ގައުމު ފަސާދަ ކުރާ ބައެއް މިއީ. ހެއްދެވިހާ ނުބައި ދޮގު ފަތުތާ ޓީވީއެއްގެ މުސްލިމަކު މަސައްކަތެއް ނުކުރާނެ. ﷲ ގެ ރަހުމަތުން މި ޓީވީ ހަލާކުކުރައްވާ ނެތި ކުރައްވާނދޭވެ. އާމީން.\nމާޗް 3, 2018 23:49\nބަލަ އެއީ ލައިވް މަންޒަރެއް، ދެން ކީކޭ ތިކިޔަނީ !!!\nމާޗް 3, 2018 23:50\nގާނޫނު އަސާސީއަކީ އަސާސީ ސިފަތައް އެކުލެވޭ ގާނޫނު. މީގެ ދަށުން ހެދިފައިވާ ގާނޫނުތަކުން ލިބިދޭ މިނިވަން ކަމެއް ލިބޭނީވެސް. މިމިނިވަންބޭނުން ކޮށްގެން ފިތުނަ ފަސާދަ އުފެއްދުން ނޫން ކަމެއް ނުކުރޭ ރ ތީވީގެ މުވައްޒަފުން. ކަލޭމެން ތިމަސައްކަތުން ހޯދާފައިސާ ތިއީ ހަމަ ހަރާމް ފައިސާ ﷲ އަށް ބިރުވެތިވުމެއްނެތި ގައުމުގެ ރައްޔިތުންގެ ތެރޭ ތި ފިތުނަ އުފައްދަނީ.\nމާޗް 3, 2018 23:51\nރ.ޓީވީގަ ނޫޅޭނެ ރަނގަޅު އެކަކު. ރަނގަޅުވާނީ ކާ އެއްޗެހި ހަލާލުވެގެން. މުސްލިމް ގައުމެއް ފިތުނަ ވެރިކުރުވައިގެން ލިބޭ އެއްޗެއް ހަލާލެއް ނުވާނެ.\nމާޗް 3, 2018 23:52\nތީނޫސްވެރިންނެއްނޫން ސިފައިންނަށް ޖެއްސުންކުރާބަޔެއް ހައްޔަރުކޮށް ބައިތިއްބާ ތެދުޚަބަރު ގެނެސްދިނުމުގެ ބަދަލުގަ އުޅޭނީ ޖެއްސުންކުރަން\nމާޗް 3, 2018 23:53\nއެކްޓިވިސްޓުން ތި އެންމެންނަކީ. ތި ޓީވީ ބަންދު ކުރުމަކީ މިގައުމުގެ މިނިވަންކަން ދެމި އޮތުމަށް ކުރަން ޖެހިފަ އޮތް ކަމެއް.\nފުލުހުންނަކީ ރާއްޖެޓީވީއަށް ބަޔަކަށް ނުވިޔަސް އެމީހުންގެ އަމުރުތައް ބޮލާލާނުޖެހޭނެ. ކިޔަމަންތެރިވާން ދަސްކުރަން ގޮވާލަން. ރ.ޓީވީ އަށް ފުލުހުންކުރީ ފުރައްސާރަ. މަންޒަރު ލޮލަށްފެނި އަޑު އިވުނު އެއްމެން ބުނަނީ ކުރި ޖެއްސުމަކާ ފުރައްސާރައެއް ފެނުނީ ރ.ޓީވީގެ ނޫސްވެރިޔާގެ ފަރާތުން ކަމަށް.\nމާޗް 3, 2018 23:57\nރައްޖޭގެ މިނިވަން ކަމާ ސަލާމަތާ ގުޅިފަ އޮތް ކަމެކޭ ބޯޓުގެ މުއާމަލާތަކީ، އެއްވެސް ހަބަރު ފަތުރާ ވަސީލަތަކުން އެކަން އޮޅޭގޮތަށް ނުފަތުރަން އެންގީމަވެސް އަމިއްލއަށް ކުރަހާ ވީޑިއޯ ހަދައިގެން ރާއްޖޭގެ ދިދަ ބޮޑަށް ފެންނާނެހެން ބޯޓުގެ މުއާމަލާތް ރޓީވީން ދެއްކިކަން ސަރުކާރުގެ ކަމާބެހޭ ފަރާތްތަކަށް ނޭނގެނީތަމ މިއީ މުޅިގައުމުގެ ރައްޔިތުންގެ ސަލާމަތާ ގުޅިފައިވާ ކަންތައްތައް. މިކަން ކުރީމަ މިޓީވީ ބަންދު ނުކުރެވެންޏާ މިގައުމު މިދަނީ ހަމަ ހަލާކުގެ މަގަށް.\nމާޗް 4, 2018 00:01\nޓީވީއަށް އަރާ ވާހަކަ ދައްކާ ކޮންމެ ޕްރެޒެންޓަރަކުވެސއ ހީވާނީ އިދިކޮޅު މުޒާހަރާތަކުގަ ވާހަކަދައްކާލާހެނއ. ކާރުން ނާރުނަގާފަ ގާނޫނު އަސާސީ މައްޗަށް ވިހޭވާހަކައާ އަނިޔާވެރިކަމާ އޯގާތެރިކަމާއޭ ކިޔައިގެން ހީވާނީ ރިޔާސީ ކެމްޕޭނު ކުރާހެން. އަދި މިހާރު ނިކަން އަނދިރިކޮށް އިންނަ ސޮރެއް އަރާނެ. ހީވާނީ ކުނިގޮނޑެއްހެން. ތާހިރުވެސް ނުވެ އިންނާނީ. އަނގައަށް ފެން އަޅައިގެން އުޅޭހެން ހީވާނީ.\nމާޗް 4, 2018 00:13\nޢެއީ ނޫސްވެރިއެއްތަ؟ ބަހުރުވަޔާ އަމަލުތައް ހުރީ މުޒާހަރާގެ ބައިވެރިއެއްހެން. ނޫސްވެރިކަމުގެ ސިފައެއްނެތް، އޭނަ އެތަނުގަހުރެ ކުރީ މުޒާހަރާ، ބަންދެއްވެސް ނުކުރޭ އޭނަ ހަމަ ވަގުތުން ދޫކޮށްލައިފި، އެކަމަކު ޢަމަލުތަކާ ބަހުރުވަ ހުރީ ދޫކޮށްލަން ޖެހޭ ސިފައަކަށްނޫން، ޕޮލިހުން ރަނގަޅުކަމުން ދޫކޮށްލީ، ކޮންމެ މީހަކު ނޫސްވެރިޔެކޭ ކިޔާފަ މައިކެއް ހިފަިގެނ ހުރެ މުޒާހަރާ ކުރަނީ،\nމާޗް 4, 2018 00:21\nފުލުހުން އޭނަ ހިފެހެއްޓުމާއެކު ދޫކޮށްލައިފި، އެކަމަކު ރާ ޓީވީއަށް އަރުވަނީ އޭނަ ހައްޔަރުކޮށްގެން ގެންދިޔަ ވާހަކަ، އޭރުވެސް ،އޭނަ ހުރީ އެތެރެހަށި ހަލާކުވެގިރިފައިވާކަމަށް އަޑުއެރުވި ނޫސްވެރިޔެއް ކަމަށް ބުނާ މައިކެއް ހިފައިގެންހުރި މުޒާހަރާގެ ބަިވެރިައަކާއެކު އިންޓަވިއުއެއްގަ،\nމާޗް 4, 2018 00:54\nއަހަރެން އެތަނުން ބޭރު ކޮއްލީ މުސްލިމެއްގެ އަބުރު ވެއްޔާ މޮޑެލިމަށް ދޮގު ހަބަރެއް ފަތުރަން އެތާގެ އިސް ފަރާތަކުން އެންގި އެންގުމަށް ދެކޮޅުހެދީމަ. ޜޮހިންޔާ މުސްލިމުން ނަށް ހޯދި ފަންޑު 18މިލިއަން ރ. ރޮހިންޔާ މުސްލިމުން ނަކަށް ނުފޮނުވާ. މީވ.ވާހަކަ ސަލާމް... ހުސްވަގުން...\nރާއްޖެ ޓީވީ ގެ ބޭނުމަކަށްވަނީ ކޮންމެ ގޮތަކުންވެސް ފަސާދައެއް އުފެއްދޭތޯބެލުން ތިނޫން ގޮތަކަށް ބްރޯޑް ކާސްޓް ނުކުރެވޭނަމަ މާރަގަޅުވާނެ ހިމޭނުން ގޭގަ ތިބުން ވެސް ފަސާދަ އުފައްދައިގެން ލިބޭ މުސާރަ އަނބިދަރިންނަށް ކާނދޭން ހެޔޮ ނުވާނެތީ.އަދި އަމިއްލަ އަށް ކާންވެސް ރަގަޅުނޫންވީމަ\nމާޗް 4, 2018 07:55\nތިހެންކީ ގިނަމީހުންނަށް މިހާރު ރ ޓީވީ ވަރެއްނެތް ކުރިން ކީ ބަންދު ކުރަން .... ވިސްނަބަލަ އަރިސް ހުރިހާ މީހުން ޖަލުގަ ....\nމާޗް 4, 2018 08:28\nރާޓީވީއަކު ނޫސްވެރިންނެއް ނުތިބޭނެ. އެއީ ލާދީނީ ރީނދޫ ބާގައިގެ އެކްޓިވިސްޓުން. އެމީހުންނަށް ނޫސްވެރިންނޭ ކީ ބަޔަކަށްވެސް ވާނީ ފާފަ.\nމާޗް 4, 2018 09:02\nރާއްޖެ ޓީވީއާއި ނަޝީދު އާއި އެއްގޮތް ކަމަކީ މި ދެފަރާތަކީވެސް ސްޓަންޓް ޖައްސަން މޮޅު ދެ ފަރާތައްވުން. އިހައްދުވަހު ނޫސްވެރިކަމަށް މިނިވަންކަން ނެތޭ ކިޔާފަ ޗެނަލް ހުއްޓާލީ ބޭރު ގަޢުމުތަކުގެ ވރެިން ލައްވައި ރާއްޖެއަށް ފިއްތަން. ދެދުވަސް ފަހުން އަނެއްކާ ފަށާފި.\nމާޗް 4, 2018 10:46\nޤައުމާއި ދެކޮޅަށް އުޅޭކަމަށް ވަންޏާ ހައްޔަރު ކުރަންޖެހޭ، ރ ޓީ.ވީ އަކީވެސް ބަންދު ކުރަންޖެހޭ ޗެނަލެއް މުޅިންވެސް ފިތުނަވެރި ވާހަކަ އެޗެނަލުން އަޑުއިވެނީ


Mi vaguthu 1.3 billion rufiyaa ge masroou kuriah eba dhey: minister Aslam\nޕްލޭނިން މިނިސްޓްރީ މިއަދު ބޭއްވި ނޫސްވެރިންގެ ބައްދަލުވުމުގައި މިނިސްޓަރު އަސްލަމު ވާހަކަފުޅު ދައްކަވަނީ--ފޮޓޯ: މިނިސްޓްރީ\n1.3 ބިލިއަން ރުފިޔާގެ އުމްރާނީ މަސައްކަތް ކުރިއަށް އެބަދޭ: ޕްލޭނިން މިނިސްޓަރު\nރާއްޖޭގައި މިހާރު 1.3 ބިލިއަން ރުފިޔާގެ މަސައްކަތް ކުރަމުންދާ ޕްލޭނިންގ މިނިސްޓަރު މުހައްމަދު އަސްލަމް ވިދާޅުވެއްޖެ އެވެ. މިނިސްޓަރު އަސްލަމް މިހެން ވިދާޅުވީ އެ މިނިސްޓްރީގެ މަސައްކަތްތަކާ ގުޅޭގޮތުން ނޫސްވެރިންނަށް މައުލޫމާތު ދިނުމަށް މިއަދު ބޭއްވި ބައްދަލުވުމުގައި ވާހަކަ ދައްކަވަމުންނެވެ.\nމިނިސްޓަރު އަސްލަމް ވިދާޅުވީ މި ސަރުކާރުން ފަސް އަހަރު ދުވަހުގެ ތެރޭގަ ކުރަން ނިންމާފައިވާ އެންމެ ބޮޑު އުމުރާނީ ދެ މަސައްކަތްތަކީ މާލޭގައި ހުރި ވިޔަފާރި ބަނދަރު ތިލަފުއްޓަށް ބަދަލުކުރުމާއި މާލޭ ވިލިމާލެ އަދި ގުޅީފަޅު ކޯޒްވޭއަކުން ގުޅާލުންކަމަށެވެ. އޭނާ ވިދާޅުވީ މިވަގުތު މައިގަނޑު ގޮތެއްގައި ހިންގަމުންދަނީ އުމްރާނީ މަޝްރޫއުތައް ކަމަށެވެ. އެގޮތުން މިނިސްޓަރު ފާހަގަކުރެއްވީ މަގުހެދުމާއި ނަރުދަމާ ފެން އަދި ގޮނޑު ދޮށް ހިމާޔަތް ކުރުމާއި އެއާޕޯޓްތައް ތަރައްގީކުރުން ފަދަ މަޝްރޫތައް ކަމަށެވެ.\nއަސްލަމް ވަނީ މިވަގުތު ކުރިއަށްދާ މަޝްރޫއުތަކުގެ އަދަދުތައްވެސް ތަފްސީލްކޮށްދެއްވާފަ އެވެ. އެގޮތުން ފެނާއި ނަރުދަމާ ގޮތުގައި 53 މަޝްރޫއެއް ކުރިއަށްދާއިރު ފެނުގެ ވަކި 39 މަޝްރޫއަކާއި ނަރުދަމާގެ ވަކި މަޝްރޫއުގެ ގޮތުގައި 12 މަޝްރޫއެއް ހިނގަމުންދާ ކަމަށެވެ. އަދި ގޮނޑުދޮށް ހިމާޔަތް ކުރުމުގެ 20 މަޝްރޫއަކާއި ޖެޓީ ހެދުމުގެ2މަޝްރޫއުގެ އިތުރުން ބިން ހިއްކުމުގެ 20 މަޝްރޫއެއް ކުރިއަށްދާކަމަށް މިނިސްޓަރު ވިދާޅުވި އެވެ.\nއަސްލަމް ވިދާޅުވީ ބަޖެޓުގައި އިންފްރާސްޓްރަކްޗާ ނުވަތަ އުމްރަނީ މަސައްކަތްތަކަށް ބޮޑެތި އަދަދުތައް މިއަހަރުގެ ބަޖެޓުގަ ޖަހާފައި ނެތްކަމުގައިވިޔަސް ޕްރޮޖެކްޓުތައް ކުރިއަށް ގެންދަނީ ވަރަށް ބޮޑަށް ފައިސާ މެނޭޖުކޮށްގެންކަމަށެވެ.


BREAKING: Niyaavefai Ovvaa Fenunu Sidhrathullah Ge Video Eh Aamu Kohffi - Vaguthu\nމިދިޔަ ހުކުރު ދުވަހު އައިޖީއެމްއެޗް ސަރަހައްދާ ދިމާލު މޫދު އަޑިން ނިޔާވެފައިވާ އޮއްވާ ފެނުނު ގދ. ވާދޫ، ރިމެމްބަރކަދާވަޑު، މުޙައްމަދު ސިދުރަތުﷲ އަޙްމަދު (31އ)ގެ މަރުގެ ހާދިސާގެ ތަހުގީގަށް ފުލުހުން ވީޑިއޯއެއް އާއްމުކޮށްފިއެވެ.\nއެ ވީޑިއޯ އާއްމުކޮށް ފުލުހުން ވިދާޅުވީ، މޫދުގައި ނިޔާވެފައި އޮއްވާ ފެނުނު ސިދުރަތުﷲ އެންމެ ފަހުން ފެނިފައިވަނީ މިދިޔަ ބުރާސްފަތި ދުވަހުގެ 09:00 އާއި 10:00 އާ ދެމެދު ރަސްފަންނު މޫދާ ދިމާއަށް ދަނިކޮށް ކަމަށެވެ.\nމިފަދަ ކަންކަމުގައި ރައްޔިތުންގެ ފަރާތުން ފުލުހުންނަށް ލިބެމުންދާ އެހީތެރިކަން ފާހަގަކޮށް ފުލުހުން ވަނީ ޝުކުރު ދަންނަވާފައެވެ.\nއޭނާގެ މަރުގެ ތަހުގީގު ފުލުހުން ކުރަމުންދާއިރު، އެ ޒުވާނާ އޮތީ މަރާލާފައި ކަމަށް ތުހުމަތު ކުރެވޭތީ އެކަން ފުލުހުން ވަނީ ބަލަން ފަށާފައެެވެ.\n"ވަގުތު"އަށް އެނގިފައިވާގޮތުން ފުލުހުން އެ މައްސަލަ ތަހުގީގު ކުރަމުން ދަނީ ގަސްތުގައި ބަޔަކު އޭނާ މަރާލާފައި އޮތް ކަމަށް ބަލައިގެންނެވެ.\nސިދުރަތުﷲގެ މަރާއި ގުޅިގެން ފުލުހުން އަދި ތަފްސީލެއް ދީފައެއް ނުވެއެވެ. ސިދުރަތުﷲގެ ހަށިގަނޑު ފެނުނީ އެސަރަހައްދަށް ޑައިވް ކުރި ޑައިވަރުންތަކަކަށެވެ. ހަށިގަނޑު އެސަރަހައްދުން ފެނުނު ފަހުން ފުލުހުން ވެސް އެ ސަރަހައްދަށް ޑައިވް ކުރިއެވެ.\nއޭނާގެ މަރަކީ ގުދުރަތީ މަރެއްކަން ކަށަވަރު ކުރެވިފައި ނުވާތީ ބަލަން ޖެހޭ ކަންކަން ފުލުހުން ދަނީ ބަލަމުންނެވެ.\nއޮކްޓޯބަރ 27, 2020 17:06\nއަޖައިބެއް ނުވާނެތަ! އޭނާ ކަނޑުއަޑިން ފުރަތަމަ ފެނުނުމީހުން ބަންދުކޮށްގެން ސުވާލު ކުރާށޭ.\nއޮކްޓޯބަރ 27, 2020 19:40\nއޮކްޓޯބަރ 27, 2020 20:44\nއަ ގުޑް ފްރެންޑް ވިތް އަ ބިގް ހާޓް! ހިޒް ފޭވަރިޓް ވާރޑް ވާ "ވީ ރައިޒް ބައި ލިފްޓިނގް އަދާރޒް" ):


Drug boat aa eku Dhivehi mas dhoangneh ves! | Mihaaru\nމިދިޔަ ހޮނިހިރު ދުވަހުގެ ރޭ ހިފެހެއްޓި ބޯޓު: މިއީ މަސްތުވާތަކެތީގެ ބޮޑު އޮޕަރޭޝަނެއް -- ފޮޓޯ: އެމްއެންޑީއެފް\n07 އޮކްޓޯބަރ 2019 - 16:35 14 comments\nރާއްޖޭގެ ކަނޑުގެ ސަރަހައްދުން 150 ކިލޯގެ މަސްތުވާތަކެއްޗާ އެކު އަތުލައިގަތީ ބޭރުގެ ބޯޓެއް އެކަންޏެއް ނޫން ކަމަށާއި ރާއްޖޭގެ މަސް ދޯންޏެއް އެ މައްސަލާގައި ހިފަހައްޓާފައިވާ ކަމަށް، ކަމާ ބެހޭ ފަރާތްތަކުން މިއަދު ބުނެފި އެވެ.\nމިދިއަ ހޮނިހިރު ދުވަހުގެ ރޭ، ސްރީ ލަންކާ އާއި ރާއްޖޭގެ ކޯސްޓް ގާޑާއި ފުލުހުން ހިންގި އޮޕަރޭޝަންގައި ހިފެހެއްޓީ "ހެދޭކުރި-7" ނަމަކަށް ކިޔާ މަސް ދޯންޏެއް ކަމަށް، އެމްއެންޑީއެފުން ބުނެ އެވެ. މި ބޮޑު އޮޕަރޭޝަންގައި އިންޑިއާ ވެސް އިސް ރޯލެއް ކުޅުނެވެ.\nދެ ދިވެހިންނާއި ދެ ބިދޭސީން ތިބި ދޯނި މިހާރު އޮތީ އެމްއެންޑީއެފްގެ ބެލުމުގެ ދަށުގަ އެވެ.\nފުލުހުންގެ މީޑިއާ އޮފިޝަލަކު ވިދާޅުވީ އެ މައްސަލައާ ގުޅޭ މައުލޫމާތު ވަރަށް އަވަހަށް ހާމަކުރާނެ ކަމަށެވެ.\nމިދިޔަ ހޮނިހިރު ދުވަހުގެ ރޭ ކޯސްޓް ގާޑާއި ޕޮލިހުން ހިންގި އޮޕަރޭޝަނުގެ ތެރެއިން-- ފޮޓޯ: އެމްއެންޑީއެފް\nރާއްޖޭގެ ކަނޑު ސަރަހައްދަށް ވަދެ، ހިންގާ ޑްރަގްގެ ބޮޑެތި މުއާމަލާތްތަކުގައި ރާއްޖޭގެ އުޅަނދުފަހަރު ބައިވެރިވެ އެވެ. ބޭރު ބޯޓުން ގެންނަ މަސްތުވާތަކެއްޗާ ހަވާލުވެ، އެ އެއްޗެހި ރާއްޖޭގެ ކޮންމެވެސް ހިސާބަކަށް ގެންދަނީ ރާއްޖޭގެ އުޅަނދުފަހަރުންނެވެ.\nއެކަމަކު "ހެދޭކުރި-7" އާއި މަސްތުވާތަކެއްޗާ އެކު ހިފެހެއްޓި ބޭރުގެ ބޯޓާ އޮތީ ކޮން ގުޅުމެއް ކަމެއް އަދި ހާމައެއް ނުކުރެ އެވެ.\nމި ޑްރަގް ޝިޕްމަންޓުގެ މައުލޫމާތު އިންޑިއާގެ ސަލާމަތީ ބާރުތަކަށް ލިބުނީ މިދިޔަ މަހުގެ 30 ވަނަ ދުވަހެވެ. އެއާ އެކު ހަ ފަޅުވެރިން ތިބި ބޯޓަށް އިންޑިއާ އާއި ރާއްޖެ އަދި ސްރީ ލަންކާގެ ސިފައިން ގެންދިޔައީ ފާރަލަމުންނެވެ.\nއެ ބޯޓު އަތުލައިގަތީ ހއ. ތުރާކުނުގެ ހުޅަނގު އުތުރުން ގާތްގަނޑަކަށް 172 މޭލު ބޭރުންނެވެ. ބޯޓު ދަތުރުކުރީ ޕާކިސްތާނުން ފުރައިގެން ކަމަށް، އިންޑިއާގެ ކަމާ ބެހޭ ފަރާތްތަކާ ހަވާލާދީ، އެ ގައުމުގެ ބައެއް ނޫސްތަކުން ބުނެ އެވެ.\nއިންޑިއާގެ ނޫސްތަކުން ބުނާ ގޮތުގައި ބޯޓުގައި ހުރީ އީރާނުގެ ދިދައެކެވެ. އަދި ބޯޓުން ކަންކުރަންވީ ގޮތް ފަޅުވެރިންނަށް އަންގަމުން ދިޔައީ ޕާކިސްތާނުގައި ތިބި ބައެއް ކަމަށް ވެސް އެ ނޫސްތަކުން ބުނެ އެވެ.\nއިތުރު ލިޔުންތައް ޕޮލިސް މަސްތުވާތަކެތި އެމްއެންޑީއެފް


nolhivamun ithuru meehaku covid 19 ah positive vejje\nނޮޅިވަރަމް އިން އިތުރު މީހަކު ކޮވިޑް-19 ...\n64 މީހުން ކޮވިޑަށް ޕޮޒިޓިވް ވެ ...\nby vomadmin July 11, 2020\nހދ. ނޮޅިވަރަމް އިން އިތުރު މީހަކު ކޮވިޑް-19 އަށް ޕޮޒިޓިވް ވެއްޖެ އެވެ.\nނޮޅިވަރަމް އިން އެންމެ ފުރަތަމަ ޕޮޒިޓިވް ވެފައިވަނީ މާލެ އިން އެ ރަށަށް ގޮސް ހޯމް ކަރަންޓީނުގައި ހުރި މީހެކެވެ. ނޮޅިވަރަމުން އިތުރަށް ޕޮޒިޓިވްވި މީހާއަކީ ނޮޅިވަރަމުން މިމަހުގެ9ވަނަ ދުވަހު ކޮވިޑް-19 އަށް ޕޮޒިޓިވް މީހާގެ ބޭބެއެވެ. ދެމީހުން ވެސް ތިބީ މާލެ އިން ރަށަށް ގޮސް ގޭގައި ކަރަންޓީން ވެގެންނެވެ. އެމީހުން ރަށަށް ދިޔައީ މިމަހުގެ ހަ ވަނަ ދުވަހު އެވެ.\nއެނގިފައިވާ ގޮތުގައި އެ ދެ މީހުންނާއި އެކު އަދި އިތުރު މީހަކު ވެސް އެ ގޭގައި ހޯމް ކަރަންޓީންވެފައި ވެއެވެ. ނަމަވެސް ތިން މީހުން ވެސް އުޅުމުން އަންނަނީ ތިން ކޮޓަރީގައި ކަމަށާއި އެ ގޭގައި އިތުރު އެހެން މީހަކު ނޫޅޭ ކަމަށް ވެސް ވަނީ އެނގިފަ އެވެ.\nއެ ރަށުން ފުރަތަމަ ޕޮޒިޓިވްވި މީހާ ރަށަށް ދިޔުމުގެ ކުރިން މާލޭޭގައި ރެންޑޮމް ސާމްޕަލްނެގިއެވެ. އޭނާގެެ ސާމްޕަލް ނަގައި ސާމްޕަލްގެ ނަތީޖާލިބި، ބައްޔަށް ޕޮޒިޓިވްކަން އެޗްޕީއޭ އިން އެންގީ މިމަހުގެ9ވަނަ ދުވަހު އެވެ.\nނޮޅިވަރަމުން ދެމީހަކު ކޮވިޑް-19 އަށް ޕޮޒިޓިވްވި ނަމަވެސް މިހާރު ހަމަޖެހިފައިއޮންނަ ގޮތުން އެރަށް މޮނިޓަރިންގެ ހާލަތަކަށް ނުލާނެއެވެ. ސަބަބަކީ ކޮވިޑް-19 އަށް ޕޮޒިޓިވްވާ މީހުންނަކީ ކަރަންޓީންގައި ތިބި މީހުން ކަމަށް ވާތީއެވެ.\nމީގެ ކުރިން ގއ. މާމެންދޫ އަށް ހޯމް ކަރަންޓީނަށް ދިޔަ ބަޔަކުވެސް ވަނީ ކޮވިޑް19 އަށް ޕޮޒިޓިވްވެފައެވެ.\nމީދޫގެ މަޝްހޫރު ވޮލީ ކުޅުންތެރިޔާ ޔާސީންގެ ކަކުލު ހުޅަށް ލިބުނު އަނިޔާއަށް ފަހު އެނބުރި ވޮލީގެ ޓްރެއިނިންގއަށް އަތުވެއްޖެއެވެ. ...\nvomadmin September 16, 2020\nބ. ކަމަދޫ ހޯމް ކަރަންޓީނުގައި ހުރި ދިވެއްސަކު ކޮވިޑް-19 އަށް ޕޮޒިޓިވްވެއްޖެ އެވެ. ހެލްތު އިމަޖެންސީ އޮޕަރޭޝަން ސެންޓަރު(އެޗްއީއޯސީ)ން ...


Ambulance genesdheyne bayaku hoadhanee\n15 އެމްބިއުލާންސް ގެނެސްދޭނެ ބަޔަކު ހޯދަނީ\nނެޝަނަލް އެމްބިއުލާންސް ސާވިސް ގާއިމް ކުރުމުގެ ގޮތުން މިހާތަނަށް ހަވާލު ކުރި އެމްބިއުލާންސް ތަކެއް -- ފޮޓޯ: އަވަސް އާކައިވް\nބޭސިކް ލައިފް ސަޕޯޓް އެމްބިއުލާންސް ސަޕްލައި ކޮށްދޭނެ ފަރާތެއް ހޯދަން ފިނޭންސް މިނިސްޓްރީން އިއުލާނު ކޮށްފި އެވެ.\nފިނޭންސް މިނިސްޓްރީން ބުނީ ހެލްތު މިނިސްޓްރީގެ އެދުމަށް ބޭސިކް ލައިފް ސަޕޯޓް އެމްބިއުލާންސްގެ 15 އެމްބިއުލާންސް ސަޕްލައި ކޮށްދޭނެ ފަރާތެއް ހޯދަން ބޭނުންވާ ކަމަށެވެ. އެ މަސައްކަތަށް ބީލަން ހުށަހެޅުމުގެ ދައުވަތު މިކަމަށް ޝަރުތުހަމަވާ ރާއްޖެ އާއި ރާއްޖޭން ބޭރުގެ ފަރާތްތަކަށް ހުޅުވާލާފައިވާ ކަމަށެވެ.\nޝަރުތުހަމަވާ ފަރާތްތައް ހޯދުން ކުރިޔަށް ގެންދަނީ ނޭޝަނަލް ކޮމްޕެޓިޓިވް ބިޑިން (އެންސީބީ) އުސޫލުގެ ތެރެއިންނެވެ. ކުރިމަތިލާ ފަރާތްތަކުގައި ހުންނަން ޖެހޭ ޝަރުޠުތަކާއި އިވެލުއޭޓްކުރެވޭ ކްރައިޓީރިއާ ބީލަން ފޮތުގައި ހިމަނާފައި ހުންނާނެ އެވެ.\nބީލަމުގައި ބައިވެރިވެވޭނީ 1500ރ. ގެ ނޮން - ރިފަންޑަބަލް ރަޖިސްޓްރޭޝަން ފީ އެއް ދައްކައިގެންނެވެ. ފައިސާ ބަލައިގަންނާނީ މިއަދު ފެށިން އަންނަ މަހުގެ ފަސް ވަނަ ދުވަހުގެ ނިޔަލަށެވެ. ބިޑްސެކިޔުރިޓީގެ ގޮތުގައި 50,000 ރުފިޔާ ހުށަހަޅަން ޖެހެ އެވެ. ބިޑް ސެކިޔުރިޓީގެ މުއްދަތަކީ ބިޑް ހުޅުވާ ތާރީޚުން ފެށިގެން 148 ދުވަހެވެ.\nފިނޭންސް މިނިސްޓްރީ މިނިސްޓްރީ އޮފް ހެލްތު\n13 ސިއްހީ މަރުކަޒަށް ސާމާނު ހޯދަނީ\nގެއްލުން ވާނެހެން ގަނޑުކުރި ކާނާ ވިއްކަނީ


ހިތަދޫގައި އައު ރެސްޓޯރެންޓެއް ހުޅުވައިފި\nސްރީލަންކާގެ ތަޖުރިބާކާރު ޝެފެއްގެ ރަހަމީރު ތަފާތު ކެއުންތަކާއެކު އައްޑޫސިޓީ ހިތަދޫގައި އިތުރު ރެސްޓޯރެންޓެއް ހުޅުވައިފިއެވެ.\nކެފޭ މިމޯސާރގެ ނަމުގައި ހުޅުވި މިރެސްޓޯރެންޓު ހުންނަނީ ހިތަދޫ އެޅަދީދި މަގު (ބޮޑުމަގު) ގައި ހުންނަ މާސްޓަރ ވީޑިއޯކައިރީގައެވެ. ރެސްޓޯރެންޓް ހުޅުވީ ކުރިން ކޮމޮޑޯރޯ ހިންގި އިމާރާތުގައެވެ.\nއެތަން ހިންގުމާ މިވަގުތު ހަވާލުވެ އިންނެވި ނަޝީދާ، އެ ރެސްޓޯރެންޓާ ބެހޭގޮތުން ވިދާޅުވީ އެހެން ރެސްޓޯރެންޓްތަކުން ލިބޭ ހުރިހާ ޚިދުމަތެއް އެތަނުންވެސް ލިބޭނެ ކަމަށެވެ. ރެސްޓޯރެންޓް ހިންގާނީ ކަސްޓަމަރުން ދެއްވާ ޚިޔާލަށްވެސް ރިއާޔަތްކޮށްގެން ކަމަށް ވިދާޅުވިއެވެ.\nނަޝީދާ ވިދާޅުވީ އެ ރެސްޓޯރެންޓަކީ އިންޑޯއާއި އައުޓޯގައިވެސް ޚިދުމަތް ދޭ ތަނެއް ކަމަށެވެ. އައުޓޯއަކީ ދުވާލުގަޑީގައި ހޫނުން ސަލާމަތްވެފައިވާ ފިނިތަނެއް ކަމަށް އޭނާ ވިދާޅުވިއެވެ. އެއީ އެތަނަށް މީހުން އަންނަންޖެހޭ އެއްސަބަބު ކަމަށް ނަޝީ ދެކެވަޑައި ގަންނަވައެވެ. ދެވަނަ ސަބަބެއް ކަމަށް އޭނާ ދެކެވަޑައިގަންނަވަނީ ކާތަކެތީގެ ރަހައާއި ފެންވަރެވެ. "މިތަނުގެ ކާތަކެތީގެ ރަހަ ރަނގަޅުވާނެ. މާހައުލު އަރާމުވާނެ،" އެތަނަށް އަންނަންޖެހޭ އެހެން ސަބަބު ހާމަކުރެއްވިއެވެ.\nއެތަނުން4ވައްތަރެއްގެ ޕިއްޒާއި، ބާގަރއާއި، ސަބްމެރިން ލިބޭނެއެވެ. އޭގެ އިތުރަށް ތަފާތު ވައްތަރުގެ ޑިޝްވެސް ލިބޭނެއެވެ. "މިތަނަކީ ދުވާލުގަޑީގައިވެސް ހޫނުމަޑު ހިތްގައިމު މާހައުލެއް އޮންނަތަނެއް. މިތަނުގެ އަގުތައްވެސް ވަކި ބޮޑެއް ނުވާނެ. ރަހަމީރުވާނެ،" ނަޝީ ވިދާޅުވިއެވެ.\n17 އޭޕްރީލް 2016


Hiley Kiyevumah Furusathu Libeyny Ekamah Kurimathi Lumun - Minister Hassan - Vaguthu\nހިލޭ ކިޔެވުމުގެ ފުރުޞަތު ލިބޭނީ އެކަމަށް އެދި ކުރިމަތިލުމުން - މިނިސްޓަރ ޙަސަން\nވިލާ ކޮލެޖްގެ ދަރިވަރުންތަކެއް\nރާއްޖޭގައި، އަލަށް ފުރަތަމަ ޑިގްރީއަށް ކިޔަވައި ދަރިވަރުންގެ ތެރެއިން ހިލޭ ކިޔެވުމުގެ ފުރުޞަތު ލިބޭނީ އެކަމަށް އެދި ހުށަހަޅާ ފަރާތަކަށް ކަމަށް، ހަޔަރ އެޑިއުކޭޝަން މިނިސްޓަރ، ޑރ.އިބްރާޙިމް ޙަސަން ވިދާޅުވެއްޖެއެވެ.\nމިނިސްޓަރ ޙަސަން މިހެން ވިދާޅުވީ، ފުރަތަމަ ޑިގްރީއަށް ހިލޭ ކިޔެވުމަށް ހުޅުވާލި ފުރުޞަތާއި ގުޅިގެން ނޫސްވެރިނަށް މަޢުލޫމާތު ދެއްވުމަށް މިއަދު ބޭއްވި ބައްދަލުވުމެއްގައެވެ.\n"ފުރަތަމަ ޑިގްރީއަށް ހިލޭ ކިޔެވުމަށްޓަކައި ކިޔަވަން ބޭނުންވާ ދަރިވަރު އެކަމަށް ކުރިމަތިލާން ޖެހޭނެ. ކުރިމަތިލުމަށް ބޭނުންވާ އެޕްލިކޭޝަން ފޯމް، މިނިސްޓްރީ އޮފް ހަޔަރ އެޑިއުކޭޝަނުންނާއި އަދި މޯލްޑިވްސް ޕޮލިޓެކްނިކުން ލިބެން ހުންނާނެ." ޙަސަން ވިދާޅުވިއެވެ.\nއިތުރަށް މަޢުލޫމާތު ދެއްވަމުން ޙަސަން ވިދާޅުވީ، ކުރިމަތި ލާއިރު ފުރިހަމަ ކުރަންޖެހޭ ލިޔެކިޔުންތަކެއް ހުންނާނެ ކަމަށާއި، އެކަން ކުރުމަކީ އެ ދަރިވަރުގެ ޒިންމާއެއް ކަމަށެވެ.\n"ކުރިމަތިލާއިރު އެކުއްޖަކު ހުށަަޅަންޖެހޭ ލިޔެކިޔުންތަކެއް ވެސް ހުންނާނެ. އެހެންވީމަ އެއީ އެކުއްޖެއްގެ ޒިންމާއެއް. ހަމަ މިއާއެކު އެކުއްޖާ ކިޔަވާ މަރުކަޒުގެ ފަރާތުންވެސް ހުށަހަޅަން ބޭނުންވާ ލިޔެކިޔުންތަކެއް ހުންނާނެ." ޙަސަން ވިދާޅުވިއެވެ.\nއިތުރަށް، ޙަސަން ވިދާޅުވީ، މި ވަޢުދު ފުރިހަމަވެގެން ދާއިރު، ކޮންމެ ދަރިވަރަކާއި އެއްކޮށްވެސް އެއްބަސްވުމެއް ހަދާނެ ކަމަށާއި، އަދި ތަޢުލީމު ފޯރުކޮށްދޭ މަރުކަޒުތަކާއި އެކުވެސް އެއްބަސްވުން ހަދާނެ ކަމަށެވެ. އަދި މީގެ މަޤްޞަދަކީ ދަރިވަރުންނަށް ދެވޭ ތަޢުލީމަކީ ފެންވަރު ރަނގަޅު ތަޢުލީމުކަން ކަށަވަރުކުރުންކަމަށްވެސް ޙަސަން ވިދާޅުވިއެވެ.\nފުރަތަމަ ޑިގްރީއަށް ހިލޭ ކިޔެވުމުގެ ވަޢުދަކީ ރައީސް އިބްރާޙިމް މުޙައްމަދު ޞާލިޙުގެ ރިޔާސީ ވަޢުދެކެވެ.


ވިސާ ޗެކްކުރައްވާ - MFA\nއެކި ޤައުމުތަކަށް ދިވެހިން ދަތުރުކުރެއްވުމަށް ބޭނުންވާ ވިސާ ހޯއްދެވުމުގައި މި މިނިސްޓްރީގެ ކޮންސިއުލަރ ސަރވިސަސް ޑިޕާޓްމަންޓުން ދިވެހިންނަށް އެހީތެރިކަން ފޯރުކޮށްދެނީ ދިވެހިރާއްޖެއަށް 'އެކްރެޑިޓް' ކޮށްފައިވާ ބޭރު ޤައުމުތަކުގެ މިޝަންތައް މެދުވެރިކޮށެވެ.\nދިވެހިރާއްޖެ އަށް ކަނޑައަޅާފައިވާ، މާލޭގައި ޤާއިމުކުރެވިފައިވާ ބޭރު ޤައުމުތަކުގެ މިޝަންތަކުން (އިންޑިއާ، ސްރީލަންކާ، ޕާކިސްތާން، ބަންގްލަދޭޝް، ޗައިނާ އަދި ސަޢޫދީ އަރަބިއްޔާ) ވިސާ ހޯއްދެވުމުގެ ކަންތައްތައް ކުރައްވާނީ ވިސާ އަށް ހުށަހަޅުއްވާ ފަރާތުން އަމިއްލަފުޅަށެވެ.\nމިނިސްޓްރީ މެދުވެރިކޮށް ވިސާ އަށް ހުށަހަޅުއްވާއިރު، ވިސާ އެޕްލިކޭޝަން ފޯމު، ވިސާ ފެސިލިޓޭޝަން ފޯމު، ޕާސްޕޯޓު، ވިސާ ފީ އަދި މީގެ އިތުރުން އެ ވިސާ އަކަށް ހުށަހަޅުއްވަން ޖެހިވަޑައިގަންނަވާ ހުރިހާ ލިޔުންތަކާއި އޭގެ ކޮޕީ ހުށަހަޅުއްވަން ވާނެއެވެ. ވިސާ ފީ ދައްކަވަންވާނީ 'ބޭންކް ޑްރާފްޓަކުންނެވެ'.\nވިސާ އެޕްލިކޭޝަން މިނިސްޓްރީން ބަލައިގަތުމަށް ހަމަޖެހިފައިވަނީ ބަންދު ނޫން ކޮންމެ ދުވަހެއްގެ ހެނދުނު 09:00 އިން މެންދުރު 12:00 އަށެވެ.\nވިސާ ޖެހުމަށްފަހު މިނިސްޓްރީ އަށް ލިބޭ ޕާސްޕޯޓު، ބަންދުނޫން ކޮންމެ ދުވަހެއްގެ ހެނދުނު 09:00 އިން މެންދުރު 12:00 އަށް މިނިސްޓްރީން ދުކޫރާނެއެވެ.\nވިސާ އަށް ހުށަހަޅުއްވާއިރު، ވިސާ ފޯމު ރަނގަޅަށް ފުރިހަމަ ކުރެއްވިފައިވޭތޯ އާއި ހުށަހަޅުއްވަން ޖެހިވަޑައިގަންނަވާ އެންމެހާ ލިޔުންތައް ހަމަކުރެއްވިފައިވޭތޯ ޔަޤީން ކުރެއްވުމަކީ ވިސާ އަށް ހުށަހަޅުއްވާ ފަރާތުގެ މަސްޢޫލިއްޔަތެކެވެ.\nވިސާ އާ ގުޅޭ ޤަވާއިދުތަކާއި އިރުޝާދުތައް ކޮންމެ ޤައުމަކުންވެސް އެ ޤައުމެއްގެ ހައިކޮމޝަން / އެމްބަސީ ގެ ވެބްސައިޓުގައި އަބަދުވެސް 'އަޕްޑޭޓް' ކުރައްވަމުން ގެންދަވައެވެ. އެހެންކަމުން ވިސާ އަށް ހުށަހެޅުއްވުމުގެ ކުރިން، އެ ޤައުމެއްގެ ހައިކޮމޝަން / އެމްބަސީ ގެ ވެބްސައިޓުން އެ މަޢުލޫމާތުތައް ހޯއްދަވަން ވާނެއެވެ. ވިސާ އެޕްލިކޭޝަން ފޯމު ރަނގަޅަށް ފުރިހަމަ ކުރެއްވިފައި ނުވުމާއި އަދި ހުށަހަޅުއްވަން ޖެހިވަޑައިގަންނަވާ ލިޔުމެއް މަދުވުމުގެ ސަބަބުން ވިސާ ލިބުން ލަސްވިކަމުގައިވިޔަސް އެކަމުގެ ޒިންމާ މިނިސްޓްރީ އަށް ނެގެން ނޯންނާނެއެވެ.\nވިސާ އަށް ހުށަހަޅުއްވާ ފަރާތްތަކުގެ އެޕްލިކޭޝަނާއި ޕާސްޕޯޓު 'ކުރިއަރ ސަރވިސް' މެދުވެރިކޮށް މިނިސްޓްރީން ފޮނުވަނީ ރާއްޖެއިން ބޭރުގައި ޤާއިމުކޮށްފައިވާ ދިވެހިރާއްޖޭގެ މިޝަންތަކަށެވެ. އަދި އެ މިޝަންތަކުން ކަނޑައެޅިފައިވާ ހައިކޮމިޝަން / އެމްބަސީ އަކަށް އެޕްލިކޭޝަން ހުށަހަޅުއްވައެވެ. ވިސާ ޖެހުމަށްފަހު އެ ހައިކޮމިޝަން / އެމްބަސީ އަކުން ޕާސްޕޯޓުތައް ދިވެހި މިޝަން އަށް ލިބުމުން އެ ޕާސްޕޯޓުތައް އަނބުރާ މިނިސްޓްރީ އަށް ފޮނުއްވައެވެ. ޕާސްޕޯޓުތައް މިނިސްޓްރީ އަށް ލިބުމަށް އާންމުގޮތެއްގައި ބަންދުނޫން ދޭއް ނުވަތަ ތިން ދުވަހުގެ މުއްދަތެއް ނަގައެވެ.\nބައެއް ޤައުމުތަކުގެ ވިސާ ނަންގަވާއިރު، އެ ޤައުމެއްގެ އެމްބަސީއަކުން، ވިސާ އަށް އެދިވަޑައިގަންނަވާ ފަރާތުގެ 'ބައޮމެޓްރިކްސް' ނަންގަވާ 'އިންޓަވިއު' ކުރައްވައެވެ. އެފަދަ ހާލަތްތަކުގައި ވިސާ އަށް އެދިވަޑައިގަންނަވާ ފަރާތް އެ ހައިކޮމިޝަން / އެމްބަސީ އަށް ހާޟިރުވާން ވާނެއެވެ.\nވިސާ ފެސިލިޓޭޝަން ފޯމު ފިޔަވާ އެހެނިހެން ފޯމުތަކާއި ޗެކްލިސްޓް ވިސާ އަށް ހުށަހަޅުއްވާ ޤައުމެއްގެ ހައިކޮމިޝަން / އެމްބަސީ ގެ ވެބްސައިޓުން ލިބިވަޑައިގަންނަވާނެ އެވެ.\nވިސާ އާ ގުޅޭ އިތުރު މަޢުލޫމާތު އަދި ލިޔުންތައް (އެޕްލިކެޝަން ފޯމު، ވިސާ ފެސިލިޓޭޝަން ފޯމު، ޗެކްލިސްޓް) ހޯއްދެވުމަށް މިނިސްޓްރީގެ ވިސާ ޑިވިޜަން އާ ގުޅުއްވުން އެދެމެވެ.\nފޯނު: 3304106 / 3304114


Gaumu street cup - Lothari FC ge furathama match kaamiyaabu koffi\nކޮވިޑް-19: ވޭތުވެދިޔަ 24 ގަޑިއިރުގެ ތެރޭގައި ...\nby vomadmin August 18, 2020\nގައުމު ސްޓްރީޓް ކަޕްގައި މިރޭ ކުޅެވުނު ގްރޫޕް ސީ ގެ މެޗް މީދޫ ލޮތަރި އެފްސީ ކާމިޔާބުކޮށްފިއެވެ.\nމީދޫ ފުޓްސަލް ދަނޑުގައި ކުޅެވުނު މިމެޗް ލޮތަރި އެފްސީ ކާމިޔާބުކުރީ ފޭދޫ އެފްއާރުޓީއާއި ބައްދަލުކޮށް4ލަނޑު 1 ލަނޑުންނެވެ.\nމިމެޗްގައި ލޮތަރި އެފްސީން ކާމިޔާބުކުރި4ލަނޑުގެ ތެރެއިން ރަޔަން މުއްސަދު މަންސޫރު2ލަނޑު ކާމިޔާބުކޮށްދީފައިވާއިރު އެޓީމުގެ އަނެއް ދެލަނޑު ކާމިޔާބުކޮށްދީފައިވަނީ އަހުމަދު މުންސިފު އަދި މުހައްމަދު ޒާލިފެވެ. މިމެޗްގައި އަހުމަދު މުންސިފް ކާމިޔާބުކޮށްދިން ލަނޑަކީ އެފްއާރުޓީން ފުރަތަމަ ހާފްގައި4ފައުލަށް ވުރެ އިތުރަށް ފައުލްކޮށްގެން ލޮތަރި އެފްސީއަށް ލިބުނު ޕެނަލްޓީއަކުން ކާމިޔާބުކޮށްދީފައިވާ ލަނޑެކެވެ. މީގެ އިތުރަށް ފަހު ހާފްގައިވެސް އެފްއާރުޓިން4ފައުލަށްވުރެ އިތުރަށް ފައުލްކޮށްގެން ލޮތަރި އެފްސީއަށް ދެ ޕެނަލްޓީ ލިބިފައިވެއެވެ. އޭގެ ތެރެއިން ރަޔަންޖެހި ޕެނަލްޓީއާއި މުންސިފް ޖެހިޕެނަލްޓީވެސް ކާމިޔާބުކުރެވިފައެއް ނުވެއެވެ.\nއެފްއާރުޓީން މިމެޗައި ކާމިޔާބުކުރި ލަނޑު ކާމިޔާބުކޮށްދީފައިވަނީ އެޓީމުގެ އަލީ އާސިރެވެ.\nމިމެޗުން ދެރަވި އެފްއާރުޓީ މިމުބާރާތުގައި ކުޅުނު ފުރަތަމަމެޗްގައި ފޭދޫ ސަންސް އޮފް ލޮންސް އާއި ބައްދަލުކޮށް4ލަނޑު0ލަނޑުން ވަނީ ބަލިވެފައެވެ. މިމެޗުން މޮޅުވި ލޮތަރި މިރޭ ކުޅުނުމެޗަކީ މިމުބާރާތުގައި އެޓީމް ކުޅުނު ފުރަތަމަމެޗެވެ.\nމިމެޗްގެ މޮޅުކުޅުންތެރިއަކަށް ހޮވިފައިވަނީ މިމެޗްގައި ލޮތަރި އެފްސީއަށް ދެވަނަ ލަނޑު ކާމިޔާބުކޮށްދިން ރަޔަން މުއްސަދު މަންސޫރުއެވެ.


SunOnline: Dhivehi premier league fashaany february mahu\nޢަބްދުﷲ އައިމަން 25 Oct 2021, 21:23\nމާޗް 29، 2021: ދިވެހި ޕްރިމިއަ ލީގްގައި އީގަލްސް އާއި ދަ ގްރާންޑޭ ބައްދަލުކުރި މެޗްގެ ތެރެއިން -- ސަން ފޮޓޯ./ ފަޔާޒު މޫސާ\nކުރިއަށް އޮތް ފުޓުބޯޅަ ސީޒަނުގެ ދިވެހި ޕްރިމިއާ ލީގު ފެށުން އަންނަ އަހަރުގެ ފެބްރުއަރީ މަހަށް އެފްއޭއެމުން ފަސްކޮށްފިއެވެ.\nދިވެހި ޕްރިމިއާ ލީގުގެ އާ ސީޒަން ފަށާނީ ފެބްރުއަރީ 12 ވަނަ ދުވަހު އެވެ. މިދިޔަ ސީޒަނުގައި ވެސް ލީގުގައި ކުޅުނު އަށް ޓީމާ އެކު ކުރިއަށް އޮތް ސީޒަނުގެ ލީގުގެ އޮންނާނީ ތިން ބުރެކެވެ. ނިމިދިޔަ ސީޒަނުގައި ވެސް ލީގުގައި ތިން ބުރެއް ކުޅެން ނިންމިއެވެ.\nނަމަވެސް ކޮވިޑްގެ ސަބަބުން ރާއްޖެ ލޮކްޑައުނަކަށް ދިއުމާއި، ގައުމީ ޓީމަށް ވަގުތު ދިނުމުގެ ގޮތުން ލީގުގެ ދެވަނަ ބުރެއް ކުޅެ ނިންމާލުމަށްފަހު އޭރު އެއްވަނައިގައި އޮތް މާޒިޔާއަށް ވަނީ ޗެމްޕިއަންކަން ދީފައެވެ. އަދި އޭރު ރާވާފައި އޮތް ބައެއް އެހެން މުބާރާތްތައް ވެސް ވަނީ ކެންސަލުކޮށްފައެވެ.\nއެފްއޭއެމުން ކުރިއަށް އޮތް ފުޓުބޯޅަ ސީޒަނުގެ ޝެޑިއުލް މިހާރު ވަނީ ނެރެފައެވެ. އެ ޝެޑިއުލުގައި ވާގޮތުން މިފަހަރުގެ ފުޓުބޯޅަ ސީޒަން ފެށުމަށް ހަމަޖެހިފައިވަނީ ރައީސުލް ޖުމްހޫރިއްޔާގެ ވާދައިގެ ތައްޓަށް ކުޅޭ ޕްރެޒިޑެންޓްސް ކަޕުންނެވެ.\nއެފްއޭއެމުން އެންމެ ފަހުން ޕްރެޒިޑެންޓްސް ކަޕް ބާއްވާފައިވަނީ 2017 ވަނަ އަހަރުއެވެ. އޭގެ ފަހުން ފާއިތުވި ތިން ސީޒަނުގައި ވެސް އެކި ސަބަބުތަކާ ހުރެ ޕްރެޒިޑެންޓްސް ކަޕް ބާއްވާފައި ނުވެއެވެ. އެންމެ ފަހުން ޕްރެޒިޑެންޓްސް ކަޕްގައި އަށް ޓީމު ހިމެނޭ ގޮތަށް ކުޅުނީ 2015 ވަަަނަ އަހަރުއެވެ.\nސީޒަން ކަލަންޑަރުގައިވާ ގޮތުން އަންނަ ސީޒަނުގެ ޗެރިޓީ ޝީލްޑް މެޗު ބާއްވާނީ ފެބްރުއަރީ ހަތް ވަނަ ދުވަހު އެވެ. ޝީލްޑް މެޗުގައި ކުޅޭނީ އެންމެ ފަހުގެ ލީގު ޗެމްޕިއަން މާޒިޔާ އާއި ރަނަރަޕް ކްލަބް ވެލެންސިއާ އެވެ.\nދެވަނަ ޑިވިޝަން ފުޓުބޯޅަ މުބާރާތުގެ ކުޅުން ފެށުމަށް ހަމަޖެހިފައި ވަނީ، ޕްރިމިއާ ލީގު ދެވަނަ ބުރުގެ ކުޅުން ނިމުމާއެކު، ޖެހިގެން އަންނަ ޖޫން 27 ވަނަ ދުވަހުއެވެ. ދެވަނަ ޑިވިޝަނާއި ޕްރިމިއާ ލީގުގެ ކުޅުން ނިމުމުން، ޖެހިގެން އަންނަ ސީޒަނުގައި ޕްރިމިއާ ލީގު ޖާގައަކަށް ކުޅޭ ކޮލިފައިން މެޗްތަކެއް ވެސް ކުޅުމަށް ވަނީ ހަމަޖެހިފައެވެ.\nއަންނަ ސީޒަނުގެ އެފްއޭ ކަޕްގެ ފުރަތަމަ ބުރުގެ ކުޅުން ޖޫން މަހުގެ ފުރަތަމަ ދުވަހު ފަށަން އެފްއޭއެމުން ހަމަޖައްސާފައި ވާއިރު، ކުއާޓާ ފައިނަލާއި ސެމީ ފައިނަލް އަދި ފައިނަލް މެޗް އޮންނާނީ ޕްރިމިއާ ލީގުގެ ކުޅުން ނިންމުމަށް ފަހު، އޮގަސްޓް މަހުގެ ކުރީކޮޅުއެވެ.\nމިއަހަރުގެ މެޗުތަކަށް ބަޔާނުން ސަޕޯޓަރުން ނުވައްދާ ކުޅެނީ


SunOnline: #VAAHAKA: Maafukuraashey loabivaa - Part-5\nމާފުކުރާށޭ ލޯބިވާ (5)\nމަރިޔަމް ހިމްނާ (ހިމީ) 05 Jan 2019, 10:46\nއޭސީގެ އަޑު އެކަނި ހުރި އެ ކޮޓަރިތެރެ އާދަޔާ ހިލާފަށް ހިމޭން ވެގެން ދިޔައެވެ. ދެމީހުންގެ ނޭވާގެ އަޑު ހަމައެކަނި އިވެމުން ދިޔަ އެ ކޮޓަރި ތެރޭގައި އިން އަނާލްގެ ދެލޯ ބޮޑުވެފައިވެއެވެ. ކިތަންމެ ވަރަކަށް ހަމަޖެހެން މަސައްކަތް ކުރަމުން ދިޔަނަމަވެސް އަނާލްއަށް ހަމައެއް ނުޖެހެވުނެވެ. މަޑުމަޑުން މަންމައަށް ގޮވާލުން ފިޔަވާ އިތުރު ކަމެއް ނުކުރެވުނެވެ. ބިރުން މީހާ ތުރުތުރުލާން ފަށައިފިއެވެ. ވަށައިގެން ކިތަންމެ ވަރަކަށް ބެލިޔަސް ތަނެއް ވައްކެތްނުވިއެވެ.\nއަނާލްގެ ނޭވާގެ އަޑު އަވަސް ވަމުން ދިޔަކަން އިޒިއަންއަށް އެނގުނެވެ. އޭނާ ފޯންގެ ލައިޓް ޖައްސާލިއެވެ. އަނާލްއަށް ވަމުން ދިޔަ ގޮތުގެ ސަބަބުން އިޒިއަންއަށް ވަގުތުން އަނާލްއާ ދިމާލަށް ދެވުނެވެ. އަނާލްގެ ދެއަތް ތުރުތުރު އަޅަމުން ދިޔަ ކަން އޭނާއަށް އެނގުނެވެ. މަޑުމަޑުން އަނާލްގެ އަތުގައި ހިފައްޓާލިއިރު އެ އަތް ގަނޑުފެން ކޮޅެއްހާ ފިންޏެވެ. އަނާލްގެ އަތުގައި މަޑު ތުރުތުރު އެޅުމެއް ވިކަން އިޒިއަން ދެނެގަތެވެ. އަނެއްކާ އަނދިރި ދެކެވެސް އަނާލް ބިރުގަންނަނީހެއްޔެވެ؟ އަނާލްގެ މިފަދަ ކިތައް ސިއްރު ފޮރުވިފައި ވާނެބާއެވެ؟\n" މަންމާ........" ތުރުތުރު އަޅަމުން ދިޔަ ދެ ތުންފަތް ދުރުކޮށްލަމުން އަނާލް ގޮވާލިއެވެ.\n"އިޓްސް އޯކޭ ނާލް! އައި އެމް ހިޔާ..." އިޒިއަން ބުނެލިއެވެ. އަނާލްއަށް ވަމުންދިޔަ ގޮތް ފަހަރަކަށް ވުރެ ފަހަރެއް ބޮޑުވަމުން ދިޔަކަން އިހްސާސް ކުރެވުމާއެކު އިޒިއަން ބުނެލީ އަނާލް ހިންހަމަ ޖައްސާލަދިނުމަށެވެ.\n"ކޭންޑެލްސް ހުނާނެތަ؟" އިޒިއަން އަހާލިއެވެ. އަނާލް އުނދަގުލުން އާއެކޭ ބުނެ ކަބަޑާ ދިމާލަށް އިޝާރާތްކޮށްލިއެވެ.\nއަވަސްއަވަހަށް އިޒިއަން އަނާލް ދެއްކި ކަބަޑާ ދިމާލަށްގޮސް ހުޅުވާލިއެވެ. އެއްފަހަރު އަނާލްއަށް ބަލަމުން އަނެއްފަހަރު ކަބަޑުތެރެ ބަލަމުން ލައިޓް ދިއްލައިގެން ހުރެ އިޒިއަން އުއްބައްތި ސެޓް ހޯދިއެވެ. ނަސީބަކުން އަލިފާންފޮށި ވެސް އުނދަގުލަކާ ނުލާ ފެނިއްޖެއެވެ. އެތަނުގައި ހުރި ސެޓޭންޑްގައި އުއްބައްތި ޖަހާލަމުން ދިއްލާލުމާއެކު ކޮޓަރިތެރެ މަޑު އޮރެންޖް ކުލައަކުން ދިއްލުނެވެ. އޭނާ އަވަސްއަވަހަށް އަނާލް ގާތަށް ގޮސް ހުއްޓުނެވެ. އަދި އަނާލްއާ އެއްހަމައެއްގައި އިށީނެވެ. މޭގައި އަތް އަޅާލައިގެން އަދިވެސް ނޭވާއަށް އުނދަގުވެފައި އިން އަނާލްގެ ލޮލުން ފައިބަމުން ދިޔަ ކަރުނަތައް ފެނި އިޒިއަންގެ ހިތް ހިނދުކޮޅަކަށް މަޑު ޖެހިލިހެން ހީވިއެވެ. އިސްޖަހާލައިގެން އިރުކޮޅަކު އޭނާ އިނީ އަނާލްގެ ތުރުތުރު އަޅަމުން ދިޔަ އަތުގައި ހޫނުކުރަން އަތް އުނގުޅަމުންނެވެ. މަޑުމަޑުން އަނާލްގެ އުނަގަނޑުގައި އަތް އަޅުވާލުމަށް ފަހު އޭނާ އަނާލް ނަގަން މަސައްކަތް ކުރިއެވެ. އެވަގުތު އަނާލްގެ ނޭވާ އިހުނަށް ވުރެ ބާރުވެ ތުރުތުރު އެޅުން ބޮޑުވިހެން އޭނާއަށް ހީވިއެވެ. އަނާލް އިޒިއަންގެ އަތް ނައްޓާލަން މަސައްކަތް ކުރިއެވެ.\n"އަނާލް! ލެޓް މީ ހެލްޕް ޔޫ!" އިޒިއަންގެ އަޑުގައި ވަނީ އާދެހެވެ. ނޭނގޭ ސަބަބަކާ ހެދި އަނާލްއަށް ވަމުންދިޔަ ގޮތުން އޭނާގެ ހިތަށް ވެސް ތަދުވަމުން ދިޔަފަދައެވެ.\n"ނޯ! އައި ވިލް ބީ އޯކޭ! އައި ހޭވް ޓު ބީ އޯކޭ!" އަނާލް އެ ހާލުގައި އިނދެވެސް ކިޔާލައިފިއެވެ. ފަސްވަރަކަށް މިނިޓް ފަހުން އަނާލްގެ ނޭވާ ހަމައަކަށް އެޅުނެވެ. ދެލޯ މަރާލީ ހަމަޖެހުމަށެވެ. އޭރުވެސް ކަރުނަތަށް ހުއްޓުމެއްނެތި ފައިބަމުން ދިޔައެވެ. އަނާލްގެ ހިތްވަރު ފެނި އިޒިއަންއަށް ހިންދިރުވާލެވުނެވެ. ކަރަންޓް އައީ އެވަގުތުއެވެ.\n"އާ ޔޫ އޯކޭ؟" ދާދި ގާތުގައި ހުއްޓިގެން ހުރި އިޒިއަން އަހާލިއެވެ. އޭނާ އިނީ އަނާލްއާ އެއްހަމައެއްގައި ދެކަކޫ ޖައްސައިލައިގެން ކަހަލަ ގޮތަކަށް އިށީނދެއެވެ. ދެއަތުން މޫނު ފޮރުވާލައިގެން އިރުކޮޅަކު އިނުމަށްފަހު އަނާލް ކަރުނަތަށް ފޮހެލިއެވެ.\n"ސޮރީ....." އަނާލްގެ އަޑުގައި ވޭނީ ރިހުމެއްވިއެވެ. އެއަޑު އަހާފައި އިޒިއަންގެ ހިތުގައިވެސް ރިއްސާލިއެވެ. އެއްވެސް ކަމެއް ކުރާނޭ ހިތްވަރު އިޒިއަން އަކަށް ނުލިބުނެވެ. ހުރިތާހުރެ އިޒިއަންއަށް ކުރެވުނުހާވެސް ކަމަކީ އަނާލްގެ ކޮންމެ ހަރަކާތަކަށް ބެލުމެވެ.\nމީހާ ހަމައަކަށް އެޅި އަނާލް ފުން ނޭވާއެއް ދޫކޮށްލިއެވެ. އިޒިއަންގެ ކުރިމަތީގައި އަމިއްލަ ނަފްސުގެ ކޮންޓްރޯލް ދޫވުމުން އަނާލް އޭނާގެ އަމިއްލަ ނަފްސުދެކެ ރުޅިއައެވެ. އޭނާ ބޭނުންވަނީ ހިތްވަރުގަދަ އަންހެން ކުއްޖަކަށް ވާށެވެ. އެހެންނަމަވެސް ހަޔާތުގައި ދިމާވި އެކިއެކި ކަންކަމާހުރެ އޭނާގެ ހިތްވަރު އެލޭ ގޮތްވަނީއެވެ. ހިތް ދަތިވަނީއެވެ. ކެތްކުރަން ދަތިވަނީއެވެ. އަމިއްލަ ނަފްސުގެ ކޮންޓްރޯލް އަމިއްލަ އަތުން ގެއްލެނީއެވެ. ރަމްޔާ ގާތުން އަލުން ސެޝަންތައް ފަށަން ނިންމުމަކީ ރަނގަޅު ނިންމުމެއް ކަމުގައި އޭނާއަށް އެވަގުތު ޤަބޫލްކުރެވުނެވެ.\nއަނާލް އެކީ ހަމައަކަށް އެޅުމާއެކު އޭނާ އިޒިއަންއާ އެކު އަނެއްކާވެސް މަސައްކަތް ކުރިއަށް ގެންދިޔައެވެ. އިޒިއަންގެ ގާތް ކަމާހުރެ ވެފައިހުރި އުނދަގުލާހެދި އަދިވެސް އެކަން އަނާލްގެ ސިކުނޑީގައި ދައުރުވަމުން ދިޔައެވެ. އޭނާ ދެން ދުވަހަކުވެސް ފިރިހެނަކަށް އިތުބާރު ނުކުރާނެއެވެ. އޭނާ ދެކޭގޮތުގައި އެ ހަޔާތަށް ހެޔޮލަފާ ފިރިހެން ކުއްޖަކު އައުމަކީ ނާދިރުކަމެކެވެ. ހިތުގައި އުފެދުނު މަޑު ރިހުމުގެ ސަބަބުން ވޭނީ "އާހް" އެއް އޭނާގެ ދެތުންފަތް ފޫއަޅުވާލާފައި ނުކުތެވެ. އިޒިއަންއަށް ސިހިފައި އަނާލްއަށް ބަލާލެވުނެވެ. އެއަށްފަހު އޭނާގެ ނަޒަރު ހުއްޓުނީ އަނާލް ލިޔަން ގެންގުޅުނު ގަނޑަށެވެ.\nއިޒިއަން ބަލާލުމާއެކު އަނާލް އަވަސްއަވަހަށް އެ ގަނޑު އަނެއް ފުށަށްޖަހާ ފޮރުވިއެވެ. އަނާލްގެ ސިއްރުވެރިކަމުން އަނާލްއާ ބެހޭ ގިނަ އެއްޗެހިތަކެއް އެނގެން އިޒިއަން ބޭނުންވިއެވެ. އެހެންނަމަވެސް އެހާ ފަސޭހައިން އަނާލް އޭނާއަށް އެފުރުސަތު ނުދޭނެކަން ވެސް އިޒިއަންއަށް ދެނެގަނެވުނެވެ.\nއެދުވަހުގެ ބާކީބައި އިޒިއަން އާއި އަނާލް ހޭދަކުރީ ތަނުގެ އެތެރޭގެ ޑިޒައިން ފައިނަލް ކުރުމުގައާއި މީޓިން ހަމަޖެއްސުމުގައެވެ. އަނާލް ޑިޒައިން ތައްޔާރުކުރުމާއެކު އެކަމުގެ ފަންނުވެރިންނާ އެކު ބޭއްވި ބައްދަލުވުމުގައި ތަނުގެ ސްޓްރަކްޗަރ ފައިނަލް ކުރެވިގެން ދިޔައެވެ.\nއެ މަސައްކަތް ހަވާލުކުރެވުނީ ސްޓާރ ހޯލްޑާރސްގެ ކޮންސްޓްރަކްޝަން ބަޔަށެވެ. އެކަމާހުރެ އިޒިއަން ވެސް ޖެހިގެން އައި ހަފްތާގައި ބިޒީވީ ބައްޕައާ ވާހަކަ ދައްކާ އެ ޕްރޮޖެކްޓާ ބެހޭގޮތުން މަޝްވަރާ ކުރުމަށެވެ. ހުރިހާކަމެއް ފައިނަލް ކުރެވި މަސައްކަތް ހަވާކުކުރުމަށް ސޮއި ކުރީ އިޒިއަންއާ އަނާލްގެ އިތުރުން ކޮންސްޓްރަކްޝަން ބައިގެ ހެޑްއެވެ.\nބަޖެޓް ކަންތައްތައް ހަމަޖެހިފައިވިނަމަވެސް އަލުން ރިވިއު ކުރުމަށް މީޓިންއެއް ބޭއްވުމަށްފަހު ބަޖެޓް އެތައް ގުނައެއް ބޮޑުކުރިއެވެ. ކޮންމެ މީހަކުވެސް ބޭނުންވަނީ މި ޕޮރޮޖެކްޓް ކާމިޔާބު ކަމާއެކު ނިންމާލާށެވެ. މަސައްކަތް އަމަލީ ގޮތުން ފެށުމާއެކު ރާއްޖޭގެ ހުރިހާ ޓީވީ ތަކުގެ ސަމާލްކަމަށް އެކަން އައެވެ.\n"މެންޓަލް ހެލްތް އެންޑް ޑިސެބިލިޓީ-ކޯޕިން ވިތް އެމޯޝަންސް" ގެ ނަމުގައި މިފަދަ ބޮޑު ޕްރޮޖެކްޓެއް ހިންގުން ވެގެން ދިޔައީ މުޅި ރާއްޖޭގައި ވެސް އެ ވާހަކަ ހަރުއަޑުން ފެތުރުނު ކަމަކަށެވެ. އަދި ހާއްސަކޮށް މިފަދަ މަސައްކަތެއްގެ އެންމެ ކުރީގައި އަނާލް ފަދަ ނުކުޅެދުންތެރިކަން ހުރި ކުއްޖަކު ހުރުން ވެގެން ދިޔައީ ބައެއް ބޭރުގެ މީޑިއާތަކުގެ ސަމާލްކަން ވެސް ލިބުނު ކަމަކަށެވެ. ހުންނަ ނުކުޅެދުންތެރިކަމާއެކު ވެސް ކާމިޔާބު މީހަކަށް ވެވިދާނޭ ކަމާ، އެމީހުންނަނީ ވެސް މުޖްތަމަޢުގައި ފުރިހަމަ ހިއްސާ އޮންނަން ޖެހޭ ބައެއް ކަމާމެދު ބަހުސްތައް ފެށިގެން ދިޔައެވެ. އަމިއްލަ ޖަމާޢަތްތަކުން އިސްނަގައިގެން އެ ފަދަ ހުނަރުވެރި ކުދިން ހޯދާ މަސައްކަތުގެ މައިދާނަށް ކޮންމެވެސް ޢަމަލީ ސިފައެއްގައި ނެރުމަށް އިސްނެގިއެވެ. އެތައް ބަޔެއްގެ ހެޔޮ ދުޢާ އާއި ތަޢުރީފް އަނާލްއަށް ލިބިގެން ދިޔައެވެ. އެފަދަ ކިތަންމެ ކުދިންނަކަށް އެ ތަކެއް ގޮތަކަށް ފުރުސަތު ލިބިގެން ދިޔައެވެ. ނޫސްވެރިންނަށް މައުލޫމާތު ދިނުމަށް ބޭއްވި ބައްދަލުވުމުގެ ތެރެއިން އަނާލް މި މަސައްކަތާ ބެހޭ ބޮޑުބައި ތަޢާރަފް ކުރިއިރު މައިގަނޑު ގޮތެއްގައި މަސައްކަތް ބެހިގެން ދާ ތިން މަރުހަލާ އިޒިއަން ތަފްސީލް ކޮށްދިނެވެ.\n"އައި އެމް ޕްރައުޑް އޮފް ޔޫ..." މީޓިން ނިމުމާއެކު އައްމާރު ވާހަކަ ދެއްކިއެވެ. އެކަކުއަނެކަކާ ސަމާލް ކުރުމަށްފަހު ކާމިޔާބީ ފާހަގަކުރިއެވެ. އަނާލް ގެ ތުންފަތް މަތިން ފުޅާ ހިނިތުންވުމެއް ފެނިގެން ދިޔައެވެ.\nއައްމާރު އާއި ފަހީމްއާ ދެމީހުން ތަންކޮޅެއް ދުރުގައި މަޑުކޮށްލައިގެން ތިބެ ނޫސްވެރިންގެ ބައްދަލުވުން ނިންމާލުމަށްފަހު އެމީހުންނާ ސަލާމް ކުރުމަށް ތިބި އިޒިއަންއާ އަނާލްއަށް ބަލާލިއެވެ. ދެމީހުންގެ ހިތުގައި އުފާވެރިކަމުގެ ޝުއޫރުތައް ދައުރުވަމުން ދިޔައެވެ. ތުންފަތުގައިވި ހިނިތުންވުމުން ދެމީހުންގެ އުފާވެރިކަން އޭގެ އެންމެ ފުރިހަމަ ގޮތުގައި ރަމްޒުކޮށްދެމުން ދިޔައެވެ.\n"ވަރަށް އުފާވޭ އަނާލް ފަދަ ކުއްޖަކު މިކަހަލަ ބޮޑު ކަމެއް ކުރަން އިސްނެގީތީ... އައި އެމް ޕްރައުޑް އޮފް ހާރ!... އައެމް ޝުއަރ އޭޒް ހާރ ޑޭޑް ޔޫ ވިލް އޯލްސޯ ބީ............" ފަހީމް އައްމާރުއާ ސަލާމް ކޮށްލަމުން ވާހަކަ ދެއްކިއެވެ.\n"އެފަދަ ހިނިތުންވުމެއް އަނާލްގެ މޫނުމަތިން ފެނޭތޯ ހާދަ ދުއާއެއްކުރީމޭ! އެފަދަ އުޖާލާ މޫނެއް ފެނޭތޯ! އަލްޙަމްދު ﷲ....." އައްމާރުއަށް އަނާލްއާ ދިމާލަށް ބަލަންހުރެ ބުނެވުނެވެ.\nނޫސްވެރިންނާ ބައްދަލުކޮށްފައި އަނާލް ގެއަށް ދިޔައިރު ވެސް އެ ތުންފަތުގައިވި ހިނިތުންވުމެއް ނުފިލައެވެ.\n"އައި އެމް ސޯ ހެޕީ....." ކާރުތެރޭގައި އިނދެ އަނާލް ބުނެލިއެވެ. ކާރު ދުއްވަމުން ދިޔައީ ރަކީން އެވެ. ކުރީ ސީޓްގައި އަނާލް އިންއިރު ފަހަތު ސީޓްގައި މަޒާޔާ އާއި އައްމާރު ތިއްބެވެ.\nއަނާލްގެ ފޯން ރިންގްވުމާއެކު ފޯނު ނަގާ ބަލާލިއެވެ. ގުޅަނީ ޝާހީންއަށް ވުމާއެކު އަނާލް ފޯން ނަގާ ކަންފަތުގައި ޖައްސާލަމުން 'ހެލޯ' އޭ ކިޔާލައިފިއެވެ.\n"ނާލް!... ހާދަ ހެޕީވެއްޖޭ!..... ވަރަށް ވަރަށް ވަރަށް އުފާވެއްޖެ......." ޝާހީންގެ އަޑުގައި ވަނީ ބުނެދޭން ނޭނގޭފަދަ އުފާވެރިކަމެކެވެ.\n"ސޮރީ ނާލް! އެމަރޖެންސީ ކޮށް ސާރޖަރީއަކަށް ވަންނަން ޖެހުނީމަ ނުދެވުނީ އެ ގަޑީގަ..... އެކަމަކު ދެންމެ ބަލާލީ މި ކޮންފަރެންސް... މިއަދު އަނާލް ސާބިތު ކޮށްދީފިން ތިއީ ވެސް އެހެން ކުދިން ފަދައިން ސަކްސެސްފުލް މީހަކަށް ވެވިދާނެ ކުއްޖެއްކަން....." އެންމެ ފުރަތަމަ ޝާހީން ވާހަކަ ދައްކަން ފެށިއިރު އޭނާގެ އަޑުގައި ހިސާބެއްގެ މާޔޫސްކަމެއް ހުރިކަން އަނާލް ދެނެގަތެވެ. އަދި އެއީ އެފަދަ އުފަލެއްގައި އަނާލްއާ އެކު ނުހުރެވުނީތީކަން ވެސް އޭނާއަށް ދެނެގަނެވުނެވެ.\n"އިޓްސް އޯކޭ ކުޑަބޭ... އިނގޭ ބިޒީ ވީމަކަން ނާދެވުނީ..." އަނާލް ބޭނުންވީ ޝާހީންގެ ހިންހަމަ ޖައްސުވާށެވެ.\nހަގީގަތުގައިވެސް ޝާހީން ހުރީ ވަރަށް ދެރަވެފައެވެ. އަނާލްގެ އެންމެ ބޮޑު ކާމިޔާބީ ފާހަގަ ކުރިއިރު އެތަނުގައި އޭނާ ވެސް ހުންނަން ނުހަނު ބޭނުންވިއެވެ. އެހެންނަމަވެސް ކަންތައް ދިމާވި ގޮތުން ނުހުރެވުނީއެވެ. އަނާލް ފޯން ބާއްވަމުން އަދިވެސް އެއްފަހަރު އެއީ އެއްވެސް މައްސަލައެއްނޫނޭ ބުނެލިއެވެ.\nގެއާ ހިސާބަށް ދެވެން ދެންވެސް ކާރުތެރޭގައި އެކިއެކި ވާހަކަ ދެކެވެމުން ދިޔައެވެ. ގޭޓުން ވަދެގެން ގޮސް ގޭގެ ކުރިމަތީގައި އޮތް ޕާކުކުރާ ތަނަށް ކާރު ހުއްޓާލިއެވެ. އަދި ކާރުން އެންމެން ފޭބިއެވެ. އަނާލް ވެސް މަޒާޔާގެ އެހީތެރިކަމާއެކު ފޭބިއެވެ.\nގޭން އެތެރެއަށް ވަތްއިރު ޝަފޫންއާއި އަފާޒު ސޯފާގައި ތިއްބެވެ. ނުދެވުނީތީ ދެމީހުންވެސް އަނާލްގެ ގާތުންމާފަށް އެދުނެވެ. ޝަފޫންގެ އާއިލާ މީހަކު ހާލުބޮޑުވެގެން ހޮސްޕިޓަލަށް ދާން ޖެހުނީއެވެ.\nއިޒިއަން ވެސް ބައްޕައާ އެކު ގެއަށް އައިސް ވަތް އިރު އެ މޫނުމަތިންވެސް ހިނިތުންވުމުގެ އަސަރު ފެންނަމުންދިޔައެވެ. އޭނާގެ ތުންފަތް މައްޗަށް ވެރިކޮށްލާފައިވި ހިނިތުންވުން އެތައް ވާހަކައެއް ބުނެދެމުން ދިޔައެވެ. ސިކުނޑިއަށް "ޕޮޒިޓިވް" ކަންތައްތައް ވައްދަން އޭނާ މަސައްކަތް ކުރިއެވެ.\nކޮންމެ ގޮތެއްވިޔަސް މާޒީއެއް ބަދަލެއް ނުކުރެވޭނެއެވެ. އެ މާޒީން ލިބުނު ފިލާވަޅުތަކުގެ އަލީގައި މުސްތަޤްބަލް އުޖާލާ ކުރެވިދާނެއެވެ. އެހެންނަމަވެސް ހަޔާތުގެ ކޮންމެވެސް ހިސާބެއްގައި އެ މާޒީގެ ހިޔަނި އެޅިދާނޭކަމަށް އިޒިއަންއަށް ނޭނގުނީއެވެ. ފަސްއަޅާ ފޮރުވާލިޔަސް މަތި ޖަހާ ބަންދުކުރިޔަސް ބައެއްފަހަރު ކަންތައްތައް އެނގިގެންދާނީ އެންމެ ހީނުކުރާ ދަނޑިވަޅުގައެވެ.\nދުވަސްތައް ހަލުވި ކަމާއެކު ފާއިތުވަމުން ދިޔައެވެ. ޕްރޮޖެކްޓްގެ މަސައްކަތް ވެސް އޭގެ އެންމެ ހަލުވި މިނުގައި ކުރެވެމުން ދިޔައެވެ. މިއަދަކީ އަނެއްކާވެސް ކޮންމެވެސް ކަމަކު އިޒިއަން އާއި އަނާލްއާ ދެމީހުން ހޮސްޕިޓަލަށް މީޓިންއަކަށް ދިޔަ ދުވަހެކެވެ. ޒައުނާ ވެސް އަނާލްއާ އެކު މިއަދު މީޓިންގައި ބައިވެރިވިއެވެ. ހުރިހާކަމެއް ކޮށް ނިންމާލުމަށްފަހު އިޒިއަން ވެސް އަނާލްގެ ގާތުގައި ބުނެލާފައި ގެއަށް ދާން މިސްރާބުޖެހީ އޭނާގެ ބޮލުގައި ވަރަށް ގަދައަށް ރިއްސަމުން ދިޔައީތީއެވެ. ޒައުނާ ވެސް ހުރުމާއެކު އަނާލްއަށް އެއްވެސް ދަތި ކަމެއް ނުހުންނާނޭކަން އޭނާއަށް އެނގެއެވެ. އޭނާ ނުކުތް އިރު ކާރު އިންތިޒާރުގައި އޮތެވެ. އަނާލް ވެސް ހޮސްޕިޓަލުން ނުކުންނަން އައީ ޒައުނާއާ ވާހަކަ ދައްކަމުންނެވެ. ނުކުމެނުކުމެ ހުއްޓާ އޭނާގެ ލޮލުގައި އަޅައިގަތް ސޫރައަކުން އޭނާއަށް ސިހުން ގެނުވިއެވެ. އޭނާއަށް އެ ޒުވާނާ ފާހަގަކުރެވުނީ ތަންކޮޅެއް ދުރުންކަމަށް ވުމާއެކު އެ ޒުވާނާއަށް އޭނާ ނުފެންނަކަން ޔަޤީންވިއެވެ. ދެއަތް މުށްކަވާލެވުމާ އެކު އަނާލްއަށް ހިންދިރުވާލެވުނެވެ. ދެލޯ މަރާލާ ފުންނޭވާއެއް ލެވުނީ އަމިއްލަ ނަފްސަށް ހަމަޖެހުން ގެނައުމަށެވެ. މޭތެރޭގައި އުފެދުނު ރިހުން އޭނާގެ ހަށިގަނޑުގެ ހުރިހާ ސެލްއަކަށް ވެސް އަސަރުކުރިވީ ކަންނޭގެއެވެ. މުޅި ހަށިގަނޑުގައި ނޭނގޭ ފިނިކަމެއް ދަތުރު ކޮށްލިއެވެ. އަތުގައި މަޑު ތުރުތުރެއް އުފެދުނެވެ. ފިއްތާލެވިފައިވާ ދެ ތުންފަތް ދޭތެރެއިން ނުކުތް ވޭނީ 'އާހް' ގެ އަޑާއެކުވެގެން ކޮންމެވެސް މީހެއްގެ ނަމެއްވެސް އަނާލްއަށް ބޭރުކޮށްލެވުނެވެ. އެހެންނަމަވެސް އެ އަޑު މަޑު ކަމުންނާ މީހާ ހާސްވެފައި ހުރި ވަރުން އޭނާ އެ ބުނި ނަން ސާފު ވާވަރެއް ނޫނެވެ. އިސްޖަހާލެވުނީ ހިތަށްކުރި އަސަރުންނެވެ.\n"ނާލް ވަޓް ހެޕެންޑް؟..." ޒައުނާ އަނާލްގެ ކޮނޑުގައި މަޑުމަޑުން ޖަހާލަމުން އަނާލްއަށް ގޮވާލީ އަނާލްއަށް ވެފައި އިން ގޮތުންނެވެ. ސިހިފައި އިސްއުފުލާލި އަނާލްއަށް ފުރަތަމަ ބަލާލެވުނީ ޒައުނާއަށެވެ. އެއަށްފަހު އޭނާއަށް ކުރިމައްޗަށް ބަލާލާ ލެވުނީ ދެންމެ ފެނުނު ޒުވާނާ ހުރިތޯއެވެ. އެހެންނަމަވެސް މިހާރު އެ ޒުވާނާގެ ހިލަމެއް ވެސް ނުވެއެވެ.\nޒައުނާއަށް ފޯން ކޯލެއް އައުމާއެކު އޭނާ އަނާލްއަށް ބަލާލަމުން ބުނެލާފައި ފޯން ނެގީ ގުޅަނީ ހޮސްޕިޓަލުން ކަމަށްވީތީއެވެ. އޭނާ ކަންފަތުގައި ފޯން ޖަހައިގެން ހުރެ އެއްއަތުން ހިފައްޓާލާފައިވާ ފައިލްތައް ބަލާލިއެވެ.\n"ނާލް! އެއް ފައިލް ބައިންދާފަ އެ އާދެވުނީ... އަންނަންތަ ވަރަށް އަވަހަށް ގޮސް އެ ހިފައިގެން؟..."\nޒައުނާ ހުއްދައަށް އެދުނެވެ. އަނާލް ހުއްދަ ދިނުމާއެކު އޭނާ އަވަސްއަވަހަށް ހޮސްޕިޓަލް ތެރެއަށް ވަދެގެން ދިޔައެވެ. އަނާލް ގޮނޑި ދުއްވާލާ ހޮސްޕިޓަލުން ބޭރަށް ނުކުމެލިއެވެ. އަދި ވަށައިގެން ބަލާލިއެވެ. އެ ޒުވާނާގެ އެއްވެސް ހިލަމެއް ނުވިއެވެ. އަނާލް ފުންނޭވާއެއް ދޫކޮށްލިއެވެ. ހޮސްޕިޓަލްގެ ދޮރުމަތިން އެއްފަރާތުގައި ހައްދާފައިވާ ފިތުރޯނު ގަސްތަކާ ދިމާލަށް ޖެހިލާ އަނާލް ފޯނަށް ނަޒަރު ހުއްޓާލިއެވެ.\nކުރިމަތީގައި މީހަކު ހުރެ އެ ދިމާލަށް ބަލަމުން ދިޔަ ފަދަ އިހްސާސެއް ކުރެވުމާއެކު އަނާލްއަށް އިސްއުފުލާލާ ބަލާލެވުނެވެ. އަނާލްއާއި މާ ދުރުނޫން ހިސާބެއްގައި ހުއްޓި ހުރި ޒުވާނާ ދިޔައީ އަނާލްއަށް ބަލަމުންނެވެ. އަނާލް ބަލާލުމާއެކު ދެމީހުންގެ ހަތަރު ކަޅި ހަމަވެގެން ދިޔަކަން އޭނާއަށް އެހާ ދުރުން ވެސް ނަގައިގަނެވުނެވެ. ހިތުގެ ތެޅުން ބާރުވީ އެ ޒުވާނާ މަޑު ފިޔަވަޅުތަކުގައި އަނާލްއާ ދިމާލަށް ހިނގައިގަތުމުންނެވެ. އަނާލް އިނީ ކިތަންމެ ވަރަކަށް ވެސް އެތަނުން ދާން ބޭނުންވެފައި ކަމަށް ވިޔަސް އެއްވެސް ކަމެއް ކުރާނެހާ ހިތްވަރެއް އޭނާއަކަށް ނުލިބުނެވެ. ޖެހި ބުދެއްހެން އިނދެވުނީއެވެ. އިސްއުފުލާލި ގޮތަށް އެހެން ދިމާލަކަށް ވެސް އަނާލްއަށް ބަލާލާކަށް ނޭނގުނެވެ. ހިން ދިރުވާލެވުމާއެކު ތުންފަތުގައި ދަތް އަޅާލިއެވެ. ކަރުނަތަށް ދެލޮލަށް ޖަމާވާން ނެގީ މަދު ސިކުންތުކޮޅެކެވެ. އެ ޒުވާނާ އަރާ ހަމަވުމުގެ ކުރިން އަނާލް އޭނާގެ ކަރުނަތަށް ފޮހެލިއެވެ. އަދި ހަމަޖެހެން މަސައްކަތް ކުރިއެވެ. އެހެންނަމަވެސް އޭނާގެ ނަފްސަށް ވެރިވެފައި ވަނީ ހަރުކަށިކަމެވެ. ކިތަންމެ ވަރަކަށް އަމިއްލަ ނަފްސުގެ މައްޗަށް ކޮންޓްރޯލް ހޯދަން މަސައްކަތް ކުރިނަމަވެސް އެކަން އޭނާއަށް ކާމިޔާބް ވާގޮތެއް ނުވިއެވެ.\nހިނދެއް ހިނދަކަށް އޭނާގެ ނަފްސުގެ މައްޗަށް އެހެނިހެން އިހްސާސްތަކެއް އަތްގަދަ ކުރަމުން ދިޔައެވެ. އިހްސާސްތައް އަމިއްލަ ކޮންޓްރޯލްގެ ދަށަށް ގެނައުމަށް މަސައްކަތް ކުރަމުން ދަނިކޮށް އެ ޒުވާނާ އައިސް އަނާލްގެ ގާތަށް ހުއްޓިއްޖެއެވެ. އެ ޒުވާނާ ކޮޅަށް ހުރިއިރު އަނާލް އިނީ ކުޑަކޮށް އިސްއުފުލާލާ އެ ޒުވާނާގެ ލޮލަށް ބަލަހައްޓައިގެންނެވެ. އެންމެ ފަހުން އަނާލް އިސްޖަހާލީ އެ ދެލޮލަށް ބަލަން ނުކުޅަދާނަވެގެން ކަންނޭގެއެވެ. ދެ އަތުން ހިފައްޓާލެވިފައިވާ ފޯނަށް ބާރުކުރެވުމާއެކު އަނާލް ދެ ތުންފަތް ޖައްސާ ފިއްތާލިއެވެ.\n"އަނާލް!..." އަނާލްއަށް އިސްއުފުލާލަން މަޖުބޫރުވީ އެ ޒުވާނާގެ އަޑު ކަންފަތުގައި ޖެހުމުންނެވެ. އަނާލް އެއްވެސް އެއްޗެއް ނުބުންޏެވެ. ކުޑަމިނުން ބޯ ވެސް ޖަހާނުލިއެވެ.\n"ޕްރެސް ބެލިން ކުރިން ދުވަހު... ޔޫ އާރ ބްރޭވް!..." އެ ޒުވާނާ ބުނެލިއެވެ. އަދި އަނާލްއާ ދިމާލަށް އިރުކޮޅަކު ބަލަހައްޓައިގެން ހުރުމަށްފަހު ދުރަށް މިސްރާބުޖެހީ އަނާލް އެއްވެސް އެއްޗެއް ނުބުނުމުންނެވެ. އެ ޒުވާނާ ގޮސް ލޯމަތިން ގެއްލެންދެން އަނާލްއަށް އެދިމާލަށް ބަލަން އިނދެވުނެވެ.\n"ޔޫ ޝުޑް ބީ ބްރޭވް އަނާލް.... ޔޫ ހޭވް ޓު ބީ..." އަނާލް އަމިއްލަ ނަފްސަށް ބުނެލިއެވެ.\nޒައުނާ ހޮސްޕިޓަލުން ނުކުމެ އަނާލް ހޯދިއިރު އެއްފަރާތު ފިތުރޯނުގަސްތައް ކައިރީގައި އިންދާ ފެނުނެވެ. އޭނާ ގޮސް އަނާލްގެ ގާތަށް ހުއްޓިލިއެވެ.\n"ހިނގާ ދެން ދާން އުޅެމާ!" އަނާލް ޒައުނާއަށް ބަލާލަމުން ބުނެލިއެވެ. ދެންމެ ވީ ކަމަކުން އަނާލްގެ މޫޑް ވަނީ އެއްކޮށް ސަކަރާތް ވެފައެވެ.\nމީހާ ހަމައަކަށް އެޅިލުމާއެކު އޭނާ ޒައުނާއާ އެކު ކާރު ޕާރކު ކުރަން ހަދާފައިވާ ގަރާޖާ ދިމާލަށް މިސްރާބުޖެހިއެވެ. ޑްރައިވަރު ކާރުގައި ލެނގިލައިގެން ހުރެފައި އަނާލް ފެނިގެން ފޯން ޖީބަށް ކޮށްޕާލިއެވެ. ޒައުނާގެ އެހީތެރިކަމާއެކު އަނާލް ކާރަށް އެރިއެވެ.\nއެއާއެކު ލަސްނުކޮށް ޑްރައިވަރު ކާރު ދުއްވާލިއެވެ.\nއިޒިއަން ގެއަށް އައިސް ފުރަތަމަވެސް ބެލީ ފެންވަރާލެވޭތޯއެވެ. ފެންވަރާ ލުމުން ހަށިގަނޑަށް ތާޒާކަން ލިބުނު ކަމުގައިވިނަމަވެސް ބޮލުގެ ރިހުމަށް ލުޔެއް ނުލިބުނެވެ. އޭނާ އެނދުމައްޗަށް ވެއްޓިގަތީ ނިދާލުމުގެ ބޭނުމުގައެވެ. ހަމައެކަނި ސޯޓެއްގައި ހުރި އިޒިއަންއަށް އޭސީގެ ގަދަ ފިނި އިހްސާސް ކުރެވުމާއެކު އޭސީ މަޑުކޮށްލިއެވެ. ކުޑަކޮށް ހުންވައްތަރު ވެފައި ހުރުމުން އިޒިއަން ދެގުޅަ ޕެނެޑޯލް ކެއެވެ. ގައިގައިވެސް ރިއްސަމުން ދިޔަހެން ހީވިއެވެ. އެނދުގައި ޖައްސާލުމާއެކު އިޒިއަންއަށް ނިދިއްޖެއެވެ. ހޭލެވުނީ އިރުއޮއްސެނިކޮށެވެ. ބަނޑުހައިކަން އިހްސާސް ކުރެވުމާއެކު އޭނާ ޓީޝާޓެއް ގަޔަށް މަހާލަމުން ތިރިއަށް ދާން މިސްރާބުޖެހިއެވެ. ސިޑީގެ ހަރުފަތްތައް ހަލުވިކަމާއެކު ގިރާކުރުމަށްފަހު ގޮސް ކާކޮޓަރިއަށް ވަތްއިރު އެމިލީ ނުކުންނަން އަންނަނީއެވެ.\n"އެމިލީ! އަހަރެންނަށް މެންގޯ ޖޫސްތައްޓަކާ ކޮންމެވެސް ކަހަލަ މޭވާއެއް ކޮށައިލައިގެން ރޫމަށް ގެނެސްދީ އިނގޭ..." އިޒިއަން އެމިލީއަށް ބުނެލިއެވެ. އަވަސްއަވަހަށް ބޯ ޖަހާލަމުން އެމިލީ އެ އެއްޗެހި ތައްޔާރު ކުރުމަށް އަވަސްވެގަތެވެ.\nއިޒިއަން އެނބުރި މައްޗަށް ގޮސް ކޮޓަރިއަށް ވަނުމަށް ފަހު ދިޔައީ ސްޓަޑީ ޓޭބަލްއާ ދިމާލަށެވެ. އެއަށްފަހު އެނބުރޭ ގޮނޑި ދަމާލަމުން އޭގައި އިށީނެވެ. ލެޕްޓޮޕް ހުޅުވާލަމުން ޕްރޮޖެކްޓާ ގުޅޭ މަސައްކަތެއް ކުރުމުގައި އޭނާ މަސްއޫލުވިއެވެ. އެ މަސައްކަތުގައި އިންދާ ކޮޓަރީގެ ދޮރުގައި ޓަކި ޖަހާލުމާއެކު އިޒިއަން ތަންކޮޅެއް ބާރަށް ވަންނާށޭ ބުނެލީ އެމިލީކަން އެނގޭތީއެވެ. އެމިލީ ވަނުމާއެކު ސްޓަޑީ ޓޭބަލްގެ އެއްފަރާތުގައި ގެނައި އެއްޗެހި ބެހެއްޓުމަށް އިޒިއަން އެދުނެވެ. އިޒިއަން އެދުނު ގޮތަށް ގެނައި ތަބަށް މޭޒުމަތީގައި ބެހެއްޓުމަށްފަހު އެމިލީ ނުކުތުމަށް ހިނގައިގަތެވެ. އެމިލީ ނުކުމެ ދޮރު ލައްޕާލުމާއެކު އިޒިއަން އަނެއްކާވެސް ލެޕްޓޮޕަށް ނަޒަރު ހުއްޓާލިއެވެ.\nއަނާލް އެ ކުރާ މަސައްކަތުގައި އިޒިއަށް ފުރިހަމައަށް ބައިވެރިވާން ބޭނުންވެއެވެ. އެ ޕްރޮޖެކްޓެގެ ހުރިހާކަމެއް ވެސް "ޕާރފެކްޓް" ވާންޖެހޭނެއެވެ.\nތަބަކުގައި ހުރި ޖޫސްތަށިން ޖޫސް ފޮދެއް އިރުއިރުކޮޅަކާ އިޒިއަން ދަމާލާނެއެވެ. މޭވާތަށިން މޭވާކޮޅެއް އަނގަޔަށް ލާނެއެވެ. އަނެއްބައިފަހަރު ލޯ މަރާލައިގެން އިނދެ ވިސްނުމަށްފަހު މުށްކަވާފައިވާ އަތުގެ ބޮޑުވާ އިނގިލިން ނިތް ކުރީގައި ޖަހާލަފާނެއެވެ. ބޯ ކަހާލަފާނެއެވެ. ލެޕްޓޮޕަށް ނަޒަރު ހުއްޓާލައިގެން އިނދެ އަމިއްލަ ނަފްސަށް ބޯ ޖަހާލަފާނެއެވެ. އިޒިއަންގެ ކޮންމެ ހަރަކާތަކުން އޭނާ މި ޕްރޮޖެކްޓާ ގަޔާވާ ވަރު ހާމަވެގެންދެއެވެ.\nރޭގަނޑު އަތަށް އެޅި އިރު އުޑުމަތި އޮތީ ބަނަކޮށްލާފައެވެ. ވައިގަދައެވެ. އެހެންނަމަވެސް ވާރޭ ނުވެހެއެވެ. ބެލްކަނީގައި ހުރެލާފައި އިޒިއަން ކޮޓަރިތެރެއަށް ވަނީ ނިދާލުމުގެ ބޭނުމުގައެވެ. ބޮލުގެ ރިހުމަށް ކުޑަ ލުޔެއް ލިބިފައި ހުރިނަމަވެސް އަދިވެސް ކޮންމެވެސް ވަރަކަށް ބޮލަށް ބަރުވެފައި ހުއްޓެވެ.\nނިދަން އޮށޯއިން އިޒިއަންއަށް އަނާލްގެ މަތިން ހަނދާންވާން ފެށިއެވެ. އެ ތުންފަތް މައްޗަށް ވެރިކޮށްލާފައި ހުންނަ ހިނިތުންވުން ސިފަވުމާއެކު ބޭއިޚްތިޔާރުގައި އިޒިއަންގެ ތުންފަތް މައްޗަށް ވެސް ހިނިތުން ވުމެއް ވެރިވިއެވެ. ލޯ މަރާލެވުނެވެ. މި ފަހަކަށް އައިސް އަނާލްއާ މެދު އިޒިއަންއަށް ވިސްނޭ ވަރުވަނީ އިތުރުވެފައެވެ. އަބަދާ އަބަދު އެ ލޯބި މޫނުކޮޅު ދެކޭހިތުން ކެތް މަދުވަނީއެވެ. އަނާލްގެ މަތިން ހަނދާންވާ ކޮންމެ ފަހަރަކު އިޒިއަންގެ މޫނުމައްޗަށް އަންނަ ކުލަވަރުތައް ދޭހަކޮށްދޭން ދަތި ނަމަވެސް، އެ ހިތުގައި އަނާލްއާ މެދު ކޮންމެވެސް ކަހަލަ އިހްސާސްތަކެއް ވާކަން ދެނެގެންނަން އުނދަގުލެއް ނޫނެވެ. އަނާލްގެ ހާލާ މެދު އިޒިއަން ހަމްދަރުދީވެއެވެ. އަނާލްގެ ލޮލުން ކަރުނަ ހިލުނު މަންޒަރު އަދިވެސް އޭނާގެ ސިކުނޑީގައި ރައްކާކުރެވިފައި ވެއެވެ. އެ މަންޒަރު ހިތަށް ސިފަވާ ކޮންމެ ފަހަރަކު އެ ދެލޮލުންވެސް ނޭނގޭ ރިހުމެއް ފާޅުވެގެން ދެއެވެ. ދެލޮލުގެ ވިދުމަށް ތަފާތުކަމެއް ވެރިވެގެން ދެއެވެ. މީހާގެ ނަފްސުގެ ހަމަޖެހުން ނަގާލައެވެ. އެތެރެހަށީގައި ވަރުގަދަ ތޫފާނެއް އުފައްދާ މޭގައި ނޭނގޭ ރިހުމެއް އުފެދިގެން ދެއެވެ. މީހާގެ ނޭވާ ތާށިވެ ހާސްވެ ކަންބޮޑުވެއެވެ. ދެރަވެ އުދާސްކަމެއް ހަށިގަނޑަށް ވެރިވެގެން ދެއެވެ. ހުރިހާ އިޙްސާސް އެއް އެކުވެގެން އިޒިއަންގެ ނަފްސަށް އަންނަ ބަދަލަކީ އޭގައި އެތަކެއް އަސަރެއް ފޮރުވިފައިވާ ބަދަލްތަކެކެވެ. ކޮންމެއަކަސް އަނާލް އިޒިއަންގެ ހިތާ ކުޅެލައިފިއެވެ.


Ibu ge ehbandu ehbafaa adhi loafan3haafizun ge vaahaka | Mihaaru\nރިޕޯޓް / ޅ. ހިންނަވަރު\nއިބޫގެ އެއްބަނޑު އެއްބަފާ އަދި ލޯފަން ތިން ހާފިޒުންގެ ވާހަކަ\nޝާޒް (ކ) އަދި މޫސަބެ މިދިޔަ ހުކުރު ދުވަހު "މިހާރު" އާ ވާހަކަ ދައްކަވަނީ.---ފޮޓޯ: ނިޝާން އަލީ/މިހާރު\nހިންނަވަރުން، ފަޒީނާ އަހުމަދު، މިހާރު އަދި އަހުމަދު ހަމްދޫން\n05 އޯގަސްޓް 2018 - 10:21\nހިތްވަރާއި ކެރުންތެރިކަމެވެ. އެކަކު އަނެކަކަށް އަޅާލުމާއި އޯގާތެރިކަމެވެ. މި ސިފަތަކާ އެކު، އިދިކޮޅުގެ ރިޔާސީ ކެންޑިޑޭޓް، އިބްރާހިމް މުހައްމަދު ސޯލިހް (އިބޫ)ގެ އާއިލާ އެތައް ގޮތަކުން ތަފާތެވެ؛ އެއްބަނޑު އެއްބަފާ 12 ބޭފުޅުން ތިބި އެއީ ގައުމަށް ޚިދުމަތްތެރި ބައެކެވެ. މީގެ ތެރެއިން ވެސް އެންމެ ޚާއްސައީ، ލޯފަން، ތިން ހާފިޒުންގެ ވާހަކަ އެވެ.\nއެއީ، މޫސާ މުހައްމަދު ސޯލިހް (މޫސަބެ) އަބްދުﷲ ޝާޒްލީގެ އިތުރުން ހުސެއިން ޝަޔާޒެވެ. ލޮލަށް ނުފެނުނަސް ކުޅަދާނަ އެވެ. ގުރުއާން ހިތުދަސްކޮށް، އިމާމު ކޯހާއި ގާރީ ކޯސް ފުރިހަމަކޮށް އަދިވެސް ކިޔަވަނީ އެވެ. މީގެ ތެރެއިން، މޫސަ އަކީ ހިންނަވަރު ބޮޑު މިސްކިތުގެ އިމާމެވެ.\nއިބޫގެ ހަގަށް، އެ އާއިލާގައި އަށް ބޭފުޅުން ތިބިއިރު ލޯފަން ހަތަރު ބޭފުޅުން ހިމެނެ އެވެ. އޭގެ ތެރެއިން އަހްމަދު މުހައްމަދު ސޯލިހް (އަހުމަދުބެ) ހާފިޒު ކަމުގެ ކޯސް ފުރިހަމަ ނުކުރެއްވުނީ، ދިމާވި ސިއްހީ މައްސަލައަކާ ހެދި ކިޔެވުން މެދުކެނޑުމުންނެވެ. އެހެން ނޫން ނަމަ، އިބޫގެ އާއިލާގައި ހަތަރު ހާފިޒުން ތިއްބަވާނެ އެވެ.\nއިބޫގެ އާއިލާގެ ތިން ހާފިޒުންގެ ތެރެއިން ހުސައިން\nހަތަރު ބޭފުޅުންގެ ވެސް ދުލު ކުރީގައި އޮތް ނަމަކީ އިބޫ އެވެ. ވަރަށް ކުޑައިރު ބައްޕަ އަވަހާރަވުމާ އެކު، އާއިލާގެ ހުރިހާ ޒިންމާތަކަކާ ހަވާލުވެވަޑައިގެން، ކާމިޔާބަށް މަގު ދައްކަވައި ދެއްވީ އިބޫ، ނުވަތަ އެ ބޭފުޅުންގެ ދޮންބެ އެވެ. އާއިލާގައި އަމިއްލައަށް ދިރިއުޅުމެއް ނުފައްޓަވައި ތިއްބެވި ބޭފުޅުންގެ ކަންކަން ބަލަހައްޓަވަނީ މިއަދު ވެސް އިބޫ އެވެ. ޚާއްސަކޮށް ލޯފަން ހަތަރު ބޭފުޅުންގެ ކަންކަމަށް އިބޫ ދެއްވާ ސަމާލުކަން އިންތިހާ އަށް ބޮޑެވެ. ދިރިއުޅުމުގައި ބޮޑު ކަމެއް ދިމާވެއްޖެ ނަމަ އެހީތެރިއަކީ ދޮންބެ އެވެ.\nލޮލުގެ ފެނުން ގެއްލުނީ ކުއްލިއަކަށް!\nމި ރަށުން އަޅުގަނޑުމެންނާ ބައްދަލުވީ މޫސަ އާއި އަހްމަދުގެ އިތުރުން ޝާޒްއާ އެވެ. ހުސެއިން ހުންނެވީ މާލޭގަ އެވެ. އިބޫގެ އާއިލީ ގެ "ނޫރާނީއާގެ" ކައިރީގައި ހުރި ޖޯލި ފައްޗެއްގައި ތިން ބޭފުޅުން ތިއްބެވިއިރު މޫނުމަތިން އާދަޔާޚިލާފު ކަމެއް ނުފެނެ އެވެ. އެ ބޭފުޅުންގެ މައުލޫމާތު ކުރިން ލިބިފައި ނެތް ނަމަ، އެއީ ލޯފަން ބޭފުޅުން ކަމެއް ވެސް ނޭނގުނީހެވެ.\nމޫސަބެ އިއްޔެގެ މެންދުރު ނަމާދަށް އެހީތެރިއަކާ އެކު މިސްކިތަށް ވަޑައިގަންނަވަނީ: އިބޫގެ އާއިލާގެ ލޯފަން ހަތަރު ބޭފުޅުންގެ ތެރެއިން މިވަގުތު އާންމުކޮށް ރަށުގައި އުޅުއްވަނީ މޫސަބެ.---ފޮޓޯ: ނިޝާން އަލީ/މިހާރު\nވާހަކަ ދެއްކެވުމާއި ހަރަކާތްތެރިވެ އުޅުއްވާލެއް ފަރިތަ އެވެ. ޚާއްސަ އެޕްލިކޭޝަނެއް އަޅާފައިވާ ފޯނަކީ އެ ބޭފުޅުންގެ އެންމެ ބޮޑު އެހީތެރިޔާ އެވެ. މި ރަށުގެ މަގުތަކުގައި އެކަނި ހިނގަން އެނގިވަޑައިގަަތަަސް، ދިމާވެދާނެ ކަމަކުން ރައްކާތެރިވާން ހިނގައި އުޅުއްވަނީ އަބަދުވެސް މީހަކާ އެކު އެވެ.\nމޫސަބެ ވިދާޅުވި ގޮތުގައި އުފަންވިއިރު، އެ ހަތަރު ބޭފުޅުންގެ ލޮލުގެ ފެނުން ރަނގަޅެވެ. މި ރަށުގެ ސްކޫލަށް ކިޔަވަން ވެސް ވަޑައިގެންނެވި އެވެ. ރަހުމަތްތެރިންނާ އެކު ރާޒުވާ އާއި ވޮލީ އާއި ފުޓްބޯޅަ ފަދަ ކުޅިވަރުތައް ވެސް ކުޅުއްވި އެވެ. އެކަމަކު ކިޔެވުން ވަކި ހިސާބަކަށް ދިއަތަނުން ހަތަރު ބޭފުޅުންނަށް ވެސް ފެނުމުގެ މައްސަލަތައް ކުރިމަތިވި އެވެ.\nއިބޫގެ އާއިލާގެ ލޯފަން ހަތަރު ބޭފުޅުންގެ ތެރެއިން (ކ-ވ) ޝާޒް، މޫސަބެ އަދި އަހުމަދުބެ.---ފޮޓޯ: ނިޝާން އަލީ/މިހާރު\n"އޭރު މިކޮޅުގައި ކިޔަވައި ދެނީ ގްރޭޑް ހަތަކާ ހަމައަށް. އެ ހިސާބަށް ކިޔަވަން ވެސް ކިޔެވިން. ކުޑައިރު ދޮންބެ [އިބޫ] އާ އެކު ރާޒުވާ ކުޅޭ ހަނދާން ވެސް އެބަހުރި. އުމުރު މައްޗަށް ދިޔަ ވަރަކަށް ލޮލުގެ ފެނުން ދަށްވަމުން ގޮސް ގެއްލުނީ. އަދިވެސް ރޭގަނޑު ދިއްލާފައި ހުންނަ ލައިޓްތަކުގެ އަލި ކޮންމެވެސް ވަރަކަށް ފެނޭ،" މޫސަ ވިދާޅުވި އެވެ.\nއިބޫގެ އެއްބަންޑު އެއްބަފާ ލޯފަން ހަތަރު ބޭފުޅުންގެ ތެރެއިން އަހުމަދުބެ، އޭނާގެ ބޮޑުދައިތައާ އެކު އިއްޔެ ފޮޓޯއެއް ނަންގަވަނީ.---ފޮޓޯ: ނިޝާން އަލީ/މިހާރު\nޑޮކްޓަރުންނާ ހަވާލާދީ، އާއިލާ އިން ބުނިގޮތުގައި، އުފަންވިއިރު، އެ ހަތަރު ބޭފުޅުންގެ ލޮލުގެ ނާރުތަކުގެ ބާރު އެހެން މީހުންނަށް ވުރެ ދެރައީ އެވެ. އެހެންވެ، އުމުރު މައްޗަށް ދިޔަ ވަރަކަށް، ވަކި ހިސާބަކުން ލޮލުގެ ފެނުން ގެއްލުނީ އެވެ.\nއާއިލާގެ އެހެން ބޭފުޅުން، ކިޔަވަން މާލެ ބަދަލުވިއިރު މޫސަ އާއި އަހުމަދާއި ޝާޒްގެ އިތުރުން ހުސެއިން ކުރިއަށް ވަޑައިގަންނަވާނެ ރޮނގަކަށް، އާއިލާގެ ތެރޭގައި ވިސްނުން ގެންގުޅުނެވެ.\nޚިޔާލެއް، ހަގީގަތަކަށް ހެދީ އަޒުމާ އެކު\nއެ ވިސްނުމުގެ ތެރެއިން، ހާފިޒުކަމުގެ ސަނަދު ހާސިލް ކުރައްވަން ހިޔާލު ދެއްވީ، އާއިލާއާ ގާތް ގުޅުމެއް އޮންނަ އަދި ރާއްޖޭގައި އުފެދުނު ކާމިޔާބު ފުޓްބޯޅަ ކޯޗުންގެ ތެރޭގައި ހިމެނޭ ވިކްޓަަރީގެ އަބްދުލް ޖަލީލް (އަބްޖީ) އެވެ. އެ ޚިޔާލުން އުފަންވި ހުވަފެން ހަގީގަތަކަށް ހެދީ، މަންމަ އާއި އާއިލާގެ އެހެން ބޭފުޅުންގެ ވެސް ވަރަށް ބޮޑު އެހީތެރިކަމާ އެކުގަ އެވެ.\n"އަބުޖީ އާއި އާފިޔާގެ އެހީއާ އެކު ލިބުނު ފުރުސަތެއް. ކެއާ ސޮސައިޓީގައި ކްލާހެއް އުފެއްދީ ލޯފަން ކުދިންނަށް، ގުރުއާން ކިޔަވަން ދަސްކުރަން. އެއީ ފެށުމަކީ،" މޫސަ ވިދާޅުވި އެވެ.\nއެ ކްލާސްތައް ނިމުމާ އެކު ފެށީ މައުހަދުގެ ގުރުއާން ކްލާސްތަކެވެ. ޓޭޕް ރެކޯޑަރު ޖައްސައިގެން ދަސްކޮށް، ކޮންމެ ދުވަހަކު ސޮފްހާއެއް މުދައްރިސަށް ކިޔައިދެއްވަމުން ގޮސް ގުރުއާން ހިތުދަސްކުރަން ނެގީ، ތިން އަހަރެވެ. މޫސަބެ ވިދާޅުވި ގޮތުގައި، ކްލާހުން އެންމެ މަތީ މާކްސް ހޯދައި، އެ ތިން ބޭފުޅުންނަށް، އެ އަށް ވުރެ އަވަހަށް ވެސް، ދަސްކުރެވެން އޮތެވެ. އެކަމަކު ކޯސް ފަރުމާކޮށްފައި އޮތީ ތިން އަހަރަށް ކަމަށް ވާތީ، އެ މުއްދަތަށް ފެއްތީ އެވެ.\nމޫސަބެ އޭނާގެ ދަރިފުޅާ އެކު.---ފޮޓޯ: ނިޝާން އަލީ/މިހާރު\nހާފިޒު ކަމުގެ ކޯސް ނިމުމާ އެކު ދެން ކުރިމަތިލެއްވީ، ގާރީ ކޯހާއި އިމާމު ކަމުގެ ކޯހަށެވެ. އެ ހުރިހާ ކޯސްތަކެއް ވެސް ފުރިހަމަކުރެއްވީ ތިން ބޭފުޅުން އެކުގަ އެވެ. މިހާރު އެ ތިން ބޭފުޅުންނަކީ ވެސް ހާފިޒުންނެވެ. ގާރީންނެވެ. ހިންނަވަރުގެ ބޮޑު މިސްކިތުގެ އިމާމެއްގެ ގޮތުގައި މޫސަބެ އުޅުއްވާތާ ހަތް އަހަރު ވެއްޖެ އެވެ. މި އަހަރުގެ ރޯދަ މަސް ފިޔަވައި އެހެން ހުރިހާ އަހަރެއްގައި އެ މިސްކިތުގައި އިމާމުވެ ތަރާވީސް ނަމާދު ކުރެއްވީ ވެސް މޫސަބެ އެވެ. މި އަހަރުގެ ރޯދަ މަހު އެކަން ނުކުރެއްވުނީ ޓެސްޓަކަށް މާލެ ވަޑައިގަންނަވަން ޖެހިވަޑައިގަތުމުންނެވެ.\nމޫސަބެ އާއި އަހުމަދުބެ އަދި ޝާޒް އިއްޔެގެ މެންދުރުގެ ކެއުމަށް އިންސާފު ކުރައްވަނީ.\nމޫސަބެގެ އިތުރުން ޝާޒްލީ އާއި ޝަޔާޒް ވެސް ރޯދަ މަހު، މާލޭގެ ބައެއް މިސްކިތްތަކުގައި އިމާމުވެ ތަރާވީސް ނަމާދު ކުރައްވަ އެވެ.\n"އިމާމު ކޯސް ފުރިހަމަވިއިރު، އޮތީ މި ރަށަށް [ހިންނަވަރަށް] އިމާމަކު ބޭނުންވެގެން ދެތިން ފަހަރަކު އިއުލާން ކޮށްފައި. ސެޓްފިކެޓް އޮތް އިމާމަކު ނުލިބިގެން ވަޒީފާ ހަމަނުޖެހިފައި އޮތީ. ދެން މި ރަށުގެ ގިނަ ބަޔަކާއި ކައުންސިލް އިދާރާ އިން އަޅުގަނޑުގެ ގާތު އެދުނީ އެކަމަށް ކުރިމަތިލާން،" މޫސަބެ ވިދާޅުވި އެވެ.\nއޭރު އޮތް ގޮތުން ނަމަ، ތިން ވަނަ ފަހަރަށް އިއުލާން ކޮށްގެން ވެސް އިމާމަކު ނުލިބިއްޖެ ނަމަ ހިންނަވަރުގެ އެ ވަޒީފާ ކެންސަލްވާނެ އެވެ. އޭރުން، މިސްކިތުގެ އެ ވަޒީފާ ބަދަލުވާނީ ވަގުތީ ވަޒީފާއަކަށެވެ. މާލެއިން ހަމަޖެހެން އޮތް ވަޒީފާ ދޫކޮށްލައްވާފައި މޫސަ ރަށަށް ބަދަލުވީ ރަށަށް ޚިދުމަތް ކޮށްދެއްވުމުގެ ނިޔަތުގަ އެވެ.\nހިންނަވަރުގެ ބޮޑު މިސްކިތުގައި މޫސަބެ ބަންގި ގޮވަނީ.---ފޮޓޯ: ނިޝާން އަލީ/މިހާރު\nހިންނަވަރުގެ ބޮޑު މިސްކިތުގެ އިމާމު ކަމުގައި ހަތް އަހަރު ހޭދަކުރައްވާފައިވާ، މޫސަ އަކީ މި ރަށުގެ އެންމެން ލޯބިވާ، އިހްތިރާމް ކުރާ ބޭފުޅެކެވެ. އޭނާގެ ކައިވެންޏަށް މިހާރު ފިރިހެން ދަރިއަކު ވެސް ލިބިއްޖެ އެވެ. އެކަމަކު އަދިވެސް ކިޔެވުން ނިންމައެއް ނުލައްވަ އެވެ.\n"އަޅުގަނޑުމެން ތިން މީހުން، މިހާރު މި ކިޔަވަނީ ގައުމީ ޔުނިވާސިޓީގައި ބްލޮކް މޯޑަށް އިމާމު ޑިޕްލޮމާ. ނޮވެމްބަރު މަހުގެ ތެރޭގައި ނިމެނޭ،" މޫސަ ވިދާޅުވި އެވެ.\nތަފާތު، އަޖައިބެއް ފަދަ ތިންބެއިން!\nހަމައެކަނި ކޯސްތަކެއް ފުރިހަމަ ކޮށްލާފައި ނިންމާލައްވަނީކީއެއް ނޫނެވެ؛ އެކުގައި ހޭދަކޮށްފި މީހަކު އަޖައިބުވާ މިންވަރަށް އެ ބޭފުޅުންގެ މައުލޫމާތު ވެސް މުއްސަންޖެވެ.\nއެކި ބޭފުޅުންގެ ހުނަރު ފެންނަނީ އެކި ކަންކަމުންނެވެ. މި ރަށުގެ ހުރިހާ ގެއެއްގެ ނަމާއި އެ ގޭގޭގައި ދިރިއުޅޭ މީހުންނާއި ވަރަށް ގިނަ މީހުންގެ ފޯން ނަމްބަރު ޝާޒްލީގެ ސިކުނޑީގައި އެބަ ހުއްޓެވެ. އެގޮތުން، 300 އަށް ވުރެ ގިނަ މީހުންގެ ފޯން ނަމްބަރު ޝާޒްލީ ވިދާޅުވަނީ އެހާމެ އަވަހަށެވެ. ރަށުގެ އެތައް ސަތޭކަ ގެއެއްގައި ދިރިއުޅޭ ހުރިހާ އެންމެންގެ މައުލޫމާތު އޭނާގެ ސިކުނޑީ ގައި ވަނީ ރައްކާކޮށްފަ އެވެ. އެ މައުލޫމާތު ދަސްކުރެއްވީ، ޝާޒްލީ ވިދާޅުވި ގޮތުގައި، ސިޔާސީ މަސައްކަތުގައި، އިބޫ އަށް އެހީތެރިވާން ހިންނަވަރު އެމްޑީޕީ އޮފީހުގައި ކުރެއްވި މަސައްކަތުގެ ތެރެއިންނެވެ.\nޝާޒް، މޮބައިލް ފޯނުން މީހަކާ ވާހަކަ ދައްކަވަނީ.---ފޮޓޯ: ނިޝާން އަލީ/މިހާރު\n"އަޑު އަހައިގެން ދަސްވީ. ވަރަށް ގިނަ މީހުންގެ ފޯނު ނަމްބަރުތައް ވެސް އެނގޭ. ހިންނަވަރުގެ ގެއެއްގެ ނަން ބުނެފި ނަމަ އެނގޭނެ އެ ގޭގައި ދިރިއުޅޭ މީހުން ވެސް،" ޝާޒް ވިދާޅުވި އެވެ.\nލޯފަން ބޭފުޅަކަސް، އަންނަ މަހު ބާއްވާ މި އަހަރުގެ ރިޔާސީ އިންތިޚާބަށް ހިންނަވަރުގެ އެމްޑީޕީ އޮފީހުން ކުރާ މަސައްކަތުގައި ޝާޒްގެ ދައުރު ބޮޑެވެ. ރީ-ރަޖިސްޓްރޭޝަނާއި އެ ދާއިރާގެ ވޯޓު ހައްގުވާ މީހުންގެ މައުލޫމާތު ވަނީ އޭނާގެ ސިކުނޑީގަ އެވެ.\nޝާޒް، އިއްޔެގެ މެންދުރުގެ ކެއުމަށް އިންސާފު ކުރައްވަނީ.---ފޮޓޯ: ނިޝާން އަލީ/މިހާރު\nހުސެއިން ޝަޔާޒް ކުރިން ޚާއްސަވީ ކުޅިވަރުގެ ދާއިރާ އަށެވެ. ރާއްޖޭގެ ކުޅިވަރުތަކާއި ބޭރު ދުނިޔޭގެ ކުޅިވަރުގެ ތާރީޚު ހިތުދަހެވެ. ކުޅިވަރުގެ ދާއިރާ އިން ކޮންމެ ސުވާލެއް ކުރިއަސް ވަގުތުން ޖަވާބު ދެއްވަ އެވެ. އެކަމަކު، އެ ދާއިރާ އަށް ވުރެ ބޮޑަށް މިހާރު ހުސައިންގެ ހުރިހާ ވަގުތެއް ދޫކޮށްލާފައި ވަނީ ދީނީ މައުލޫމާތު އެއްކުރުމަށެވެ. ދީނީ ކަންކަމަށް ސަމާލުކަން ދެއްވާއިރު، ބައެއް ހަދީސްތައް ވަނީ ހިތު ދަސްކުރައްވައިފަ އެވެ. އެއީ ހުސައިންގެ ކާމިޔާބީތަކުގެ ލިސްޓުން މިހާރު ފާހަގަކުރެވޭ ކަމެކެވެ.\nތިން ބޭފުޅުންގެ ވެސް އެންމެ ބޮޑު ހިތްހަމަޖެހުމަކީ، އާއިލާގެ ތެރޭގައި އޮންނަ ގާތް ގުޅުމެވެ.\n"އެ ގުޅުމާ އެކު މިހާ ހިސާބަށް އާދެވުނީމަ ވަރަށް އުފާވޭ، ހިތްހަމަޖެހޭ،" ޝާޒް ވިދާޅުވި އެވެ.\nއިބޫގެ އާއިލާގެ ލޯފަން ހަތަރު ބޭފުޅުންގެ ތެރެއިން (ކ-ވ) މޫސަބެ، ޝާޒް އަދި އަހުމަދުބެ.---ފޮޓޯ: ނިޝާން އަލީ/މިހާރު\nއަޅުގަނޑުމެން އިންޓަވިއުގައި ހޭދަކުރި ދޮޅުގަޑިއިރު އޮތީ، މަދުވެފަ އެވެ. މި ރަށުގެ ތާރީޚުން އެތައް ވާހަކައެއް ހިއްސާކޮށްދެއްވި އެވެ. މައުލޫމާތުން ފުރިފައިވާ، އެތައް ވާހަކައެއް ހިމެނޭ ޝައުގުވެރި ދިރިއުޅުމެކެވެ. އެއީ، ލޮލަށް ނުފެނުނަސް ކާމިޔާބީއާ ހަމައަށް ވާސިލްވެވިދާނެކަން ސާބިތުކޮށްދެއްވި ނަމޫނާ ތިން ބޭފުޅުންނެވެ. ހުރިހާ ގޮތަކުން ވެސް ޚާއްސަ އެވެ.\nއެމްޑީޕީ ރައީސް އިބްރާހިމް މުހައްމަދު ސޯލިހް ޅ. ހިންނަވަރު ޤުރުއާން\n113 ކޮމެންޓް, 1350 ރިއެކްޝަންސް\nކޮންމެހެން އިބޫގެ ވާހަކަ ނުގެނަޔަސް އެ އާއިލާގެ ހެއުލަފާ ހުރިހާ ބޭފުޅުންނަށް ރަޙުމަތްލައްވައި ފާގަތިކަމާއި ދެއްވާށި.\nޢިބޫ ތިޔަ ކުދިންފެނުނީ ސިޔާސީ މައިދާނަށް އިބޫ ނިކުންފަހުންނެވެ.އޭގެ ކުރިން އިބޫ އެކުދިންނަށް އަޅައެއް ނުލާ\nވަރަށް އުފާވެރި ހަބަރެއް. ހިތާމަވެސް އެބަހުރި. ﷲ މި ބޭފުޅުންގެ ފެނުން ގެންދެވީ މިބޭފުޅުންނަށް އާޚިރަތް ބާއްޖަވެރި ކުރެއްވުންކަމުގައިވެސް ވެދާނެއެވެ. ވަﷲ އަޢުލަމް. އެހެނީ ލޮލުގެ ފެނުން ނެތުމުން ވިސްނުންތޫނު ވުމަކީ އެގޭ ހަޤީގަތެކެވެ. ކޮންސެންޓްރޭޓް ކުރެވޭލެއް އިތުރުވެއެވެ. ފެނުމުގެ ސަބަބުން އަންނަ ޑިސްޓްރެކްޝަން މަދުވުމަކީ ހިތުދަސްކުރަން ފޯކަސްކުރެވިފައި ހުންނަން ފަސޭހަވާކަމެއް ކަމަށް ތަޖުރިބާކާރުން ވިދާޅުވެފައިވެއެވެ. ވީމާ އަލްހަމްދު ލިﷲ. މިބޭފުޅުނުންނަށް އިތުރުކާމިޔާބާއި ދެދުނިޔޭގެ ބާއްޖަވެރިކަން ދެއްވާށި. އާމީން\nޔާމީނުގެ އެންމެ ގާތް ސެކެޓްރީ އަކީ މިހާރު ފާތިމަތު މުހައްމަދު ސޯލިހް. އޭނާ ނޭގުނީތީ ހިތާމަ ކުރަން. އެއީ އިބޫގެ ދައްތަތޯ ނުވަތަ ކޮއްކޮތޯ އާއި އުޅުއްވާ ވަޒީފާގެ އަސްލު ނަމާއި އަޅެފަހެ ބުނެދީބަލަ.\nގިނަބައެއްގެ ޖަޒްބާތާކުޅެލާ ކަހަލަ ލިއުމެއް. އިބޫއަކީ ދެއަހަރާ ބައިގެ ވެރިކަމެއް ކުރަން އަރާ މީހެއްކަން ހަނދާންނައްތުވާލާފަދަ ލިއުމެއް. މިހާރު ޖަޒުބާތުގަ ޖެހި ލޮލުން ކަރުނަފާއްދާލައިގެން ތިބެ އިބޫއަށް ލާ ރަގަޅު ފާހަގައަކީ އަވާމެންދުރެއްފަދަ ކަމެއް. ފުރިހަމަ ދައުރަކަށް އިބޫ ނުހުންނާނެނަމަ، ރަގަޅު އޯގާތެރި އަޅާލާ އިބޫއަކާ ފައިސަލަކީ، ހަގީގަތުގައި މަންޒަރުގައި ތިބި ބައެއްނޫން.\nއާޓިކަލް ނުކިޔާ ކޮމެންޓް ކުރަނީ. އެ ބުނަނީ ނުން އެމީން އުޅެނީ މާލޭގައޭ\nއާޓިކަލްގައި އެއޮތީ އޭގެތެރެއިން އެކަކު ފިޔަވައި އެންމެން އުޅެނީ ރަށުގައޭ\nވަރަށް މޫވިންގ ރިޕޯރޓެއް! މައި ފުލް ރެސްޕެކްޓް\nކުލުނާއި ލޯބި އެއީ ކިހާމަތިވެރި އެއްޗެއްކަން މިއާއިލީ ގުޅުމުން އަޅުގަނޑަށް ހަދާން ކޮށް ދީފި... ވަރަށް އެހެން ކަހަލަ އިހުސާސްތަކެއް ވެއްޖެ... އުބޫއަށް ކުރާ ގަދަރު އިތުރު ވެއްޖެ.. ޝުކުރިއްޔާ އިބޫގެ ފެެމެލީ... މިފަހަރު ވޯޓް ލާނީ އިބޫއަށް...\nއިބޫ އަކީ ކިހާ އަހްލާގް ރަގަޅު މީހެއްކަން މި އާރޓިކަލް ކިޔާލުމުން އެގިއްޖެ... ވަރަށް އަސަރުކޮށްފި... ދުވަހަކު ވޯޓް ހޯދަން މަގޭ ކައިރިއަށް އިބޫ ނަޔަސް މަގޭ ވޯޓް އިބޫއަށް ޔަގީންކޮށް ދީފިން...\nއާއިލީ ގުޅުން ދަމަހައްޓާނަމަ އެހެންމީހުންގެ އިހުސާސްތަށް ދެނެގަނެ އެކުވެރިކުރުވާ ގުޅުން ދަމަހައްޓަން އެނގޭނެ...


Viyafaari thakah eheevumah Moratorium hamajessumah Majileehah Garaareh Husha’halhaifi | Atoll News\nވިޔަފާރިތަކަށް އެހީވުމަށް މޮރެޓޯރިއަމް ހަމަޖެއްސުމަށް މަޖިލީހަށް ގަރާރެއް ހުށަހަޅައިފި\nޝާއިޢުކުރީ: މުޙައްމަދު އަފްރާޙް ޖޫން 14, 2021, 11:12\nވިޔަފާރިތަކަށް އެހީވުމަށް މޮރެޓޯރިއަމް ހަމަޖެއްސުމަށް މަޖިލީހަށް ގަރާރެއް ހުށަހަޅައިފި އެވެ.\nއެމްޑީޕީއަށް ނިސްބަތްވެވަޑައިގަންނަވާ ފުވައްމުލަކު ދެކުނު ދާއިރާގެ މެންބަރު މުހައްމަދު މުމްތާޒް ހުށަހެޅުއްވި މިގަރާރަކީ ކޮވިޑް-19 ގެ ސަބަބުން އިގްތިސާދަށް ކުރާ ނޭދެވޭ އަސަރުގެ ސަބަބުން ވިޔަފާރިތަކަށް އެހީތެރިވުމުގެގޮތުން ލޯނު ނަގާފައިވާ ފަރާތްތަކަށް އެހީވުމަށް ހުށަހެޅުއްވި ގަރާރެކެވެ.\nއޭނާ ވިދާޅުވީ ކޮވިޑުން ރައްކާތެރިވުމަށް އަޅާފައިވާ ހަރުކަށި ފިޔަވަޅުތަކާއިއެކު ބައެއް ވިޔަފާރިތަކަށް އާމްދަނީ ލިބުން އެއްކޮށް ހުއްޓި، އަނެއްބައި ވިޔަފާރިތަކުގެ އާމްދަނީ ބޮޑުތަނުން ދަށަށްގޮސްފައިވާ ކަމަށެވެ. އަދި މުވައްޒަފުންގެ މުސާރަ ދިނުމާއި، ވިޔަފާރި ހިންގާ ތަންތަނުގެ ކުލި ދެއްކުންފަދަ ކަންކަމަށް ވެސް ވިޔަފާރިވެރިންނަށް ނުކުޅެދިފައިވާ ކަމަށެވެ.\nމީގެ އިތުރުން މިފަދަ މޮރެޓޯރިއަމްއެއް ހަމަނުޖެހިއްޖެ ނަމަ، ވިޔަފާރިތައް ބަގުރޫޓުވުމުގެ ފުރުސަތު ވަރަށް ބޮޑުވެފައިވާ ކަމަށް ވެސް އޭނާ ވިދާޅުވި އެވެ.\n“ކޮވިޑް ކޮންޓްރޯލް ކުރުމަށްޓަކައި މީގެކުރިން ވެސް ވިޔަފާރިތަކުގެ އާމްދަނީ ހީނަރުވެގެން ގޮސްދާނެކަމަށް ބަލައި ވިޔަފާރިތަކަށް ލޯނު ދެއްކުމުގައި ލުއިދިނުމުގެ ގޮތުން މޮރެޓޯރިއަމްގެ ފުރުސަތު ފަހިކޮށްދިފައިވޭ. މިހާރު އަޅާފައިވާ ފިޔަވަޅުތަކަށް ލުއި ނުލިބި ދިގު މުއްދަތަކަށް ފިޔަވަޅުތައް ދަމަހައްޓަން ޖެހިދާނެ ކަމަށް ބެލެވޭތީ މޮރެޓޯރިއަމް ލިބޭނެ ގޮތް ހަމަޖައްސައިދިނުމަށް ގޮވާލަން.” މުމްތާޒު ވިދާޅުވި އެވެ.\nމިދިޔަ އަހަރެކޭ އެއްގޮތަށް ކުދި ވިޔަފާރިތަކުގެ ދަތިތައް ހައްލު ކުރަން ލުއި ލޯނު ދޫކުރަން ފައްޓަވާނެ ކަން ރައިސުލްޖުމްހޫރިއްޔާ އިބްރާހިމް މުހައްމަދު ސޯލިހު ވަނީ ވިދާޅުވެފަ އެވެ. އަދި ބޭންކް އޮފް މޯލްޑިވްސް މެދުވެރިކޮށް، ސްޓްމިއުލަސް ލޯނު ދޫކުރަން ނިންމަވާފައިވާ ކަމަށާއި މި މަހުގެ ތެރޭގައި ލޯނުތައް ދޫކުރެވެން ފެށޭނެ ކަމަށް ރައީސް ވަނީ ވިދާޅުވެފަ އެވެ.\nއެކަމަށްޓަކައި 375 މިލިއަން ރުފިޔާގެ ފެސިލިޓީއެއް ވަނީ ހަމަޖައްސާފަ އެވެ.


Pogba ah 100 million Pound Haggeh Noontha?\nޕޮގްބާ ޔޫރޯ ފައިނަލުގައި ފްރާންސް ބަލިވުމުން ދެރަވެފައި: އޭނާ ގަތުމަށް 100 މިލިއަން ޕައުންޑް ހަރަދުކުރަން ޔުނައިޓެޑް ތައްޔާރު.\nޓްރާންސްފާ މާކެޓުގައި މިހާރު އެންމެ ގަދަ އަށް ދެކެވޭ ވާހަކައަކީ ފްރާންސްގެ މިޑްފީލްޑަރު ޕައުލް ޕޮގްބާ 100 މިލިއަން ޕައުންޑަށް ވެސް ގަންނަ ވާހަކަ އެވެ. ޔުވެންޓެސްގެ 23 އަހަރުގެ ކުޅުންތެރިޔާ މި އަގުގައި ގަތުމަށް ކުރިމަތިލީ ދެ ކުލަބަކުންނެވެ. އެއީ ސްޕޭނުގެ ރެއާލް މެޑްރިޑާއި އިނގިރޭސިވިލާތުގެ މެންޗެސްޓާ ޔުނައިޓެެވެ. ދުނިޔޭގެ އެންމެ މުއްސަދި ދެ ކުލަބުގެ ތެރެެއިން ރެއާލް މެޑްރިޑް މިހާރު ވަނީ މިރޭހުން ބޭރުވިކަން އިއުލާނުކޮށްފަ އެވެ. ޔުނައިޓެޑް އޮތީ އަދިވެސް ކުޅުންތެރިޔާ ވިއްކާނެ އިރެއްގެ އިންތިޒާރުގަ އެވެ.\nނަމަވެސް މިހާރު ގިނަ ބަޔަކު އުފައްދަމުން އަންނަ ސުވާލަކީ ޕޮގްބާ އަށް 100 މިލިއަން ހަރަދު ކުރުމަކީ ރަނގަޅު ކަމެއްތޯ އެވެ. ފްރާންސްގެ ކުރީގެ މިޑްފީލްޑަރު އެމެނުއަލް ޕެޓިޓްގެ ނަޒަރުގައި މިއީ ބޭކާރު ގޮތުގައި ހޭދަކުރާ ފައިސާއެވެ.\n"ޕޮގްބާ އަށް އަދި 100 މިލިއަން ހައްގެއް ނޫން. މިއީ ފައިސާ ބޭކާރު ކުރުން. މީހަކު އޭނާގެ ކާރު ދުވަސްކޮޅަކު ބޭނުން ކުރަން ދީފައި ދެން އެކާރު ނުލިބުނީމަ އެވާނީ ވަރަށް ބޮޑު ގެއްލުމަކަށް. އެފަދަ ކަމެއް މިއީ. މިވަގުތު ޕޮގްބާ އަށް މި އަގު ހައްގެއް ނޫން،" ފްރާންސަށް 1998 ވަނަ އަހަރުގެ ވޯލްޑް ކަޕް ކާމިޔާބުކޮށްދޭން ފައިނަލްގައި ބްރެޒިލްކޮޅަށް ތިން ވަނަ ލަނޑު ޖެހި ކުޅުންތެރިޔާ ބުންޏެވެ.\n1998ގެ ވޯލްޑް ކަޕުގައި ކްރޮއޭޝިޔާއާ ދެކޮޅަށް ޕެޓިޓް (17) ކުޅެނީ: އޭނާ ބުނަނީ ޕޮގްބާ އަކީ އަދި ތަރިއެއްނޫން ކަމަށް.\nއޭނާ އަދި ބުނީ ޕޮގްބާ އަކީ ކުރިމަގު އުޖާލާ ކުޅުންތެރިއެއް ކަމަށާއި ނަމަވެސް ކުލަބާއި ގައުމީ ޓީމުގައި އަދި ޕޮގްބާ އަކީ ދުނިޔޭގެ ފެންވަރުގެ ތަރިއެއް ނޫން ކަމަށެވެ.\n"އަދި އޭނާ އަށް އެއްވެސް ކަމެއް ސާބިތެއް ނުކޮށްދެވޭ. އެހެންވީމަ މިވަގުތު އޭނާ ސްޓާރަކަށް ހަދައިގެން ޕްރެސްކޮންފަރެންސްތަކުގައި އަބަދު އެވާހަކަ ދެއްކުމުގެ މާނައެއް ނެތް. އޭނާ އަށް މާތައް ފޮނުވާ ހެދުމަކީ އަދި ގޯހެއް. އޭނާ ސްޓާރަކަށްވާން އަހަރުމެން އެބަޖެހޭ ފުރުސަތުދޭން. އޭނާ އެ މަގާމަށް އަންނާނެ ކަމާމެދު އަހަރެން ޝައްްކެތް ނުކުރަން. އެކަމަކު މިވަގުތަށް ބަލާއިރު ޗެމްޕިއަންސް ލީގު ވެސް ލިބުނީކީ ނޫން. ބޮޑު މުބާރާތެއް ގައުމީ ޓީމުގައި ނުލިބޭ. އަހަންނަކަށް އަދި [100 މިލިއަން ހޭދަކުރަންޖެހޭ ވަރުގެ] ޕޮގްބާއެއް ނުފެނޭ. އަހަރެން 100 މިލިއަނަށް ގަންނާނީ ބާސެލޯނާގެ ލުއިސް ސުއަރޭޒް" 2000 ވަނަ އަހަރުގެ ޔޫރޯ ހޯދި ފްރާންސް ޓީމުގައި ވެސް ކުޅުނު ޕެޓިޓް ބުންޏެވެ.\nއާސެނަލް އަށް ވެސް ކުޅުނު ޕެޓިޓް ބުނީ ޕޮގްބާ ގަތުމުގެ ރޭހުން ރެއާލް މެޑްރިޑް ވަކިވުމުގެ ފަހަރުގައި ފޮނުވިފައިވާ މުހިންމު ސަބަބެއްވާނެ ކަަމަށެވެ.\n"ރެއާލް މެޑްރިޑުން ކުޅުންތެރިއަކު ބޭނުންވެއްޖެނަމަ ފައިސާއަކީ އެއްވެސް އެއްޗަކަށް ނުވާނެ. އެކަމަކު ޕޮގްބާ ނުގަންނަން އެމީހުން ނިންމީ އެއިން އެބަދޭ ވަރަށް މުހިންމު މެސެޖެއް. މިއީ ވިސްނާލަންޖެހޭ ކަމެއް،" ޕެޓިޓް ބުންޏެވެ.\nޔޫރޯ 2016 މެންޗެސްޓާ ޔުނައިޓެޑް\nއަހަރެން ހޯދަން ފާގަސަން އައީ ގެއަށް، މަޑުކުރަން ބޭނުމެއްނުވި: ޕޮގްބާ


Lanka ge Muslimunnah biru eba oi, ekan samaalu kamah gennan jehey: Shaheed | Mihaaru\nދުނިޔެ / ޑރ. އަހުމަދު ޝަހީދު\nލަންކާގެ މުސްލިމުންނަށް ބިރު އެބައޮތް، އެކަން ސަމާލުކަމަށް ގެންނަން ޖެހޭ: ޝަހީދު\nލަންކާ އަށް ކުރެއްވި ދަތުރަށް ފަހު ޑރ. ޝަހީދު (ކ) އިއްޔެ ނޫސްވެރިންނަށް މައުލޫމާތު ދެއްވަނީ. --ފޮޓޯ:ދަމޯނިން\nކޮލަމްބޯ (އޮގަސްޓް 27) - ސްރީ ލަންކާގެ މުސްލިމުންނަށް އޮތް ބިރުތަކަށް ސަމާލުކަން ނުދީފި ނަމަ އެ ގައުމުން މުސްލިމުން ހިޖުރަކޮށްފާނެކަމުގެ ބިރު އެބައޮތް ކަމަށް އދ.ގެ ސްޕެޝަލް ރެޕަޓުއާ އޮން ފްރީޑަމް އޮފް ރިލިޖަން ޑރ. އަހުމަދު ޝަހީދު އިއްޔެ ވިދާޅުވެއްޖެ އެވެ.\nއޮގަސްޓް 15-26 އަށް ލަންކާ އަށް ކުރެއްވި ދަތުރަށް ފަހު ސްޕެޝަލް ރެޕަޓުއާ ނެރުއްވި ރިޕޯޓުގައި ވަނީ ލަންކާގެ ދީނީ އަދި ނަސްލީ މައްސަލަތަކަށް ސަމާލުކަން ދިނުން މުހިންމު ކަމަށް ގޮވާލައިފަ އެވެ. އަދި ނަފްރަތު އުފައްދަން މަސައްކަތް ކުރާ މީހުންނާ ދެކޮޅަށް ދައުވާކޮށް، ނަފްރަތު އުފައްދާ ނެޓްވޯކްތައްް ނައްތާލައި އަދި ނަފުރަތުގެ ޝިކާރައަކަށްވެފައި ތިބި މީހުންނަށް އިންސާފު ހޯދައިދިނުމަށް ވެސް ރެޕަޓުއާގެ ރިޕޯޓުގައި ސަރުކާރަށް ގޮވާލައިފައިވެ އެވެ.\n"އީސްޓާ ބޮމުގެ ހަމަލާ އަށް ފަހު ލަންކާގެ ދީނީ އަދި ނަސްލީ ޖަމާއަތްތަކުގެ މެދުގައި ވަނީ އިތުބާރު ނުކުރުމުގެ ރޫހެއް އުފެދިފައި. މިއީ ސަމާލުކަން ނުދީ ދޫކޮށްލެވޭނެ ކަންކަމެއް ނޫން. ބޮމުގެ ހަމަލާ އަށް ފަހު ލަންކާގެ ހާލަތު ކޮންޓްރޯލުގެ ދަށަށް ސަރުކާރުން ގެނައި ނަމަވެސް އެކި ދީންތަކަށް ނިސްބަތްވާ މީހުން ތިބެން ޖެހިފައި ވަނީ އެ މީހުންގެ ސަލާމަތާ މެދު ބިރުވެރި ކަމެއްގައި،" ބާރަ ދުވަހުގެ ދަތުރަށް ފަހު ޝަހީދު ނެރުއްވި ރިޕޯޓުގައި ބުނެފައިވެ އެވެ. "މިއީ ލަންކާގެ އެންމެންގެ ހައްގުތައް ރައްކާތެރި ކުރަން ފިޔަވަޅު އަޅަންވީ ވަގުތު."\nސްރީ ލަންކާގައި އިންތިޚާބު ބާއްވަން ތައްޔާރުވަމުން އަންނަ އިރު އެންމެންގެ ވެސް އަސާސީ މިނިވަންކަމުގެ ހައްގުތައް ކަށަވަރު ކުރުމަށް އެޅިދާނެ ފިޔަވަޅުތައް ސްޕެޝަލް ރެޕަޓުއާގެ ޕްރިލިމިނަރީ ރިޕޯޓުގައި ވަނީ ފާހަގަކޮށްފަ އެވެ.\nޝަހީދުގެ ދަތުރުގައި ވަނީ ލަންކާ ސަރުކާރުގެ އޮފިޝަލުންނާއި ލޯކަލް އޮތޯރިޓީތަކުގެ މީހުންނާ ބައްދަލު ކުރައްވައިފަ އެވެ. އަދި ލަންކާގެ އުތުރާއި އިރުމައްޗާއި މެދުތެރޭގެ ހިސާބުތަކަށް ވަނީ ވަޑައިގެންފަ އެވެ.\nސްޕެޝަލް ރެޕަޓުއާގެ ރިޕޯޓް އަންނަ އަހަރުގެ މާޗް މަހު އދ.ގެ ހިއުމަން ރައިޓްސް ކައުންސިލަށް ހުށަހަޅާނެ އެވެ.\nސްރީ ލަންކާ މުސްލިމުން ޑރ. އަހުމަދު ޝަހީދު\nއެސޮރު ބުނާނީ ރަގަޅަށް\nމަ ހީކުރީ ޝަހީދު ބައްލަވަން ޖެހެނީ އީރާނުގެ އިންސާނިއްޔަތާ ޚިލާފު ކަންތަށް ކަމަށެވެ.\nމީހަކަށް ތެދެއް ބުނެވިއްޖެ..


Supreme Court ah 12 aharu- Haasiluvee kon kameh?\nއުއްތަމަ ފަނޑިޔާރާއި ރައީސުލް ޖުމްހޫރިއްޔާ\nސުޕްރީމް ކޯޓަށް ބާރަ އަހަރު- ހާސިލުވީ ކޮން ކަމެއް؟\n18 ސެޕްޓެމްބަރ 2020 - 14:26:39\nއަދުލު އިންސާފު ގާއިމުކުރުމުގެ އެންމެ މަތީ ބާރުކަމުގައިވާ ސުޕްރީމް ކޯޓު އުފެދުނުތާ މިއަދަށް ބާރަ އަހަރުވީއެވެ. ވޭތިވެ ދިޔަ ބާރަ އަހަރުގެ ކުރު މާޒީއަށް ބަލާލާއިރު ފެންނަން އޮތީ، ވެރިކަމުގެ ބާރުގައި އޭރަކު ތިބި ބަޔަކު ބޭނުންވާ ގޮތަކަށް އުއްތަމަ ފަނޑިޔާރާއި ސުޕްރީމް ކޯޓުގެ ފަނޑިޔާރުން ބަދަލު ކުރާ މަންޒަރުކަމުގައި ދެންނެވުމަކީ ދޮގަކަށް ނުވާނެއެވެ.\nމީގެ 12 އަހަރު ކުރިން 2008 ވަނަ އަހަރު ތަސްދީޤު ކުރެވުނު ޤާނޫނު އަސާސީގެ ދަށުން ދިވެހިރާއްޖޭގައި އެންމެ ފުރަތަމަ ސުޕްރީމް ކޯޓެއް އުފެދުނީ 18 ސެޕްޓެމްބަރު 2008 ގައެވެ. ޤާނޫނުއަސާސީގެ 282 ވަނަ މާއްދާގެ ދަށުން އެ ދުވަހު އެކުލަވައިލެވުނު ދިވެހިރާއްޖޭގެ ސުޕްރީމް ކޯޓުގެ ފަނޑިޔާރުންގެ ގޮތުގައި އައްޔަން ކުރެވުނީ، އިންތިގާލީ އުއްތަމަ ފަނޑިޔާރު އަލްއުސްތާޒު ޢަބްދުﷲ ސަޢީދު، އަލްއުސްތާޒު މުޖުތާޛު ފަހްމީ، އަލްއުސްތާޒު ޔޫސުފު ޙުސައިން، އަލްއުސްތާޒު ޢަބްދުﷲ ޢަރީފު އަދި އަލްއުސްތާޒު އަޙުމަދު ފާއިޒު ޙުސައިންނެވެ. އެއީ ރައީސް އަލްއުސްތާޛު މައުމޫން ޢަބްދުލްޤައްޔޫމުގެ ވެރިކަމުގެ ފަހު ދުވަސްކޮޅެވެ. އެންމެ ފުރަތަމަ އައްޔަން ކުރެވުނު އިންތިގާލީ އުއްތަމަ ފަނޑިޔާރަކީ، ރައީސް ޔާމީންގެ ވެރިކަމުގައި ނެރުނު އަމުރަކާއި ގުޅިގެން ޖަލަށް ލެވުނު އަލްއުސްތާޒު ޢަބްދުﷲ ސަޢީދުއެވެ.\nރައީސް ނަޝީދުގެ ވެރިކަމުގައި ސުޕްރީމް ކޯޓުގެ ފަނޑިޔާރުންނާއި އެކު\nރައީސް މައުމޫންގެ ވެރިކަމުގެ ފަހުކޮޅު އިންތިގާލީ އިމްތިޒާމުގެ ތެރޭގައި އުފެއްދި ފުރަތަމަ ސުޕްރީމް ކޯޓުގެ ދައުރު ދެމި އޮތީ ގާނޫނު އަސާސީގައި ބުނާ ދާއިމީ ސުޕްރިމް ކޯޓް އުފެދެން ދެންނެވެ. ދާއިމީ ސުޕްރިމް ކޯޓް އުފެދި އާ ގާނޫނު އަސާސީގައި ބުނާ ދާއިމީ ސުޕްރިމް ކޯޓުގެ ދާއިމީ ސުޕްރިމް ބެންޗް އެކުލަވާލެވުނީ ރައީސް ނަޝީދުގެ ވެރިކަމުގައި 10 އޯގަސްޓް 2010 ގައެވެ. އެ ދުވަހު ގާނޫނު އަސާސީގައި ބުނާ ދާއިމީ އުއްތަމަ ފަނޑިޔާރުކަމަށް އައްޔަން ކުރެވުނީ އަލްއުސްތާޒު އަޙުމަދު ފާއިޒު ޙުސައިންއެވެ. ދެން ސުޕްރީމް ކޯޓުގެ ބެންޗުގައި ހިމެނުނީ އަލްއުސްތާޒު ޢަބްދުﷲ ސަޢީދު، އަލްއުސްތާޒު ޢަބްދުﷲ ޢަރީފު، އަލްއުސްތާޒު ޢަލީ ޙަމީދު، އަލްއުސްތާޒު އާދަމް މުޙައްމަދު ޢަބްދުﷲ، ޑރ. އަޙްމަދު ޢަބްދުﷲ ދީދީ އަދި މިހާރުގެ އުއްތަމަ ފަނޑިޔާރު އަލްއުސްތާޛު އަޙްމަދު މުޢުތަސިމް އަދުނާނެވެ.\nދާއިމީ ސުޕްރިމް ކޯޓް އުފަންވެގެންދިޔައީ ވަގުތީ ސުޕްރިމް ކޯޓުގައި ތިއްބެވި ބައެއް ފަނޑިޔާރުން އަމިއްލައަށް އެ ފަނޑިޔާރުން ދާއިމީ ވެއްޖެކަމަށް ކަނޑައަޅައި ރައީސް ނަޝީދު އަށް ފޮނުއްވި ސިޓީއަކާގުޅިގެން އުފެދުނު ބޮޑު މައްސަލަގަނޑެއްގެ ތެރެއިންނެވެ. ވަގުތީ ސުޕްރިމް ބެންޗް ދާއިމީވެއްޖެކަން ކަނޑައަޅައި ރައީސް ނަޝީދަށް ފޮނުއްވި ސިޓީގައި ސޮއި ކުރައްވާފައިވަނީ ގާނޫނު އަސާސީގެ އިންތިގާލީ ބާބުގައި ބުނެފައިވާ އިންތިގާލީ ސުޕްރިމް ކޯޓުގެ އިންތިގާލީ އުއްތަމަ ފަނޑިޔާރު އަބުﷲ ސައީދު އެވެ. އަބުދުﷲ ސައީދުގެ އެ ސިޓީއާއެކު އުފެދުނު މައްސަަލަގަނޑުގެ ތެރެއިން ސުޕްރިމް ކޯޓަށް ދާއިމީ ފަނޑިޔާރުން އައްޔަނު ކުރުމުގެ މަސައްކަތް އަވަސްކުރުމުގެ ތެރޭައި ސިޔާސީ ވެރިންގެ މެދުގައި ރާއްޖޭގެ ދާއިމީ ސުޕްރިމް ކޯޓުގެ ފަނޑިޔާރުންގެ ބެންޗް ބަހާލަން ޖެހުނެވެ. ދާއިމީ ފަނޑިޔާރުންގެ ބެންޗް ބަހާލައިގެން އައްޔަނު ކުރެވުމަކީ ރާއްޖޭގެ އަދަލުއިންސާފުގެ ނިޒާމަށް ލިބުނު އެންމެ ބޮޑު ގެއްލުން ކަމަށް ބުނެ މިއަދު ވެސް ދަނީ ވާހަކަ ދައްކަމުންނެވެ.\nރައީސް ޔާމިންގެ ވެރިކަމުގައި އަނެއްކާވެސް ސުޕްރީމް ކޯޓަށް ބަދަލު ގެނައެވެ. ރައީސް ޔާމީންގެ ވެރިކަމުގައި ރައްޔިތުންގެ މަޖިލީހުން ސުޕްރީމް ކޯޓުގެ ފަނޑިޔާރުންގެ އަދަދު ހަތެއްގައި އޮއްވާ، ފަހަކަށް މަދުކޮށް އޭރުގެ އުއްތަމަ ފަނޑިޔާރު އަޙުމަދު ފާއިޒު ޙުސައިންއާއި މިހާރުގެ އުއްތަމަ ފަނޑިޔާރު އަޙްމަދު މުޢުތަސިމް އަދުނާން ސުޕްރީމް ކޯޓުގެ ފަނޑިޔާރުކަމުގެ މަގާމުން ވަކިކުރީ 11 ޑިސެންބަރު 2014 އެވެ. އެއާއި އެކު އަނެއްކާވެސް އުއްތަމަ ފަނޑިޔާރުކަމުގެ މަގާމަށް އިންތިގާލީ މަރުހަލާގެ އުއްތަމަ ފަނޑިޔާރު ޢަބްދުﷲ ސަޢީދު އައްޔަން ކުރެވުނެވެ.\nފަސް ފަނޑިޔާރުންގެ ބެންޗެއްގެ ގޮތުގައި ސުޕްރީމް ކޯޓު އޮވެ ދެން ސުޕްރީމް ކޯޓުގެ ފަނޑިޔާރުންނަށް ބަދަލެއްއައި 2018 ވަނަ އަހަރުގެ ކުރީކޮޅު ނެރުނު ބޮޑު އަމުރާއި އެކުއެވެ. ސުޕްރީމް ކޯޓުގެ ފަސް ފަނޑިޔާރުންގެ އިއްތިފާގުން ނެރުނު ބޮޑު އަމުރާއި އެކު، ރައީސް ޔާމީންގެ ވެރިކަމަށް ސިޔާސީ ގޮތުން އައި ބޮޑު ލޮޅުން މައިތިރި ކުރީ އުއްތަމަ ފަނޑިޔާރު ޢަބްދުﷲ ސަޢީދުއާއި ޢަލީ ޙަމީދު މުހައްމަދު ހައްޔަރުކޮށް މަގާމުން ވަކިކޮށްގެނެވެ.\nއަނެއްކާވެސް އުއްމަތަ ފަނޑިޔާރު ބަދަލުވީއެވެ. މި ފަހަރު އުއްމަތަ ފަނޑިޔާރުކަމުގެ މަގާމަށް އައްޔަން ކުރެވުނީ ޑރ. އަހްމަދު ޢަބްދުﷲ ދީދީ އެވެ. އަދި އެއާއި އެކު ކުރެވި މަގާމުން ވަކިކުރެވުނު ދެ ފަނޑިޔާރުންގެ ބަދަލުގައި ހައިކޯޓުގެ އިސްފަނޑިޔާރުކަމުގެ މަގާމު ކުރިން އަދާ ކުރެއްވި ޢަބްދުﷲ ދީދީއާއި ޢަބްދުލްޣަނީ މުހައްމަދު ސުޕްރީމް ކޯޓަށް އައްޔަން ކުރެވުނެވެ.\nޑރ. އަހްމަދު ޢަބްދުﷲ ދީދީ އުއްތަމަ ފަނޑިޔާރުކަމަށް އައްޔަން ކުރެވުނު ދުވަހު\nރައީސް ޔާމީންގެ ވެރިކަމުގެ ފަހުކޮޅު އަލުން ތަރުތީބު ކުރެވުނު ސުޕްރީމް ކޯޓުގެ ފަނޑިޔާރުންނަށްވެސް މާ ގިނަ ދުވަހަކު މަގާމުގައި ތިބެވޭ ގޮތެއް ނުވިއެވެ. 2018 ވަނަ އަހަރުގެ ފަހުކޮޅު ރައީސް ޔާމީންގެ ވެރިކަން ބަދަލުވެ، އިބްރާހިމް މުހައްމަދު ސާލިހުގެ ވެރިކަމުގައިވެސް އެންމެ ކުރިން ފެށުނު މަސައްކަތަކީ ސުޕްރީމް ކޯޓު ބަދަލުކުރުމުގެ މަސައްކަތެވެ. މި ފަހަރު އެހެން ފަހަރުތަކާއި ޚިލާފަށް ބެންޗުގައި އޭރު ތިއްބެވި ފަސް ފަނޑިޔާރުންގެ ތެރެއިން ހަތަރު ފަނޑިޔާރުން މަގާމުން ވަކިކުރެވުނު އިރު، އެއް ފަނޑިޔާރު އަމިއްލަފުޅަށް އެދިވަޑައިގެން ރިޓަޔަ ކުރެއްވީއެވެ.\nރައީސް އިބްރާހިމް މުހައްމަދު ސާލިހުގެ ވެރިކަމުގައި، ސުޕްރީމް ކޯޓަށް ފުރަތަމަ ފަހަރަށް އަންހެން ފަނޑިޔާރުން އައްޔަން ކުރެވުނީ، ފަސް ފަނޑިޔާރުންގެ ބެންޗެއްގެ ގޮތުގައި އޮތް ސުޕްރީމް ކޯޓުގެ ފަނޑިޔާރުންގެ އަދަދު ހަތަކަށް އިތުރުވެސް ކުރުމާއި އެކުއެވެ. އެންމެ ފުރަތަމަ އަންހެން ފަނޑިޔާރެއްގެ ގޮތުގައި ސުޕްރީމް ކޯޓަށް އައްޔަން ކުރެވުނީ ހައިކޯޓުގެ ކުރީގެ ފަނޑިޔާރު ޑރ. އަޒްމިރާލްދާ ޒާހިރުއެވެ. އަޒްމިރާލްދާ ޒާހިރުއާއި އެކު އަލްއުސްތާޛާ ޢައިޝާ ޝުޖޫން މުހައްމަދުވެސް ސުޕްރީމް ކޯޓަށް އައްޔަން ކުރެވުނެވެ.\nސުޕްރީމް ކޯޓުގެ ފުރަތަމަ އަންހެން2ފަނޑިޔާރުން\nރައީސް ޔާމީންގެ ވެރިކަމުގައި މަގާމުން ވަކިކުރެވުނު އަޙްމަދު މުޢުތަސިމް އަދުނާން އަލުން އުއްތަމަ ފަނޑިޔާރުކަމަށް އައްޔަން ކުރެވުނީ ހުސްވި އަހަރުގެ ފަހުކޮޅުއެވެ. އަދި ޑްރަގު ކޯޓުގެ ފަނޑިޔާރުކަމުގެ މަގާމުގައި ހުންނެވި މަހާޒް އަލީ ޒާހިރުއާ، ރައީސް ނަޝީދުގެ ވެރިކަމުގައި ބަންޑާރަ ނާއިބު ކަމުގެ މަގާމުގައި ހުންނެވި ހުސްނުއްސުޢޫދުވެސް ސުޕްރީމް ކޯޓުގެ ފަނޑިޔާރުކަމުގެ މަގާމަށް އައްޔަން ކުރެވުނެވެ. ސުޕްރީމް ކޯޓަށް އެންމެ ފަހުން އައްޔަން ކުރެވުނީ ސިވިލް ކޯޓުގެ ފަނޑިޔާރުކަމުގެ މަގާމުގައި ހުންނެވި އަލީ ރަޝީދު ޙުސައިން އަދި ޑރ. މުޙައްމަދު އިބްރާހީމްއެވެ.\nސުޕްރީމް ކޯޓުގެ ކުރު މާޒީއަށް ބަލާލާއިރު ފެންނާން އޮތީ ކުރު މުއްދަތެއްގެ ތެރޭގައި ފަނޑިޔާރުން ބަދަލުވެފައިވާ މަންޒަރެވެ. ޤާނޫނަށް ބަދަލުގެނެސް އެކި ފަހަރު މަތިން ފަނޑިޔާރުންގެ އަދަދުވެސް ބަދަލުކޮށްފައިވެއެވެ. 12 އަހަރުގެ ތެރޭގައި ފަސް ފަހަރެއްގެ މަތިން ހަތަރު ބޭފުޅަކު އުއްތަމަ ފަނޑިޔާރުކަން ކުރައްވައިފިއެވެ. އެވްރެޖްކޮށް ބަލާނަމަ އެއީ އުއްމަތަ ފަނޑިޔާރަކަށް ދެ އަހަރާއި ކުޑަ ދުވަސްކޮޅެކެވެ.\nސްޕްރީމް ކޯޓްއުއްތަމަ ފަނޑިޔާރުޖޭއެސްސީ\nއުއްތަމަ ފަނޑިޔާރުގެ ގެކޮޅަށް ބަޔަކު ވަންނަން އުޅެފި


Soi nukuraa nama Addu flat cancel vedhaane | Mihaaru\nހިތަދޫގެ ފްލެޓްތައް. ފޮޓޯ: ނަޖްމީ\nއައްޑޫން ފްލެޓް ލިބުނު މީހުން އެއްބަސްވުމުގައި ސޮއިކުރަން މުހުލަތެއް ދީފި\n27 ފެބުރުއަރީ 2020 - 18:03 1 comment\nއައްޑޫ ސިޓީ ކައުންސިލުން ނެރުނު ބަޔާނެއްގައި ބުނީ ހިތަދު އާއި ހުޅުދޫގައި އިމާރާތްކޮށްފައިވާ ފްލެޓްތަކުގެ ތެރެއިން ފްލެޓް ލިބުނު ބައެއް މީހުން އަދިވެސް އެއްބަސްވުމުގައި ސޮއިނުކުރާ ކަމަށެވެ. އެހެންވެ އަންނަ މަހުގެ 15 ވަނަ ދުވަހުގެ ކުރިން ސޮއިކުރަން ވަނީ މުހުލަތެއް ދީފަ އެވެ.\nކައުންސިލުން ބުނީ އެ މުއްދަތު ހަމަވާ އިރު، އެއްބަސްވުމުގައި ސޮއިނުކުރާ މީހުންގެ ފުލެޓްތައް ކެންސަލްކޮށް، ފްލެޓް ލިސްޓުން ނަން ވެސް އުނިކުރަން ނިންމާފައިވާ ކަމަށެވެ. މި ގޮތަށް ނިންމީ ފްލެޓްތައް ވީހާ ވެސް އަވަހަކަށް ހަވާލުކޮށް ނިންމަން ބޭނުންވާތީ ކަމަށް ވެސް ކައުންސިލުން ބުންޏެވެ.\nހިތަދޫގައި އިމާރާތްކުރި 264 ފްލެޓާއި ހުޅުދޫގައި އިމާރާތްކުރި 48 ފްލެޓްގެ ތެރެއިން ފުރަތަމަ ދޫކުރަން ނިންމި ފްލެޓްތަކަށް ކުރިމަތިލި މީހުންގެ މެދުގައި ގުރުލައި، ފްލެޓްތައް ލިބުނު މީހުންނާ އެ ތަންތަން ހަވާލުކުރުގެ މަސައްކަތް ކައުންސިލުން ފެށީ މިދިޔަ އަހަރުގެ އޮކްޓޯބަރު މަހުގެ މެދުތެރޭގަ އެވެ.\nއޭރު ކައުންސިލުން ބުނެފައި ވަނީ އަމާޒަކީ އަހަރު ނިމުމުގެ ކުރިން ހުރިހާ ފްލެޓެއް ވެސް ހަވާލުކޮށް ނިންމުން ކަމަށެވެ.\nހިތަދޫގެ ފްލެޓްތަކެއް. ފޮޓޯ/ މުހައްމަދު ޝުޖާއު.\nސަރުކާރުގެ ބޯހިޔާވަހިކަމުގެ ޕްރޮގްރާމްގެ ދަށުން އައްޑޫގައި މީގެ ފަސް ވަރަކަށް އަހަރު ކުރިން އިމާރާތްކުރި ފްލެޓްތަކަށް ޑައުންޕޭމަންޓްގެ ގޮތުގައި 19،000ރ. ދައްކަން ޖެހެ އެވެ. އަދި ފްލެޓްތަކަށް ދައްކަންޖެހޭ ފައިސާ ހަލާސްވަންދެން 20 އަހަރު ވަންދެން މަހަކު 3،000ރ. ދައްކަން ޖެހެ އެވެ.\nމި ސަރުކާރުގެ ބޯހިޔާވަހިކަމުގެ ޕްރޮގްރާމްގެ ދަށުން އައްޑޫގައި 1،500 ހައުސިން ޔުނިޓް އަޅަން ވެސް ވަނީ ނިންމައިފަ އެވެ. އެ މަޝްރޫއުގެ ދަށުން ހިތަދޫގައި 712، މަރަދޫގައި 164، މަރަދޫފޭދޫގައި 81، ފޭދޫގައި 247، ހުޅުދޫގައި 165 އަދި މީދޫގައި 131 ހައުސިން ޔުނިޓް އަޅާނެ ކަމަށް ސަރުކާރުން ބުނެފައިވެ އެވެ. އައްޑޫ ސިޓީ ކައުންސިލުން ބުނީ މި މަޝްރޫއުގެ ދަށުން އަޅާނީ ތިން ކޮޓަރި އާއި ތިން ފާހާނާ އާއި ސިޓިން ރޫމް އަދި ބަދިގެ ހިމެނޭ ހައުސިން ޔުނިޓްތަކެއް ކަމަށެވެ.\nއިތުރު ލިޔުންތައް ސ. ހިތަދޫ އައްޑޫ ސިޓީ ކައުންސިލް އައްޑޫ ހައުސިން ޕްރޮޖެކްޓް ހައުސިން މިނިސްޓްރީ އައްޑޫ ހައުސިން ޔުނިޓް


Deport Kuri "Master" Haneef Ge Mussandhi Dhiriulhumuge Vaahaka - Vaguthu\nކޮވިޑް-19: ފަރުވާކުޑަ ކުރެވިއްޖެނަމަ، ދެން ލިބޭ ގެއްލުން ބޮޑުވެދާނެ - 55 މިނެޓް ކުރިން\nޑީޕޯޓް ކޮށްލި ހަނީފް ބިޒްނަޒް ކްލާހުގައި އޭނާގެ އަމިއްލަ ގައުމަށް ދަތުރު ކުރަނީ\nމި ހަފްތާ ބަންދުގައި ދިވެހިންނަށް މިވަނީ ކުޑަނަމަވެސް ކުރި އެރުމެއް ލިބިގެން ގޮސްފައެވެ. އެއީ އަހަރެމެންގެ މި ދިވެހި ރާއްޖޭގައި އުޅެމުން އައި ބަންގްލަދޭޝްގެ "މާސްޓަރެއް" އޭނާގެ ގައުމަށް ޑީޕޯޓް ކޮށްލެވުމެވެ.\n2014 ވަނަ އަހަރުގެ ތެރޭގައި ވަޑިއެއްގެ ގޮތުގައި ރާއްޖެ އައިސް ރ. އަލިފުށީ މީހެއް މެދުވެރިކޮށް އަބޫ ހަނީފް ކުރީ ވަޑާމުގެ މަސައްކަތެއް ނޫނެވެ. އެ މީހާގެ ނަންމަތީ މި ދިވެހި ފަސްގަނޑުގައި ވިޔަފާރި އެއް ރަޖިސްޓްރީކޮށް އެ ވިޔަފާރި ހިންގަމުން ދިޔައީ ހަނީފްއެވެ. ވޭތުވެދިޔަ އަހަރުތަކު ތެރޭގައި އޭނާގެ ވިޔަފާރި އެތައް ތަނަކުން ފުޅާކޮށްފައި ވާއިރު، އޭނާ ވަނީ ބިދޭސީން ރެކްރޫޓް ކުރުމުގެ މަސައްކަތުގެ އިތުރުން ދިވެހި ރާއްޖޭގެ ގާނޫނުތަކާއި ހިލާފު ކަމެއް ކަމުގައިވާ "މަނީ ލޯންޑްރިން" ގެ ކުށަށްވެސް އަރައިގެންފައި ކަމަށް މިހާރު މިވަނީ ތުހުމަތު ކުރެވިފައެވެ.\nހަނީފްގެ ވިޔަފާރިތައް މާލޭގެ އެކި ދިމާތަކަށް ބަހާލާފައި ވާއިރު، ހެންވޭރުގައި އޭނާގެ ދެ ގެސްޓު ހައުސްގެ އިތުރުން ފިހާރަ އެއް ހުންނައިރު، މާފަންނާއި މައްޗަންގޮޅީގައިވެސް ހަނީފްގެ ދެ ފިހާރަ ހުރެއެވެ. މި ވިޔަފާރިތަކުން އޭނާ އަށް ލިބުނު އެތައް މިލިއަން ރުފިޔާ އެއް ޑޮލަރަށް ބަދަލުކޮށް އޭނާގެ އަމިއްލަ ގައުމަށް ގެންދާއިރު، އޭނާ ދަތުރު ކުރަނީވެސް މިނިސްޓަރުންގެ ފެންވަރުގައެވެ.\nހަނީފް މީގެ ކުރިން އޭނާގެ ގައުމަށް ދަތުރު ކުރުމުގެ ކުރިން ވީއައިޕީ ލޯންޖު ތެރޭ ނަގާފައިވާ ފޮޓޯއެއް\nމިކަން މީސް މީޑިއާގައި މިހާރު ދައުރުވަމުން އަންނަ ފޮޓޯތަކަށް ބަލައިލުމުން ވަރަށް ރަނގަޅަށް ހާމަވާނެއެވެ. އެންމެ ލަގްޒަރީ އެއާލައިން ތަކުގެ ބިޒްނަސް ކްލާހުގައި އޭނާ ދަތުރު ކުރާއިރު، އަމިއްލަ ގައުމުގައި އޭނާ އުޅެނީ އަގުބޮޑެތި ޕްރައިވެޓް ކާރު ތަކުގައެވެ.\nރާއްޖޭގައި އުޅޭ ބިދޭސީން ހަނީފް އާއި މުހާތަބު ކުރަނީ "މާސްޓާ" މިހެންނެވެ. އެއީ ސަބަބެއްވެސް ނެތިއެއް ނޫނެވެ. އެމީހުންގެ ފައިސާތައްވެސް ލޯންޑާ ކުރުމަށް ހަނީފް އެހީތެރިވެދޭ އިރު، ބަންގްލަދޭޝްގައިވެސް އޭނާ މިވަނީ ވަރަށް މަޝްހޫރު ވަމުން އަންނަ މީހަކަށް ވެފައެވެ. އޭނާގެ އަތު ކުރީގައި އަޅާފައިވާ އެޕަލް ގަޑިއާއި ގެންގުޅޭ އައިފޯނުންވެސް އެއީ އާދައިގެ ބިދޭސީ ވަޑިއެއް ނޫންކަން ވަރަށް ރަނގަޅަށް ހާމަވެއެވެ.\nއިމިގްރޭޝަންގެ ތަފާސް ހިސާބުތަށް ދައްކާ ގޮތުން ވޯކް ވިސާގެ ދަށުން ރާއްޖެ އައިސްފައިވާ 144،607 މީހުންގެ ތެރެއިން 63،000 މީހުންނަކީ ގަވާއިދާއި ހިލާފަށް އުޅޭ މީހުންނެވެ. މި 63،000 މީހުންގެ ތެރޭގައި އެތައް "މާސްޓަރުން" ތަކެއް އުޅޭނެ ކަމަށް ބެލެވޭއިރު، ހަނީފް އެއްވެސް ތަހުގީގަކާއި ނުލައި ޑީޕޯޓް ކޮށްލުމުން އާއްމުންގެ ގިނަ ބަޔަކު އަންނަނީ އެކަމާއި މެދު ނުރުހުން ފާޅުކުރަމުންނެވެ. އެހެން ނުވާންވީ ކީއްވެ ހެއްޔެވެ؟ ދިވެހި ގައުމުގައި ހުންނަން ޖެހޭ އެތައް ފައިސާތަކެއް ބޭރު ފަރުދެއްގެ ފަރާތުން ގައުމުން ބޭރުވާއިރު، އޭނާ ކުރި ކަންތައް ފަޅާ އެރުމުން ޑީޕޯޓް ކޮށްލުމަކީ މި ގައުމުގައި އުޅޭ އެތައް ބިދޭސީންނަށް ލިބިގެންދާ ހިތްވަރެއް ނޫންތޯއެވެ؟ ހަނީފް ޑީޕޯޓް ކޮށްލުމުގެ އެންމެ މައިގަނޑު އެއް ސަބަބަކަށް ވެފައި ވަނީ އޭނާ އާއި ގުޅިގެން މި ވިޔަފާރިތައް ހަނީފް ހިންގުމަށް އެހީތެރިވި ދިވެހިންނަށް ފައިސާތަކެއް ނުދިނުމެވެ.\nހަނީފް ބަޔަކާއި އެކު ވިޔަފާރީގެ ކަންކަން މަޝްވަރާ ކުރަނީ. މައުލޫމަތު ލިބޭ ގޮތުގައި އޭނާ އަކީ ލަންކާ އަދި ސިންގަޕޫރު ފަދަ ގައުމުތަކުގެ މީހުންނަށްވެސް މަނީ ލޯންޑާ ކޮށްދޭ މީހެއް\nމިގޮތަށް ދިވެހިންނާއި ގުޅިގެން އުޅޭ މީހުން އަތުލައިގަތުމަކީ އުނދަގޫ ކަމެއް ނަމަވެސް، އާއްމު ރައްޔިތުންނާއި އިމިގްރޭޝަންގެ ބުރަ މަސައްކަތުން މިފަދަ ހުރިހާ "މާސްޓަރުން" ތަކެއް ހައްޔަރުކޮށް، އެމީހުން އަރައިގަންނަ ކުށްތަކަށް އަދަބު ދެވެން އެބަ ޖެހެއެވެ. މިކަން ހުއްޓުވޭނޭ އިތުރު ގޮތެއް ނެތެވެ.\nސެޕްޓެމްބަރު 14, 2019 16:12\nބިދޭސީން ރާއްޖެ އެތެރެ ކުރާވާހަކަ އަކީ ދައްކަން ރަނގަޅު ވާހަކައެއްނޫން. ސަބަބކީ ކޮންސްޓްރަކްސަން ބިޑެއްލިބިގެން އެ ބިޑަށް މީހުން ހޯދަންބަލާ އިރު 25 މީހުން ގެނައުމުގެ ހުއްދަ ހޯދަން އެދެފިނަމަ ލިބޭނީ 12 މީހުން މަސައްކަތް ކުރުމަށް 25 މީހުން ބޭނުންވާނަމަ އަނެއް 13 މީހުން ކޮންމެވެސް ދިމާލަކުން ހޯދައިގެންނޫނީ މަސައްކަތް ސްޕީޑް ގާ ގެންދެވޭކަށްނެތް. މި އުޅެނީ ފައިސާގިނަވެގެން މުސާރަދޭން ބަޔަކު ހޯދާކަށެއްނޫން . މިއުޅެނީ މަސައްކަތްކުރަން މީހުން ހޯދަން . ދިވެހިން ކޮންސްޓްރަކްސަން މަސައްކަތް ކުރާކަށް ބޭނުމެއްނުވޭ. ވީމާ މީހުން ހޯދޭނެގޮތަކީ ކޮބާ؟ ބިދޭސީން ވޯކް ވިސާ ނޫން ގޮތުގާ އަންނަނީ މަސައްކަތް ލިބޭތީ މަސައްކަތް ދޭންމަޖްބޫރުވަނީ ސައްިޓްތަކަށް ބޭނުންވާވަރަށް މީހުންގެނައުމުގެ ހުއްދަ ނުލިބޭތީ ، ސައިޓްތަކަށް އެދޭ މިންވަރަށް މީހުން ދޫކުރުމުގެ މަސްކަތް ފަށާއިފިނަމަ ގަވާއިދާ ހިލާފަށް ބަިދޭސީން މަސައްކަތް ކުރާކަށެއްނޫޅޭނެ. ބިދޭސީން ތިބޭނީ ކޮންމެވެސް ސައިޓެއްގަ ރަޖިސްޓަރީ ވެފައި. އިތުރު ބިދޭސީން އަޔަސް ކުރާނެ މަސައްކަތެއް އޭރުން ނުލިބޭނެ. ދިވެހިންނަށް ވަޒީފާ ހޯދާދޭށޭ ކިޔާ މަސައްކަތް ކުރާ ފަރާތްތަކަށް ދަތިވާގޮތަށް މީހުން ދޫނުކޮށް ހިފެހެއްޓުމަކީ ބޭރުމީހުން ގަވާއިދާ ހިލާފަށް ގިނަވެގެން އުޅޭ އެއް ސަބަބު . ހައްލު ހޯދޭނީ ދިވެއްސަކަށް ނުވަތަ ބިދޭސީއަކަށް ވެސް ނުބަލާ މަސައްކަތަށް މީހުންގެނައުނަ ތާށިކަމެއްނެތި ކުރެވޭގޮތް ހަދައިގެން\nސެޕްޓެމްބަރު 15, 2019 17:23\nކަލޭ ކަހަލަ މީހުން ނާއި ހެދީ ބިދޭސީން ގިނަވަނީ. ލިބޭފައިސާ ބައްކޮގެން، ގިނަވޭތޯ ބަލާ. ކޮންމެ ފަހަރަކުވެސް ދިވެހިން ގޯސް ކުރާނީ.\nސެޕްޓެމްބަރު 17, 2019 08:47\nކޮންސްޓްރަކްޝަން ކުރާ ތަންތަނުން ބިދޭސީން ނަށް މުސާރަ ދެނީ ތިން ހަތަރު މަސް ކޮއްފަ. ދިވެހިންނަށް ވެސް ދެނީ އެހާލަހުން. ދެމަސް ވަރު ކޮށްފަ. މީހުން ހަރެް ނުލާނެ އެހެންވަންޏަކާ. ދެން ދިވެހިންގެ ތެރެއިންވެސް ބޮޑުން ހިއްޕުޅާ ހަމަ ކުރައްވާ ކުދިން ނަށް ޤަވާއިދުން މުސާރަ ދެނީ. އެހެން ކުދިންނަކަށް ނުދޭ. ކުދިންގެ މުސާރަ ކަނޑަ އަޅަނީ މޭމައްޗަށް ބަލައިގެން. .. ބިދޭސީންގެ ތެރެން ވެސް ހިތްޕުޅާ ވާމީހުން އަރާ ތިބެނީ އާސް މާނުގަ. އޮފީހުގައި ެިންނަ ކުދިނއވެސް ހެނދުނު ދާގޮތަށް ރޭވާއިރުވެސް އެތާ. އިިތުރު ގަޑި މުސާރަ ނުދޭތާ. މަހު މުސާރައަށްވެސް ޖެހެނީ ރޮއި އާދޭސް ކުރަން.\nސެޕްޓެމްބަރު 14, 2019 16:31\nހަމަ ޑީޕޯޓް ކޮށްލީ މިއީ އުޅޭމީހެއްކަން އެންމެންނަށްވެސް އެނގޭ! ކޮންފަދަ ޤައުމެއް މިއީ!\nސެޕްޓެމްބަރު 14, 2019 16:43\nތިކަމުގައި ތިސޮރަށް އެހީވާ ދިވެއްސަކު ހުއްނާނެ މަށްސަލަރަނގަޅަށް ތަހުގީގުކުރޭ...\nސެޕްޓެމްބަރު 14, 2019 16:53\nހަމަ ވީއަޕީ ތޯ ? ވަރެއް ވެފަ ތިހިރީ ލިޔުން ތެރިޔާ\nސެޕްޓެމްބަރު 14, 2019 19:51\nމަޖަލެއް ނޫން..... ކުއްކުރާ މީހުންނަށް ތާއީދު ކުރުމަކީ މަޖާކަމެއް ނޫން ?\nސެޕްޓެމްބަރު 14, 2019 17:01\nޑިޕޯޓުކުރީ ތަހުގީގުކޮށްފިނަމަ ކޯޓުވާނެ އިމިގްރޭޝަން އޮފިސަރުން ތިބީމަ\nސެޕްޓެމްބަރު 15, 2019 00:12\nކޮލެޖް ބޯއި ތިބުނީ މީގެ އަސްލު ހަގީގަތް އިމިގްރޭށަން ބޮޑުންގެ ކުޅިގަނޑެއްމީ މިކުޅިގަނޑު މިމީހުން ވަރައްގަދަޔައްކުޅޭ ސަރުކާރުގެ ވަރެއްނެތް މިކަންތައް ހުޓުވާ\nސެޕްޓެމްބަރު 14, 2019 17:07\nކޮބާހޭ ތިމީހުންނަ އެހީތެރިވާ ދިވެހިން. އެމީހުންނަވެސް އަދަބެ ކަޑައަޅާބަލަ.. މަޖުލިހުން ގަވާއިދެ ހަދާބަލަ.. މާލޭގަ ބިދޭސީންނަ ގެ ކުއްޔަންދީފަތިބި އެއްމެންނަ ފިޔަވަޅުއަޅާބަލަ.. ރާއްޖެތެރޭގަ ބިދޭސީންނަ ފިހާރަ ހުޅުވަދީފެންތިބި ހުރިހާ ދިވެހިންނަ ފިޔަވަޅުއަޅަބަލަ.. ބިދޭސީން އޮނޑިދޯނިފަހަރުބަދެ މާސްޓަރުންނަވަނީ އެމީހުންނަ ދިވެހިން އެހީތެރިވާތީ.. ތިކަމެ މިހުރިހާ ދުވަހު ހިންގަމުންދިޔައިރު ފަޅާނޭރީ ބަރާބަރަށް ފައިސާދޭތީ ދިވެހިމީހާއަށް.. މިއީ ހަރާންކޯރު ދިވެހިންނެނޫންތަ.. ނޭގޭކަމަށްހަދާތިބެ ގައުމު ލޫޓުވަނީ ބިދޭސީންލައްވާ.. އިމިގްރޭޝަނަށް އެކޮނުމިކް މިނިސްޓްރީއަށް ފުލުހުންގެ އިންޓެލެޖެންސް މިތަންތަނަށް މިކަންއިގޭނެ އެކަމަކު ނުހުއްޓުވަނީ މިއިން ކޮއްމެތަނެއްގަ މިބައިމީހުންލައްވާ މިވިޔަފާރިކުރާ މީހުންތިބީމަ..\nސެޕްޓެމްބަރު 14, 2019 17:20\nސެޕްޓެމްބަރު 14, 2019 17:28\nމީގެ އެތައް ބިދޭސީންނެއް ރާއްޖޭގައި އުޅެމުން އެބަގެންދޭ. މިކަންތައް އެންމެ ބޮޑީ ރާއްޖޭގައި އުޅޭ އިންޑިޔާ މީހުންގެ. އެކިއެކި ވިޔަފާރިތަކަށް ވެރިވެގަނެ މުޅި އާއިލާ ރާއްޖެ ގެނެސް މިތާހުންނަ ލާރި ކޮޅު ހިފައިގެން އިންޑިޔާ ލަންކާ ބަންގާޅަށް ބޭރުކުރާ އެތައް ބޮންދެން މިހާރު އެބަތިބި. މިކަންކަންވަނީ އަތް ނުފޯރާ ފަށަށް ގޮސްފަ. އެމީހުންދަނީ އެމްޕީ އިން ވެސް އެމީހުންގެ ޑިފެންސަށް ފައިދޮށުގައި ބަންނަމުން\nސެޕްޓެމްބަރު 14, 2019 18:09\nމީނަ އަބަދު އުޅެނީ ޗާންދަނީ މަގުގައި ހުންނަ ވެސްޓަރނ ޔޫނިއަންގަ. ޢެތަނުގެ ހިއްސާއޭނަގެ އޮވޭ އަދި އެތަނުގެ ހުރިހާ ވިޔަފާރިތައް ކުރަނީ އޭނާގެ ބެލިމިގެ ދަށުން މީނާ އަބަދު ވެސް އުޅެނީ މަނީލޯންޑްރިންގް ހަރަކާތްތަކުގައި މިކަން ސަރުކާރުން ބެލުން މުހިންމު. އަދި ރިޒީ އިލެކްޓްރޮނިކްސް މޮލނަލާލސް ޖެހުގެން ހުންނަ މިފިހާރަ ޔަކީ މީނަގެ އެޖެްޓުން އުޅޭތަނެއް އަދި ޑޮލްރުގެ ވިޔަފާރި ވަރައް ފުޅާދާެިރާއެއްގައި ކުރާތަނެއް މިކަން ބަލަން ސަރުކާރައް ގޮވާލަން\nސެޕްޓެމްބަރު 18, 2019 02:38\nމަށައްވެސް ފެނޭ މިސޮރު ޗާނދަނީމަގު ވެސްޓާން ޔޫނިއަންގައި، ވަރައް ބޮޑު ރޯލެއް ކުޅޭ މިސޮރު! ޕްރީޕެއިޑް ޝިޔުނާގެ ފިރިމީހާވެސް އުޅޭ އެތާނގަ، ކުރިން ހަބަރެއްގަ އޮތް ވާހަކައެއްގަ، އޭނަވެސް ގަވައިދާ ހިލާފައް ގެސްޓުންނައް އޮޅުވާލައިގެން ކަމެއްކުރި ވާހަކަ! ގިނަ ލާރި ހޯދަނީ ޙުސް ޖަރީމާއިން މިމީހުން!\nސެޕްޓެމްބަރު 14, 2019 18:10\nޑީޕޯޓް ކޮއްލީ ތި ކަމުގެ އަޑީގައި އުޅޭ ބާރުގަދަ ދިވެހި ފަރާތްތަކެއް ފަޅާ އަރާނެތީ\nސެޕްޓެމްބަރު 14, 2019 18:34\nހުޅުމާލޭގަ ވެސް އުޅޭ ތީގެ މީހުން. ރެހެންދި ކައިރީ ޖޫސް ވިއްކާ ތަނެއް ހުޅުވައިގެން އުޅޭ މީހެއް. އޭނަގެ އެތައް ވިޔަފާރިއެއްވޭ\nސެޕްޓެމްބަރު 14, 2019 19:46\nރަގަޅު.... މި ކަހަލަ ބޭރު މީހުންތަކާ މެދު ވަރުގަދަ ފިޔަވަޅު އަޅަން ވީ....\nސެޕްޓެމްބަރު 14, 2019 19:49\nމިހާރު އެއަރޕޯޓް ޑިޕަރޗަރ ގަ ވެސް ޔަގީން ވޯކް ވިސާ ހޯދަން ތިބޭނެ ކަން އެތަށް ބައިވަރެއް... ދެރަ ކަމެއް..... ވަގަށް އުޅޭ ބޭރު މީހުންތަށް ޑީޕޯރޓް ކުރަންވީ\nސެޕްޓެމްބަރު 14, 2019 20:45\nމަނީލޯންޑަރ މައްސަލައެއް އުޅޭކަމަށް ބުނެ ޑިޕޯޓްކުރުމުން ދެކޮޅެއް ނުޖެހުނު. މައްސަލަ ތަހްގީގުކުރުމަށްފަހު ޑިޕޯޓްކުރެވެން ޖެހޭނީ. މިކަމުގައި ސަރުކާރުން ޒިންމާ ނަގަންޖެހޭނޭ. ވަގުތުން ފުރުވާލުމުން ސަރުކާރުގެ ބޮޑުން މިކަމުގައި ޝާމިލުވާކަމަށް ބެލެވޭ.\nސެޕްޓެމްބަރު 14, 2019 23:40\nއަހަރެމެންގެ ގައުމުގައި އަހަރުމެން މިއުޅެނީ އަނގައާ އަތާ ދިމާ ނުވެގެން އުޅޭ އިރު ބަންގާޅީން މިގައުމުގައި ތިބެ ބިލިޔަނަރުންނަށް ވަނީ\nސެޕްޓެމްބަރު 15, 2019 13:14\nމިހާރުވެސް ތިކަމުގަ އިސްކޮށް އުޅެނީ އިކްނޮމިކް މިނިސްޓަރ ފައްޔާޒް އޭނަޔަށް ދޭންޖެހޭ ކޯޓާޔަކުން 10 ހާސް ރުފުޔާ .މިލާރިތައް ކަލެކްޓް ކުރަނީ އޭނަ ބޯއީ.މިކަން މި ސަރުކާރުން ނުބަލާނެ. މީ އެތަނުގެ ހާލަތު .އެތަން އޭނަގެ ބާރުގެ ހިނގާ ގޮތައް ހެދީވެސް ޖަރީމާ ހިންގަން.\nސެޕްޓެމްބަރު 15, 2019 14:25\nމީނަ އަކީ އެރަށު މީހުން ބުނާނަމަ ވަރައް ދީލަތި މީހެއް.. ބަންގާޅި ކޮންމެ މީހެއް އެހީއަށް އެދުނަސް އެހީވެދީ..ބަންގާޅިން މައްސަލަ ޖެހުމުން އެކަންތައް ހައްލުވެސް ކޮށްދޭ މީހެއް..\nސެޕްޓެމްބަރު 15, 2019 14:27\nމިނިސްޓަރުންނާ ..ދައުލަތުގެ ވެރިންވެސް ގުޅިގެން ތި ޖަރީމާތައް ހިންގަނީ..ތި ވާނީ ކޮންމެވެސް މީހަކައް ކަޓެއްނުލިބިގެން އެސޮރައް ލަނޑެއްދިނީކަމަށް...\nސެޕްޓެމްބަރު 15, 2019 20:18\nތިޔައީއޭ މައްސަލައަކީ މާސްޓަރ ލޯންޑާރ ކުރީމަ ރަށަށް ޔާމީން ލޯންޑާރ ކުރީމަ ޖަލަށް ތީތި ކަޑަ ދޯ؟\nސެޕްޓެމްބަރު 16, 2019 21:54\nތިކަން ހައްލު ކުރެވޭނީ އަމިއްލަ އެދުން ބޮޑު ދިވެހިން ވެސް އިސްލާހުވެގެން އަދި ރާއްޖޭގެ އަދަބުތައް މާބޮޑަށްވެސް ހަރުކަށިކޮއްގެން. މިހާރުވެސް ދިވެހި މުއައްސަސާތަކުން ހޭވެރިކަންވެ އެބަޔަކު ހޯދަން އުޅެ ތަހުގީގު ހިންގާ އަދަބު ހަރުކަށި ކުރަންވީ.\nސެޕްޓެމްބަރު 17, 2019 09:21\nއިމިގްރޭޝަންގެ މުވައްޒަފުންގެ އަތް ކަންޑަންޖެހޭ. މިފަދަކަންކަމުގެ ފަހަތުގައި މުއްސަދިވެފައިތިބި އިމިގްރޭޝަން މީހުންގެ ވާހަކަވެސް ގެނައިނަމަ ތަންކޮޅެއް ރީތިވާނެ.\nސެޕްޓެމްބަރު 17, 2019 22:00\nޙަޤީގަތުގައިވެސް މަޝްހޫރުފިލްމީތަރި ޔޫސޭ ގެ ޑްރާމާތަކަކީ ހަމަޢިބުރަތުން ފުރިންގެންވާ ޑްރާމާ ތަކެއް އެދުވަސްވަރުން ފެށިގެން އެޑްރާމާތަކުން ޢިބްރަތް ލިބިގަނެ ސަރުކާރުގެ ބާރުތަކުން ފިޔަވަޅު އަޅަންޖެހޭވަރަށް ފިޔަވަޅު އެޅުއްވިނަމަ މިޤައުމުގަ ބިދޭސީންގެ ބާރު މިހާވަރުގަދަވެގެން ނުދިޔައިސް\nއަޅުގަނޑު މިފުރުޞަތުގައި ޔޫސޭ އެކުރެއްވި އަގުހުރި ބުރަމަސައްކަތް ފާހަގަކޮށް ވ. ޚާއްޞަކޮށް ޔޫސޭ އަށް ޝުކުރުދަންނަވަން\nސެޕްޓެމްބަރު 18, 2019 09:25\nގދ. ތިނަދޫގަ ވެސް އުޅެ ތިޔަ ކަހަލަ ކިތަންމެ ކިތަންމެ މާސްޓަރ އެއް ..\nސެޕްޓެމްބަރު 18, 2019 16:40\nކަލޭ ނުޖެހެ2ރުފިޔަ ދީގެން މީހުން ލައްވާމަސަކައް ކުރުވާކައް.\nސެޕްޓެމްބަރު 19, 2019 19:00\nމި ސަރުކާރަށް މިކަލޭގެ ހިފަހައްޓައި ނުލެނީ ބޮޑުސިއްރުތާ!\nސެޕްޓެމްބަރު 20, 2019 11:37\nއޭނަގެ މުދާ ހިިފެއްހެއްޓުމަކާއި ނުލައި ޑީޕޯޓު ކުރުމަކީ ގޯހެއް އުޅޭ ކަމެއް. ޑީޕޯޓް ކުރަން ޖެހޭނީ މައްސަލަ ރަނގަޅަށް ތަހުގީގު ކުރުމަށްފަހު. އެކަމާއި ގުޅުން ހުރި އެހެން ފަރާތްތައްވެސް ހޯދުމަށްފަހު. އަލީފުށީ މީހުން މިކަމުގައި ކުރީ ސަފުގައި އުޅޭކަން ފާހަގަވޭ. މިދެމީހުންވެސް މިތިބީ އަލިފުށީ މީހުންގެ ބެލެނިވެރިކަމުގެ ދަށުގައި އައިސްފައި.\nސެޕްޓެމްބަރު 20, 2019 11:47\nއިމިގްރޭޝަން އޮފިސަރުންގެ އޮޑިޓެއް ހަދަން ޖެހޭ އެބަ. އެއްވެސް ކަމެއް ނުކޮށް ކުއްލިއަކަށް އެބަތިބި މިލިއަނަރުންނަށްވެފަ. ފައިސާ ގެންގުޅެނީ ތިޔަހެނެއް ނޫން.


United ah mirey 1 vana ah dhiumuge furusathu\nޔުނައިޓެޑަށް މިރޭ އެއްވަނައަށް ދިއުމުގެ ފުރުސަތު\nޔުނައިޓެޑްގެ ކުޅުންތެރިންނަށް ސޮލްޝަޔާ އިރުޗާދު ދެނީ\nމެންޗެސްޓާ ޔުނައިޓެޑްގެ ކުޅުންތެރިންގެ ކިބައިން ޖިސްމާނީ އަދި ނަފުސާނީ ގޮތުންވެސް ބަދަހިކަން ފެންނަން ބޭނުންވާ ކަމަށް އެ ޓީމުގެ ކޯޗް އޮލޭ ގަނާ ސޮލްޝަޔާ ބުނެފި އެވެ.\nމިރޭ ބާންލީ އާ ދެކޮޅަށް ކުޅޭ މެޗުން މޮޅުވެ، ތާވަލުގެ އެއް ވަނަ އަށް ދިއުމުގެ ފުރުސަތު ޔުނައިޓެޑަށް ލިބޭނެ އެވެ. އެއްވަރުވި ނަމަވެސް އެއް ޕޮއިންޓާއެކު ވާދަވެރި ލިވަޕޫލްގެ މައްޗަށް ކުރި ހޯދޭނެ އެވެ. މޮޅު ވެއްޖެނަމަ ދެ ޕޮއިންޓްގެ ލީޑެއް ލިބޭނެ އެވެ. އަންނަ އާދިއްތަ ދުވަހު ލިވަޕޫލާ ދެކޮޅަށް އެންފީލްޑްގައި ކުޅޭ މެޗަށް ދާއިރު ތާވަލުގެ އެއް ވަނައިގައި އޮތުމަކީ ޔުނައިޓެޑަށް ލިބޭނެ ހިތްހަމަ ޖެހުމެކެވެ.\nއެހެންނަމަވެސް ސޮލްޝަޔާ ބުނީ، މެޗުން ޕޮއިންޓް ހޯދަން މަސައްކަތް ކުރާނީ މެޗަށް ފަހު ލީގްގައި އޮންނާނެ ހިސާބާ މެދު ވިސްނައިގެން ނޫން ކަމަށެވެ. މަސައްކަތް ކުރާނީ ސީޒަން ނިންމޭއިރު އޮންނާނެ ހިސާބާ މެދު ވިސްނައިގެން ކަމަށް ނޯވޭގެ ކޯޗް ބުންޏެވެ.\nޔުނައިޓެޑްގެ ޓީމުގެ ތެރޭގައި އޮތް ބަދަހި ކަމާ އެކުވެރިކަމަށް ސޮލްޝަޔާ ވަނީ ތައުރީފް ކޮށްފަ އެވެ. އެންމެ މޮޅު ގޮތަކީ ކުޅުންތެރިން އަމިއްލައަށް މެނޭޖު ކުރުންތޯ ސުވާލު ކުރުމުން ސޮލްޝަޔާ ބުނީ އެންމެ މޮޅު ގޮތަކީ ކުޅުންތެރިން އަމިއްލައަށް ނަފުސާނީ އަދި ޖިސްމާނީ ދުޅަހެޔޮކަން ދަމަހައްޓަން މެނޭޖު ކުރުން ކަމަށެެ.\n"މެނޭޖަރު ނުވަތަ ކޯޗް އަބަދު ކުޅުންތެރިންގެ ގާތު އެހެން ހަދަން މިހެން ހަދަން އެވެނި ގޮތަކަށް ހަދަން ބުނަން ޖެހުމަށް ވުރެ ގޯސް ކަމެއް ނެތް." ސޮލްޝަޔާ ބުންޏެވެ. "އަހަންނަށް ވަރަށް ބޮޑު ނަސީބެއް އަހަރެމެން އަމިއްލައަށް އަހަރެމެންގެ ނަފުސު ތައްޔާރު ކުރަން އެނގޭ ގިނަ ކުޅުންތެރިންތަކެއް ޓިބީ ޓީމެއް [ޔުނައިޓެޑްގައި 1996 ން 2007] ގައި ކުޅެވުނުކަން."\nސޮލްޝަޔާ ބުނީ އަމިއްލަ ނަފުސު އެކަމަށް ތައްޔާރު ނުކުރެވޭނަމަ ވެއްޓިގެން ދަނީ ކުޅުންތެރިޔާ އެކަނި ނޫން ކަމަށާއި މުޅި ޓީމު ކަމަށެވެ. ލައިނުން ބޭރުވާ ކުޅުންތެރޔާ އެތެރެއަށް ވެއްދައި ޓީމު ބަދަހި ކަމުގައި ހިފަހައްޓާނެ ލީޑަރުންތަކެއް ބޭނުންވާ ކަމަށް ސޮލްޝަޔާ ބުންޏެވެ. އޭނާ ބުނީ ޓީމެއް ބަދަހި ކަމުގައި އޮތުމަށް ވުރެ މުހިންމު ކަމެއް ފުޓްބޯޅައިގައި ނޯންނާނެ ކަމަށެވެ.\n"ޓީމުގެ އެތެރޭގައި ކުދިކުދި ގުރޫޕްތައް ހަދައިގެން އުޅޭ ކުޅުންތެރިން އުޅޭ ހިމެނޭ ޓީމުތައް އަހަންނަށް ވަނީ ފެނިފައި. އެ ޓީމުތައް އެކުގައި މަސައްކަތެއް ނުކުރެވޭ. އެއީ ޓީމު ހަލާކު ވުމުގެ އެންމެ ބޮޑު ސަބަބު. އަހަރެން މޯލްޑް (ގެ ކޯޗް ކަމުގައި) ހުރިއިރު އަދި މިހާރު މި ކުލަބުގެ ކޯޗް ކަމުގައި ހޭދަ ކުރާއިރުވެސް އަހަންނަށް ކުޅުންތެރިންނަށް އިތުބާރު ކުރެވޭ އެމީހުން މުޅި ޓީމެއްގެ ގޮތުގައި ދެކިގެން މުޅި ޓީމަށް ބަލާނެ ކަމަށް."\nއިންސްޓަގްރާމް ޕޯސްޓަކާ ހެދި ކަވާނީ ސަސްޕެންޑް


BREAKING NEWS: Covid-19: America In WHO Ah Faisaa Dhinun Huttaalaifi - Vaguthu\nސިޔާސީ މުވައްޒަފުން އެޗްޕީއޭގެ އުސޫލަށް ތަބާވުމެއް ނެތް! - 44 މިނެޓް ކުރިން\nކޮވިޑް-19: އެމެރިކާއިން ޑަބްލިޔުއެޗްއޯ އަށް ފައިސާ ދިނުން ހުއްޓާލައިފި\nއެމެރިކާއިން ދުނިޔޭގެ ޞިއްހަތާއި ބެހޭ ޖަމިއްޔާ، ޑަބްލިޔުއެޗްއޯ އަށް ދޭ ހުރިހާ ފައިސާއެއް ދިނުން ހުއްޓާލުމަށް، އެމެރިކާގެ ރައީސް ޑޮނާލްޑް ޓްރަމްޕް އަމުރުކޮށްފިއެވެ.\n"ޑަބްލިޔުއެޗްއޯ އިން ވަނީ އެމީހުންގެ ޒިންމާ އަދާކުރުމުގައި ފެއިލްވެފައި. ކޮރޯނަވައިރަހުގެ ކަންތަކުގައި އެމީހުންގެ އަމަލު ހުރިގޮތާއި މެދު ޖަވާބުދާރީ ކުރުވަން ޖެހޭނެ." ޓްރަމްޕް ބުންޏެވެ.\nޑަބްލިޔުއެޗްއޯ އަށް ފައިސާ ދިނުން މެދުކަނޑާލަން ޓްރަމްޕް ނިންމީ، ޑަބްލިޔުއެޗްއޯ އިން ޗައިނާއިން ދޭ ދޮގު މަޢުލުމާތު ޕްރޮމޯޓު ކުރާކަމަށް ބުނެއެވެ.\nޓްރަމްޕް ރުޅިގަދަވެފައި މިވަނީ ފާއިތުވި 24 ގަޑިއިރުގެ ތެރޭގައި އެމެރިކާއިން ރިކޯޑް އަދަދަކަށް މީހުން މަރުވެފައި ވަނިކޮށެވެ. ފާއިތުވި 24 ގަޑިއިރުގެ ތެރޭގައި އެގައުމުން 2200 މީހަކު ވަނީ މި ބަލީގައި މަރުވެފައެވެ.\nކޮވިޑް-19 އާއި ގުޅިގެން އެމެރިކާގެ ޞިއްހީ ތަޖުރިބާކާރުން ވަނީ މިދިޔަ ޖަނަވަނީ މަހުގައި އިންޒާރުތަކެއް ދީފައެވެ. އެހެންނަމަވެސް ޓްރަމްޕް ވަނީ އެ އިންޒާރުތައް ބަލައިނުގަނެ، މި ބައްޔަކީ އާދައިގެ ރޯގާއެއް ކަމަށް ބުނެފައެވެ. އަދި އިންފްލުއެންޒާ އާއި އެކު އުޅޭގޮތަށް، މި ބައްޔާއެކުވެސް އުޅެން ޖެހޭނެކަމަށް ޓްރަމްޕް ވަނީ ބުނެފައެވެ.\nޓްރަމްޕް އޭރު ފިޔަވަޅު އެޅި ނަމަ، އެމެރިކާ މިހާރު އޮތް ހާލަތަށް ނުދާނެކަމަށް ތަޖުރިބާކާރުން ބުނެއެވެ. ނަމަވެސް ޓްރަމްޕް ބުނީ ކޮވިޑް-19 ގެ ކަންތަކުގައި ގޯސް ހެދީ ޑަބްލިޔުއެޗްއޯ އާއި މީޑިޔާ އިން ކަމަށެވެ.\n"އެމެރިކާއިން އަހަރަކު 400 - 500 މިލިއަން ޑޮލަރ ޑަބްލިޔުއެޗްއޯ އަށް ދޭ. ޗައިނާއިން ދެނީ 40 މިލިއަން ވަރަކަށް ޑޮލަރު" ޓްރަމްޕް ބުންޏެވެ.\nޓްރަމްޕް ބުނީ ޑަބްލިޔުއެޗްއޯ އިން އެމެރިކާގެ ހާލަތު ރަނގަޅަށް ބެލިނަމަ، އެގައުމުގައި ބަލި ފެތުރުން ކޮންޓްރޯލްވާނެ ކަމަށާއި، އަދި ބަލި ޖެހިގެން މަރުވާނީ މަދު ބައެއް ކަމަށެވެ.\nއެމެރިކާ އިން ޑަބްލިއުއެޗްއޯއަށް ދޭ ފައިސާގެ އެހީ ހުއްޓާލާނެ ކަމުގެ އިންޒާރު ޓްރަމްޕް ފުރަތަމަ ދިނީ މީގެ ދެތިން ދުވަސް ކުރިންނެވެ. ޓްރަމްޕްގެ އެއިންޒާރަށް ފަހު ޑަބްލިއުއެޗްއޯ އިން ވަނީ އެފަދަ ފިޔަވަޅެއް އެމެރިކާ އިން ނާޅާނެ ކަމުގެ ޔަގީންކަން އެބައޮތް ކަމަށެވެ. ނަމަވެސް ޑަބްލިއުއެޗްއޯ އިން އެހެން ބުނިތާ 24 ގަޑިއިރު ނުވަނީސް އެމެރިކާ އިން މިވަނީ އެޖަމިއްޔާ އަށް ފައިސާ ދިނުން ހުއްޓާލާފައެވެ. އެމެރިކާ އިން އެޅި ފިޔަވަޅާއި ގުޅިގެން ޑަބްލިއުއެޗްއޯ އިން އަދި އެއްވެސް އެއްޗެއް ނުބުނެއެވެ.\nއޭޕްރީލް 15, 2020 06:45\nތިމާގެ އަމިއްލަ ރައްޔިތުންނަށް ރައްކާތެރިކަމެއް ނުދެވުނު މީހަކު އެހެން ބައެއް ބަދުނާމު ކުރިއަސް ވާނެ ފައިދާއެއް ނޯންނާނެ ! ޑަބްލިއޫ.އެޗް.އޯ އަށް އެހީ ނުދިނީމަ ކަލޭގެ ރައްޔިތުން މިބަލިން ރަގަޅު ވީތަ ؟ ކަލޭމެން ދުނިޔެ މަތީގަ ހަތިޔާރުގެ ގޮތުން ބާރުގަދަވިއަސް މިއަދު ތިވަނީ ދުނިޔޭގެ ކުރިމަތީގަ ކުޑަކަކޫ ޖެހިފަ ! ކުޑަކުޑަ ވައިރަސް އެއްގެ ސަބަބުން ކަލޭމެންގެ އާރާއި ބާރު އަދި ކިބުރުވެރިކަން މިވަނީ ވެއްޔާ މޮޑެވި ހަމަބިމަށް ތިރިވާން މަޖްބޫރު ކޮށްފަ ! އަދިވެސް ބޮޑާކަމާއި ކިބުރުވެރިކަމާއި އަނިޔާވެރިކަން އިތުރުކުރެވޭތޯ ބަލާ !\nއޭޕްރީލް 15, 2020 07:42\nއެމިރިކާއަށް މިހާރުވިސްނެންވެޖެ އިމީހުންގެ އަތުގައި އެއްވެސްބާރެއްނެތްކަން އަދި އެއްވެސްކުށެއްނެތް އެތައް މުސްލިމް ކުޑަކުދިންނާއި އަންހެނުން ޝަހީދުކުރަމުން ދިޔައިރު އެއާއިލާތަކަށް ލިބެމުންދިޔަ ނިކަމެތިކަން މިއަދު އެމެރިކާއިން ތަހަމަލް ކުރަންތިޖެހުނީ ﷲ ގެ މަތިވެރިކަމާއި މެދި ވިސްނާ އެމެރިކާގެ ހެޔޮވިސްނޭ ރައްޔަތުން ﷲއަށް އީމާންވެ މިކަމުން ސަލާމަތްވޭތޯ ﷲ ދަންވަންވީ ވަގުތު މިއޮތީ އެމެރިކާ ގައި މިހާރުހުރި ރައީސަކީ ސިކުޑީގައި މައްސަލަ ހުރިރައީސެއް\nއޭޕްރީލް 15, 2020 10:25\nޓްރަމްޕަކީ ބޮޑުވެގެންވާ ގަމާރެއް!\nއޭޕްރީލް 15, 2020 18:22\nމީ ކެނެރީގޭ ސޮރާ ޖެހުނު އަނެކަކު.... ހުވާ


Real aa dhekolhah Juventus ge hathiyaarakee Dybala | Mihaaru\n03 އެޕްރީލް 2018 - 10:007comments\nމި ސީޒަން ފަށައިގެން އިޓަލިއަން ލީގުގެ ފުރަތަމަ ހަ މެޗުން ޑީބަލާ ވަނީ 10 ގޯލު ޖަހައިފަ އެވެ. އެހެން ނަމަވެސް ފަލަމަސްގަނޑަށް ލިބުނު އަނިޔާއަކާ ގުޅިގެން އުމުރުން 24 އަހަރުގެ ޑީބަލާގެ ފޯމު ވަރަށް ބޮޑަށް ދަށްވި އެވެ. އެކަމަކު މި އަހަރު ފެށުނު ފަހުން ޑީބަލާ ވަނީ ރަނގަޅު ފޯމަކަށް އެޅިފަ އެވެ.\nސީޒަނުގައި މިހާތަނަށް ހުރިހާ މުބާރާތެއްގައި ޑީބަލާ ވަނީ 22 ލަނޑު ޖަހައިފަ އެވެ. ޗެމްޕިއަންސް ލީގުގެ ދެ ވަނަ ބުރުގައި ޓޮޓެންހަމް އަތުން ޔުވެންޓަސް މޮޅުވި ލަނޑު ޖެހީ ވެސް ޑީބަލާ އެވެ. މިރޭ އަމިއްލަ ދަނޑުގައި ރެއާލާ ދެކޮޅަށް ނުކުންނައިރު ޔުވެންޓަސްގެ ކޯޗު އެލެގްރީ އަށް އޮތް އެންމެ ބޮޑު ހިތްހަމަ ޖެހުމަކީ ޑީބަލާ ރަނގަޅު ފޯމެއްގައި ހުރުމެވެ.\n"ޑީބަލާ ހުރީ ރަނގަޅު ފޯމެއްގައި. އޭނާ އަށް ބޮޑެތި މެޗުތަކުގައި މިހާރު ކުޅެވޭ. ފިޒިކަލީ ވެސް ނަފްސާނީ ގޮތުން ވެސް އޭނާ ވަރަށް ކުރިއެރުން ހޯދައިފި. ކޮންމެ ޓީމެއްގައި ވެސް ސްޓާ ޕްލޭޔަރުން ތިބޭނެ. ރެއާލާ ދެކޮޅަށް އަހަރެމެންގެ ހަތިޔާރަކީ ޑީބަލާ،" އެލެގްރީ ބުންޏެވެ.\nމިދިޔަ އަހަރުގެ ފައިނަލުގައި ޔުވެންޓަސްގެ މައްޗަށް ރެއާލުން ކުރިހޯދީ 4-1 އިންނެވެ. އެކަމަކު ރެއާލް މީގެ ކުރިން މުބާރާތުގެ ފައިނަލުގެ ކުރިން ކުޅުނު ނޮކައުޓް ހުރިހާ ފަހަރެއްގައި ވަނީ ޔުވެންޓަސް އަތުން ކަޓައިފަ އެވެ.\nއެލެގްރީ ބުނީ މިދިޔަ އަހަރުގެ ފައިނަލުގައި ދިމާވި އެންމެ ބޮޑު މައްސަލަ އަކީ ޔުވެންޓަސް އިން މާ އަވަހަށް ބަލި ގަބޫލުކުރުން ކަމަށެވެ.\n"ސައިކޮލޮޖިކަލީ ވެސް މި ކަހަލަ މެޗެއްގައި ރަނގަޅު ވިސްނުމެއްގައި ހުންނަން ޖެހޭ. މިދިޔަ އަހަރު ފައިނަލުގައި އަހަރެމެން 2-1 ވި ހިސާބުން މެޗުގެ އުއްމީދު ދޫކޮށްލިތަން ފެނުނީ. ވެދާނެ އެއީ އެއް މެޗު ކަމަށްވީމަ ވެސް. މި ފަހަރު އެ ހުރިހާ ކަމަކަށް ވިސްނާނަން،" އެލެގްރީ ބުންޏެވެ.\nއޭނާ ބުނީ ފުރަތަމަ މެޗު އަމިއްލަ ދަނޑުގައި ކުޅެން ޖެހުނަސް އެޑްވާންޓޭޖެއް އޮތް ކަމަށް ނުދެކޭ ކަމަށާއި ސަބަބަކީ ނަތީޖާ ނެރެވޭނީ ދެ ލެގުން ކަމަށްވުމެވެ. އެގޮތުން އަމާޒަކީ ފެށުން ރަނގަޅުކުރުން ކަމަށް އޭނާ ބުންޏެވެ.\nރެއާލާއި ޔުވެންޓަސް ކުޅޭ މެޗު ފަށާނީ ރާއްޖެ ގަޑިން މިރޭ 23:45 ގަ އެވެ.


Dhaulathuge haradhu 17.8 billon ah – Iru\nދައުލަތުގެ ހަރަދު 17.8 ބިލިއަނަށް\nމިދިޔަ ހަފުތާގެ ނިޔަލަށް ދައުލަތަށް އާމްދަނީގެ ގޮތުގައި ލިބުނީ 9.94 ބިލިއަން ރުފިޔާ ކަމަށާއި އެކަމަކު ހަރަދުގެ ޖުމްލަ 17.8 ބިލިއަން ރުފިޔާ އަށް އަރާފައިވާ ކަމަށް ފިނޭންސް މިނިސްޓްރީގެ ހިސާބުތަކުން ދައްކައިފި އެވެ.\nއެ މިނިސްޓްރީން ކޮންމެ ހަފުތާއަކު އާއްމުކުރާ ފިސްކަލް ރިޕޯޓުން ދައްކާ ގޮތުގައި ރިކަރަންޓު ހަރަދުގެ ގޮތުގައި ދައުލަތުން ވަނީ 12.6 ބިލިއަން ރުފިޔާ ހަރަދު ކޮށްފަ އެވެ. އަދި ކެޕިޓަލް ހަރަދުގެ ގޮތުގައި 5.5 ބިލިއަން ރުފިޔާ ވަނީ ހަރަދުކޮށްފަ އެވެ.\nމުސާރަ އާއި ޕެންޝަންގެ ގޮތުގައި 6.6 ބިލިއަން ރުފިޔާ ހަރަދުކޮށްފައި ވާއިރު ހިންގުމުގެ ހަރަދުގެ ގޮތުގައި ހޭދަކޮށްފައިވަނީ 5.57 ބިލިއަން ރުފިޔާ އެވެ. މިއީ މިދިޔަ އަހަރާ އަޅާބަލާއިރު އެއް ބިލިއަން ރުފިޔާގެ ދަށްވުމެކެވެ.\nރިޕޯޓުތައް ދައްކާ ގޮތުގައި މިހާތަނަށް ދައުލަތަށް އާމްދަނީގެ ގޮތުގައި ލިބުނީ 9.94 ބިލިއަން ރުފިޔާ އެވެ. މިއީ މިދިޔަ އަހަރުގެ މި މުއްދަތާ އަޅާބަލާއިރު ގާތްގަނޑަކަށް އަށް ބިލިއަން ރުފިޔާގެ ދަށްވުމެކެވެ.\nމި އަހަރު ގާތްގަނޑަކަށް 30 ބިލިއަން ރުފިޔާގެ އާމްދަނީއެއް ދައުލަތަށް ލިބޭނެ ކަމަށް ވަނީ ލަފާކޮށްފަ އެވެ. ނަމަވެސް ކޮވިޑް-19ގެ ސަބަބުން ރާއްޖޭގެ އިގުތިސާދު ހުއްޓިފައި އޮތުމުން އާމްދަނީ ވަނީ ވަރަށް ބޮޑަށް ދަށްވެފަ އެވެ.\nމިއަހަރުގެ އާމްދަނީ ދަށްވާނެ ކަމަށް ލަފާކޮށް ފިނޭންސް މިނިސްޓްރީން ވަނީ ބަޖެޓު ރިވިއު ކުރުމަށް ފަހު އަލުން މަޖިލީހަށް ހުށަހެޅުމަށް ވެސް ނިންމައިފަ އެވެ. މީގެ ތެރޭގައި ހަރަދުތަކަށް ވެސް ބަދަލު އަންނާނެ އެވެ.